Aslutha? Japan Ge Tokyo Tha?\nއޭޕްރިލް 1, 2018 137 0\nޖަޕާނުގެ ވެރިރަށް ޓޯކިއޯއަކީ ދިވެހިންނަށް އައު ތަނެއް ނޫނެވެ. އެތައް ދިވެހިންނެއް އެތަނަކަށް އެތަށް ފަހަރަކު ޒިޔާރަތްކޮށްފައިވާ ދިވެހިންގެ ތެރޭގައި މަޤްބޫލުތަނެކެވެ. ފުރަތަމަ ޒިޔާރަތުައި އެތަނުގެ އިމާރާތްތަށްފެނި ސޮނި ވެއްޓި އެތަށް އިރަކު ތިބި ދިވެހިންނެއްވެސް މިދިވެހިންގެ ތެރޭގައި އެބަތިއްބެވެ.\nއެހެންނަމަވެސް، ސަރުކާރުގެ ފަރާތްރަކުން ދިވެހި ރާއްޖެ ޖަޕާންގެ ވެރިރަށް ޓޯކިއޯ ތަރައްޤީ ކޮށްފައިވާ ގޮތް މިސާލަކަށް ބަލައިގެން މާލެ ތަރައްޤީ ކުރަން އުޅޭ ވާހަކަ ބުނުމުން އެކަންވީ ދިވެހިންނަށް ޖޯކަކަށެވެ. މާލޭގެ މަގުތަކުގައި އިމާރާތްތަކުން ނިކުންނަ ފެން ދައުރު ކުރާާ ހޮޅިތަކާ ޓޯކިޔޯގެ ފޮޓޯތަކާއި އަޅާ ކީއިރު، ދިވެހިންނަށް އެވަރުގެ މަޖާކަމެއް ނެތެވެ. އިދިކޮޅު ސިޔާސީ އެކްޓިވިސްޓުންވެސް ބެލީ މިކަމަށް ވީ ވަރަކުން ހަޖޫ ޖަހާ މިކަމަމަކީ ސަރުކާރުން ދިވެހިންގެ ލޮލޮގައި އަޅުވަން އުޅޭ އަދުނެއް ކަމުގައި ދެއްކުމެވެ. ދިވެހި ރާއްޖެ އެބުނާ ޓޯކިއޯއަށް ވެދާނެތޯ ކުރެވޭ ސުވާލަށް އިންސާފުކޮށްލަމާ ހިގާށެވެ.\n2013 ވަނަ އަހަރު މިހާރުގެ ރައީސުލް ޖުމްހުރިއްޔާާ އަބްދުﷲ ޔާމީން އަބްދުލް ޤައްޔޫމް ދިވެހި ރާއްޖޭގެ ރައީސްކަމާއި ހަވާލުވެ ވަޑައިގަތް ހިސާބުން ދިވެހި ރާއްޖޭގައި ގިނަ ކަންތައްތަކެއް ދިޔައީ ބަދަލު ވަމުންނެވެ. ބައެއް ޤައުމުތަކާއެކު އޮންނަ ގުޅުންތައް ހަނި ކުރެއްވި އިރު، އަނެއްބައި ޤައުމުތަކާއެކު އޮންނަ ގުޅުންތައްވަނީ އިތުރަށް ގާތްކޮށްފައެވެ. ނަތީޖާއެއްގެ ގޮތުން ދިވެހި ރާއްޖެއަށް މީގެ ކުރިން ނުދެކޭފަދަ އެތައް ބަދަލެއް އައިތަން ފެނިގެންދިޔައެވެ. ޚިޔާލު ފާޅު ކުރެއްވުމުގެ މިނިވަންކަން ހަނިކޮށް ވަކި އިމެއްގައި ހިފެހެއްޓެވިއިރު، ރައީސް ޔާމީންގެ ތަރައްޤީޤެ މަސައްކަތްދިޔައީ ކުރިއަށެވެ. މާލޭގައި އެތަކެއް އުސް އިމާރާތްތަކެއް އަޅާ ދިވެހި ރާއްޖެ އެބުނާ ޓޯކިއޯއަށް ހެދުމުގެ ފުރިހަމަ ވިސްނުންފުޅު އެމަނިކުފާނުގެ ގެންގުޅުއްވިއެވެ. މިހާތަނުން އުފެދޭ ސުވާލަކީ އުސް އިމާރާތްތަކެއް ރާއްޖޭގެ ވެރިރަށް މާލޭގައި އެޅުމުން މާލެ ޓޯކިއޯއަކަށް ބަދަލުވާނެ ހެއްޔެވެ.؟\nވިސްނާލަމާ ހިގާށެވެ. ވެރިރަށް މާލެ ޓޯކިއޯއަށް ބަދަލު ކުރުމަކީ ހަމައެކަނި މާލޭގެ ނަލަމަތި ރީތިކޮށްލުން އެކަނި ހެއްޔެވެ؟ ނޫނީ އެއީ ޓޯކިއޯ ކަހަލަ އަމާާންތަނަކަށް ދިވެހި ރާއްޖެ ހެދުން ނޫންހެއްޔެވެ؟ ރަގަނޅެވެ! އިންވެސްޓަރުން ގެނެސްގެން ރާއްޖޭގައި ކިތަންމެ އުސް އިމާރާތްތަކެއް އެޅިދާނެއެވެ. ކިތަންމެ އުސްކޮށް އިމާރާތްތަކެއް ހެދިކަމުގައި ވީނަމަވެސް ޓޯކިއޯއަށް ރާއްޖެ ހަދަން ބޭނުންނަމަ އުސްކުރަންވީ ދިވެހީންގެ ވިސްނުމެވެ.\nޖަޕާނުގެ ވެރިރަށް ޓޯކިއޯއަކީ ދުނިޔޭގައި އޮތް އެންމެ އަމާން އަދި އެންމެ ކުށް މަދު އެއް ޤައުމެވެ. ފޯނު ކައުޓަރ މަތީ ބާއްވާފައިދިޔަސް އަދި އެ ފޯން ލިބުމުގެ ފުރިހަމަ ޔަގީންކަން އޭގެ ވެރިމީހާއަށް އޮވެއެވެ. އެހެންނަނަމެސް ރާއްޖޭގެ ހާލަތު ތޯއެވެ. މަގުމަތީގައި ހިގާފަައިދާއިރުވެސް ވަގަށް ނެގުމުގެ މައްސަލަތަށް މަދެއްނޫނެވެ އަދި އެމައްސަލަ ތަޙްޤީޤީ އިދާރާތަކުން މާބޮޑު ސަމާލުކަމެއް ނުދިނުމުގެ ސަބަބުން މިފަދަ މައްސަލަތަށް އިތުރުވެގެން ދެއެވެ. ޓޯކިއޯއަށް ރާއްޖެހަދަން ބޭނުންނަމަ ހައްލު ކުރަންވީ މިމައްސަލައެވެ.\nޖަޕާނުގެ ވަރަށް އާއްމު ސިޔާސަތެއް އޮވެއެވެ. އެއީ އެމީހުންގެ ޘަޤާފަތަށާއި އާދަކާދައަށްދޭ ސަމާލުކަމެވެ. ސުކޫލުގެ މުޤައްރަރުގެ ތެރެއިން ކުއްޖާއަށް އެޤައުމުގެ ތާރީޚާއި ޘަޤާފަތް ދަސްކޮށްދެއެވެ. އެމީހުންގެ ބަހަށް އެމީހުންގެ ތެރޭގައިވަނީ ޚާއްސަ ޤަދަރެއް ދެވިފައެވެ. އެހެންނަމަވެސް ދިވެހިންގެ ހާލަތަށް ވިސްނާލަމާ ހިގާާށެވެ. ޤައުމީ ދުވަހުގެ މުނާސަބަތުގައި އޮންލައިން ނޫހެއް ކަމަށްވާ “އަވަސް” އިން ސުކޫލު ދައުރު ނިންމާލި ބައެއް ކުދިންނާ އެދުވަސް ފާާހަގަ ކުރަނީ ކީއްކުރަންތޯ އަހާލުމުން، “އެކްޗުލީ އައި ޑޯންޓް ނޯ” އޭ ބުނުމުން ދިވެހިންގެ ތާރީޚަށް ދީފައިވާ އަހަމިއްޔަތު ވަރަށް ރަަގަނޅަށް ހާމަވެގެންދެއެވެ. އެހެންނަމަވެސް މިކަމުގައި އެކުއްޖާ އެކަނި ކުއްވެރި ކޮއްގެން ފުއްދާލެވެން ނެތެވެ. ކުއްވެރި ކުރަންވީ މުޅި އެޑިއުކޭޝަންގެ ނިޒާމެވެ.\nކޮންމެޔަކަސް ދިވެހި ރާއްޖެވެސް ޓޯކިއޯއަކަށް ހެދިދާނެއެވެ.އެހެންނަމަވެސް ފުރަތަމަ ބަދަލު ކުރަންވީ ދިވެހިންގެ ވިސްނުމެވެ.\nރާއްޖެ, ސިޔާސީ[, ޓޯކިއޯ


Kareena Alhaigen Huri Face Mask Eynaage T-shirt Ah Vure Agu Bodu! - Vaguthu\nބަތަލާ ކަރީނާ ކަޕޫރު ކޮންމެ ގޮތަކަށް ހެދުން އެޅިޔަސް އަބަދު ވެސް ފެނިގެން ދަނީ ވަރަށް ސްޓައިިލިޝް ކޮށެވެ. މާސްކު އަޅައިގެން ސޯޝަލް މީޑިއާއަށް ފޮޓޯއެއް ދޫކޮށްލައި ކަރީނާ ބުނެފައިވަނީ އެންމެން ވެސް މާސްކު އަޅައިގެން އުޅުމަށެވެ.\nމީސް މީޑިއާއަށް މި ފޮޓޯ ދޫކޮށްލިއިރު މަޝްހޫރު ބަތަލާ ކަރީނާ ކަޕޫރް ލައިގެން ހުރީ ވަރަށް އާދައިގެ ޕްރޮޕަގެންޑާ ލިޔެފައިވާ ޓީޝާޓެކެވެ. އާންމު ގޮތެއްގައި މަޝްހޫރު ފިލްމީ ތަރިން ހެދުން އަޅާ ގޮތަށް މީހުންގެ ސަމާލުކަން ލިބެއެވެ. މިފަހަރު ކަރީނާ ލައިގެން ހުރި ޓީޝާޓަށް ވުރެ މީހުންގެ ސަމާލުކަން ހޯދައިފައި ވަނީ އަޅައިގެން ހުރި މާސްކެވެ.\nކަރީނާގެ މި ފޮޓޯއަށް ގިނަ ބަޔެއްގެ ސަމާލުކަން ހޯދާފައިވަނީ އޭނާ އަޅައިގެން ހުރި މާސްކުގެ އަގުބޮޑު ކަމުންނެވެ. ލުއިސް ވިއްޓޮން ބްރޭންޑުގެ ލޯގޯ ޖަހާފައިވާ މާސްކު ކަރީނާ އަޅައިގެން ހުރި އިރު އޭގެ އަގު އެނގޭ ހެއްޔެވެ؟\nކަރީނާ ލައިގެން ހުރި ޓީޝާޓުގެ އަގަކީ 140 ޔޫރޯއެވެ. ޓީޝާޓަށް ވުރެ ވެސް އަޅައިގެން ހުރި ފޭސް މާސްކު އަގުބޮޑެވެ. މަޝްހޫރު ފިލްމީ ތަރިން ލުއިސް ވިއްޓޮން ބްރޭންޑުގެ މާސްކު އަޅައިގެން ފެނިފައިވެއެވެ. އޭގެ ތެރޭގައި ދިޕިކާ އާއި ރަންވީރް ހިމެެނެއެވެ. ބްރޭންޑެޑް، ގިނަ ފަންނާނުން ތަަކަކަށް ކަމުދިޔަ މި މާސްކުގެ އަގަކީ 355 ޑޮލަރެެވެ.\nއަގުބޮޑު މާސްކެއް އަޅައިގެން ވިޔަސް، މާސްކު އެޅުމަށް ހަނދާން ކޮށްދިނީތީ ކަރީނާގެ ފޭނުންނާއި، އޭނާއަށް ތާއީދު ކުރާ މީހުން ތިބީ ވަރަށް ހިތްހަމަ ޖެހިފައެވެ. އިންޑިއާގައި ކޮވިޑް ކޮންޓްރޯލް ނުވެ ފެތުރެމުންދާތީ އެމީހެއްގެ ފަރުދީ ޒިންމާ އަދާކުރުމުގެ ގޮތުން ގިނަ ފަންނާނުން ތަކެއް އެމީހުންގެ ޒިންމާ އަދާކޮށް މިހާރަށް ވުރެ އިތުރަށް މީހުން ހޭލުންތެރި ކުރުމަށް މަސައްކަތް ކުރެއެވެ.\nއޭޕްރީލް 25, 2021 23:18\nއަދުރޭ ވެސް އަޅައިގެން ހުރީ ތީގެ މާސްކ އެއް.


Bolah libunu aniyaaakahfahu meehehge bolun dhalheh falhaifi\nބޮލަށް ލިބުނު އަނިޔާއަކަށްފަހު މީހެއްގެ ބޮލުން ދަޅެއް ފަޅައިފި\nއިންޑިއާގެ މަދުޔަ ޕްރަދޭޝްގެ ޝާމް ލާލް: މިހާރު ވަނީ ސާޖަރީއެއް ހަދާފައި\nބޮލަށް ލިބުނު އަނިޔާއަކަށް ފަހު ޖެހުނު ބައްޔެއްގެ ސަބަބުން އިންޑިއާގެ 74 އަހަރުގެ ފިރިހެނެއްގެ ބޮލު މެދުން ދަޅެއް ފަޅައިފި އެވެ. މަދްޔަޕްރަދޭޝްގެ ރަހްލީ އަވަށަށް ނިސްބަތްވާ މި މީހާގެ ބޮލުން ދަޅު ނެގުމަށް މިހާރު ވަނީ ސާޖަރީއެއް ހަދާފަ އެވެ.\nޝާމް ލާލް ޔާދަވް ނަމަކަށް ކިޔާ މި މީހާގެ ބޮލަށް އަނިޔާވީ މީގެ އަހަރުތަކެއް ކުރިންނެވެ. އަނިޔާއަށް ފަހު ދަޅު މަޑުމަޑުން ހެދި ބޮޑުވާން ފެށީ އެވެ. ބޮލުގައި ދަޅެއް އިނުމަކީ ހައިރާންވާ ކަހަލަ ކަމަކަށް ވިޔަސް ފަހުން ފަހުން އައިސް މި މީހާ އެކަމަކާ އެހާ ބޮޑަކަށް އަޅައެއް ނުލަ އެވެ. ނަމަވެސް އަމިއްލައަށް އޭގެ ބައިތައް ކެނޑޭތޯ މަސައްކަތް ކުރެ އެވެ.\nދަޅު އުފެދުން ނުހުއްޓި މާ ބޮޑުވާތީ އެންމެ ފަހުން އެ އަވަށުގެ ޑޮކްޓަރަކަށް ދެއްކި އެވެ. ނަމަވެސް އޭނާގެ މައްސަލަ އެ ޑޮކްޓަރަށް ހައްލު ކޮށް ނުދެވުމުން ވަރަށް ދުރުގައި ހުރި ބޮޑު ހޮސްޕިޓަލަށް ގޮސް ދެއްކީ އެވެ. ސާޖަރީ ހަދައިގެން ދަޅު ނަގައިދިނީ އެ ހޮސްޕިޓަލުންނެވެ.\nއެ ހޮސްޕިޓަލުންގެ ޑޮކްޓަރުން ބުނީ ޔާދަވް އަށް ދިމާވެފައިވާ މައްސަލައަކީ ސަބޭޝަން ހޯން ކިޔާ ބައްޔެއް ކަމަށެވެ. މި ބަލި ބޮޑަށް މަޝްހޫރީ "ޑެވިލްސް ހޯން" ގެ ނަމުންނެވެ. މިއީ މާގިނައިން އަވީގައި އުޅުމުން ހަންގަނޑަށް ޖެހޭ ބައްޔެއް ކަމަށެވެ.\nޔާދަވްގެ އޮޕަރޭޝަން ކޮށްދިން ޑޮކްޓަރު ވިދާޅުވީ އެކްސްރޭ ނަގާފައި ބެލުމުން އެ ދަޅު އުފެދިފައި އިނީ ބޮލުގެ މާ ފުނުން ނޫންކަން ޔަގީންވި އެވެ. އަދި އެހާފަސޭހައިން ދަޅު ނެގުނީ އެހެންވެ އެވެ.\nޑޮކްޓަރުން ވިދާޅުވަނީ މިއީ އިންތިހާއަށް މަދުން ނޫނީ ފެންނަ ބައްޔަކަށް ނުވާތީ އިންޓަނޭޝަނަލް ޖާނަލް އޮފް ސާޖަރީގައި ޝާއިއުކުރުމަށް މި ކޭސް ފޮނުވަން ހަމަޖެހިފައިވާ ކަމަށެވެ.\nފިރިމީހާ މުޑުދާރުކަމުން ވަރިއަށް އެދިއްޖެ


Obi nohvegen fiyalhuthah harukashi koffi\nމާލޭގެ މަގެއް މަތި: ކޮވިޑްކޭސްތައް މަތިވުމުން ފިޔަވަޅުތައް ވަނީ ހަރުކަށި ކޮށްފައި -- އަވަސް ފޮޓޯ\nކޮވިޑް-19 ގެ ކޭސްތައް އިތުރުވެ ބަލީގެ ނުރައްކާ ބޮޑުވުމާއި ގުޅިގެން ރައްކާތެރިކަމަށްޓަކައި ގިނަ ފިޔަވަޅުތަކެއް އަޅައިިފި އެވެ.\nފިޔަވަޅުތައް އިއުލާނު ކުރަން ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން ބޭއްވި ނޫސްވެރިންގެ ބައްދަލްވުމުގައި ބުދަ ދުވަހުން ފެށިގެން ގިނަ ފިޔަވަޅުތަކެއް އެޅުމަށް ނިންމާފައިވާކަން ވަނީ އިއުލާނު ކޮށްފައެވެ. ޖުމްލަ 8 ފިޔަވަޅެއް އެޅުމަށް ވަނީ ނިންމާފައެވެ. އޭގެ ތެރޭގައި ވެހިކަލް މަނާ ވަގުތު ކަނޑައެޅުމާއި ސުކޫލުތައް ބަންދުކޮށް އޮންލައިންކޮށް ކިޔަވައިދޭން ނިންމުން ހިމެނެއެވެ. ސަރުކާރުގެ އޮފީސްތައް ބަންދުކޮށް ހިދުމަތް އޮންލައިން ކުރުމަށްވެސް ވަނީ ނިންމާފައެވެ.\nއަދި ޕާކުތަކާއި ކަސްރަތު ކުރާ ތަންތަން ބަންދު ކުރުމާއި މިސްކިތުގައި ތިބޭއިރު މާސްކު އަޅަން މަޖުބޫރުކޮށްފައިވެއެވެ.\nކޮވިޑް-19 ގެ ވެކްސިން ފުރިހަމަ ކުރުމުން ލިބޭ ލުއި ނުދޭންވެސް ވަނީ ނިންމާފައެވެ. ކޮވިޑް-19 އިން ދިފާއުވުމަށް ދެ ޑޯޒް ވެކްސިް ޖަހަން ޖެހެއެވެ. ރާއްޖޭގައި މިހާރު ދެ ޑޯޒް ޖަހާފައިވާ މީހުންގެ މީހުންގެ އަދަދު ލައްކައަށްވުރެ ގިނަ އެވެ. ވެކްސިން ފުރިހަމަ ކޮށް 14 ދުވަސް ހަމަވުމުން ކަރަންޓީން ނުވެ ރަށްރަށަށް ދެވޭނެ އުސޫލެއް އެޗްޕީއޭއިން އޮތީ އިއުލާނުކޮށްފައެވެ.\nނަަމަވެސް މިރޭ ސަރުކާރުން އިއުލާނުކުރި ފިޔަވަޅުތަކުގައި ބުނެފައިވަނީ ވެކްސިން ފުރިހަމަ ކުރުމުން ލިބޭ ލުއި މިވަގުތަށް ނުދޭން ނިންމާފައިވާ ކަމަށެވެ. މި ފިޔަވަޅުތައް އަޅާފައިވަނީ 10 ދުވަހުގެ މުއްދަތަށެވެ.\nމިރޭ އިއުލާނުކުރި ފިޔަވަޅުތައް\nމާލެ ސަރަހައްދުގައި ޕާކުތަކާއި މައިޒާންތައް ބަންދު ކުރުން،\nކުޅިވަރުކުޅޭ ތަންތަނާއި ދުވާ ޓްރެކުތަކާއި ސްވިމިން ޓްރެކްތައް ބަންދުކުރުން،\nކުޅިވަރުކުޅުމާއި ކުޅިވަރުގެ މުބާރާތްތައް ބޭއްވުން ހުއްޓައިލުން،\nމާލެ ސަރަހައްދުގައި ރޭގަނޑު 12:00 އިން ފެށިގެން ފަތިހު 4:00 އަށް އެއްގަމު އުޅަނދު މަނާކުރުން،\nހުއްދައާއެކު ޒަރޫރީ ބޭނުންތައްކަށް ފިޔަވައި މީހުން ދިރިއުޅޭ ރަށްރަށަށް ދަތުރުކުރުން ހުއްޓައިލުން،\nހުއްދައާއެކު ޒަރޫރީ ބޭނުންތަކަށް ފިޔަވައި ސިނާއީ މަސައްކަތްތައް ކުރާ ރަށްރަށަށް ދަތުރުކުރުން މަނާކުރުން،\nސިނާއީ މަސައްކަތް ކުރާ ރަށްރަށުން މީހުން ދިރިއުޅޭ ރަށްރަށަށް ދަތުރުކުރުން ހުއްޓައިލުން،\nއިންޑިއާއިން ދިވެހިރާއްޖެއަށް އަންނަ ދިވެހިންނާއި ވާކްޕާމިޓް ހޯލްޑަރުން 14 ދުވަހުގެ ކަރަންޓީނެއް ފުރިހަމަ ކުރުން،\nކަރަންޓީނަށް ފަހު ޕީސީއާރު ޓެސްޓް ހެދުން،\nވެކްސިންގެ ދެ ޑޯޒް ފުރިހަމަކުރުމުން ދަތުރުކުރުމަށް ދެވިފައިވާ ލުއިތައް މެދުކަނޑައިލުން،\nކޮވިޑް ކޭސްތައް 300 އިން މަަތީގައި ހުންނަތާ ހަފްތާއެއް ވަނީ ވެފައެވެ. ގިނަ ދުވަސް ދުވަހު ޕޮޒިޓިވް އަދަދު ހުރީ 400 އިން މަތީގައެވެ. އިއްޔެ ވަނީ 500 ވުރެ ގިނަ މީހުން ޕޮޒިޓިވްވެފައެވެ. މި އަހަރުގެ މިދިޔަ ހަތަރު މަސް ދުވަހު 17،000 ވުރެ ގިނަ މީހުން ވަނީ ބަލިޖެހިފައެވެ.\nމި މަހުގެ ފުރަތަމަ ހަތަރު މަސް ނިމިގެންދިޔައިރު 22 މީހަކު މި ބަލީގައި މަރުވެއްޖެ އެވެ.\nމިދިޔަ ހަތް ދުވަހުގެ ކޮވިޑް ނަންބަރު\nއޭޕްރީލް 26 - 328 ކޭސް\nއޭޕްރީލް 27 - 386 ކޭސް\nއޭޕްރީލް 28 - 464 ކޭސް\nއޭޕްރީލް 29 - 318 ކޭސް\nއޭޕްރީލް 30 - 465 ކޭސް\nމެއި 1 - 402 ކޭސް\nމެއި2- 508 ކޭސް\nކޮވިޑް ކޭސްތައް ފެނިގެން މިވަގުތުވެސް 25 ރަށެއް އޮތީ މޮނިޓަރިންގައެވެ.\nއެއީ ޅ. ނައިފަރާއި އދ. މާމިގިއްޔާއި ތ. ވޭމަންޑޫ އާއި އެ އަތޮޅު މަޑިފުއްޓާއި އއ. ބޮޑުފުޅަދޫ އާއި ކ. ހިންމަފުއްޓާއި ގުޅި އަދި މާފުށީގެ އިތުރުން އއ. މަތިވެރި އާއި ލ. މާންދޫ އާއި ގަމާއި ފޮނަދޫ އާއި ގދ. ތިނަދޫ އާއި އއ ކުޅަހާއި ކ. ތުލުސްދޫ އާއި ލ. ދަނބިދޫ އާއި އއ. ރަސްދޫ އާއި މ. ކޮޅުފުއްޓާއި އައްޑޫ ސިޓީ އާއި އދ. ދަނގެތި އާއި ހއ. ދިއްދޫ އެވެ. ދެން އޮތީ އިއްޔެ މޮނިޓަރިން އަށް ގެނައި ކުޅުއްފުއްޓާއި ހިމަންދޫ އެވެ.\nކޮވިޑްގެ ހާލަތު އެންމެ ގޯސް ރަށްތައް\nމާފުށި - 350 ކޭސް\nނައިފަރު - 272 ކޭސް\nމާންދޫ - 253 ކޭސް\nމަތިވެރި - 218 ކޭސް\nއޭދަފުށި - 146 ކޭސް\nހިންމަފުށި - 104 ކޭސް\nވޭމަންޑޫ - 74 ކޭސް\nއުކުޅަސް - 73 ކޭސް\nގުޅި - 44 ކޭސް\nމާމިގިލި - 38 ކޭސް\nއެކްޓިވް ކޭސް: 3112 ކުދިން، 12003 ދިވެހިން\nރާއްޖޭގެ ކޮވިޑް މަރު 99 އަށް އަރައިފި\nކޮވިޑްގެ އިތުރު މަރެއް، ރާއްޖޭގެ 98 ވަނަ މަރު


vnews - Island juniors molhuve feshun ragalhu kohfi\nއައިލެންޑް ޖޫނިއާސް މޮޅުވެ ފެށުން ރަނގަޅު ކޮށްފި\nއައިލެންޑް ޖޫނިއާސް ޓީމާއި ފުނާޑު ޔޫތު އެސޯސިއޭޝަން އިއްޔެ ކުޅުނު މެޗުގެ ތެރެއިން--\nފުޓްބޯޅަ އެސޯސިއޭޝަނުން އިންތިޒާމް ކޮށްގެން މިހާރު ކުރިއަށްދާ އެޓޯލް ފުޓުބޯލް ޓޯނަމެންޓް 2014 ގެ ޏ.އަތޮޅު ފުޓްބޯޅަ މުބާރާތުގައި އިއްޔެ ހަވީރު ކުޅުނު މެޗުން އައިލެންޑް ޖޫނިއާސް މޮޅުވެ، މުބާރާތުގެ ފެށުން ރަނގަޅު ކޮށްފި އެވެ.\nފުވައްމުލަކު ފުޓްބޯޅަ ދަނޑުގައި އިއްޔެ ހަވީރު ކުޅުނު ފޯރިގަދަ މެޗް އައިލެންޑް ޖޫނިއާސް ޓީމުން ކާމިޔާބު ކުރީ ފުނާޑު ޔޫތު އެސޯސިއޭޝަންއާ ވާދަކޮށް 3-1 ލަނޑުންނެވެ\nއިއްޔެ މެޗުގެ ފުރަތަމަ ލަނޑު ޖަހާ މެޗުގެ ލީޑް ނެގީ އައިލެންޑް ޖޫނިއާސްގެ ޓީމުން ނެވެ. އެލަނޑު މެޗުގެ 20 ވަނަ މިނެޓުގައި ކާމިޔާބު ކޮށްދިނީ އަލީ ޝާނިއު އެވެ. އެހެން ނަމަވެސް އޭނގެ ތިން މިނެޓް ފަހުން ފުނާޑު ޓީމުގެ ތާހާ މުައްމަދު ވަނީ ލަނޑެއް ޖަހާ މެޗުގެ ނަތީޖާ ހަމަހަމަ ކޮށްފައެވެ.\nއިއްޔެގެ މެޗުގައި ދެ ވަނަ ފަހަރަށް އައިލެންޑް ޓީމަށް ލީޑް ނައިގައި ދިނީ މެޗުގެ ފުރަތަމަ ހާފް ނިމެންދަނިކޮށް އެޓީމުގެ ހުސައިން ޝަރީފް މުހައްމަދެވެ. އަދި އައިލެންޑް ޓީމް މެޗުން މޮޅު ކޮށްދިން ލަނޑު ދެވަނަ ހާފުގެ އިތުރު ވަގުތުގައި ކާމިޔާބު ކޮށްދިނީ ވެސް އެޓީމުގެ ފުރަތަމަ ލަނޑު ކާމިޔާބު ކޮށްދިން އަދި މެޗުގެ މޮޅު ކުޅުންތެރިޔާގެ މަގާމް ހޯދި އަލީ ޝާނިއު އެވެ.\nމުބާރާތުގައި މިއަދު ހަވީރު ބައްދަލުކުރާ ދެޓީމަކީ ތޫޑް ޖަމްއިއްޔާ އާއި ފުވައްމުލަކު ސްޕޯޓްސް ކުލަބެވެ.\nމިހާތަނަށް ދެ އަތޮޅެއްގެ އަތޮޅު މުބާރާތް ވަނީ ނިމިފަ އެވެ. ހއ އަދި ހދ އަތޮޅުގެ މުބާރާތް ނިމުނުއިރު، އެ ދެ އަތޮޅު މުބާރާތުގެ ޗެމްޕިއަނުން ދެން ވާދަކުރާނީ ޒޯން ފުޓްބޯޅަ މުބާރާތުގައެވެ.


SunOnline: Raajje aai Russia ge zamaanvee gulhumun dheyhavany2gaumuge gulhun varugadha vamun dhaanekan: Russia ge safeeru\nރާއްޖެ އާއި ރަޝިއާގެ ޒަމާންވީ ގުޅުމުން ދޭހަވަނީ ދެ ގައުމުގެ ގުޅުން އިތުރަށް ވަރުގަދަ ވަމުން ދާނެކަން: ރަޝިއާގެ ސަފީރު\nރައީސް އިބްރާހިމް މުހައްމަދު ސޯލިހު ރަޝިއާގެ ސަފީރު ޔޫރީ މެޓެރީއާ ބައްދަލު ކުރައްވަނީ -- ފޮޓޯ: ރަޝިއާ އެމްބަސީ\nރާއްޖެ އާއި ރަޝިއާގެ ޒަމާންވީ ގުޅުމުން ދޭހަ ވަނީ މުސްތަގުބަލުގައިވެސް ދެ ގައުމުގެ ގުޅުން އިތުރަށް ވަރުގަދަ ވަމުން ދާނެ ކަން ކަމަށް ރަޝިއާއިން ރާއްޖެއަށް ކަނޑައަޅުއްވާފައިވާ ސަފީރު ޔޫރީ މެޓެރީ ވިދާޅުވެއްޖެއެވެ.\nސަފީރު މެޓެރީ އެހެން ވިދާޅުވީ ރާއްޖެ އާއި ރަޝިއާއިން ސިޔާސީ ގުޅުން ގާއިމު ކުރި ތާރީހަށް 55 އަހަރު ފުރުމުގެ މުނާސަބަތުގައި ވާހަކަ ދައްކަވަމުންނެވެ.\n"ރާއްޖެ އާއި ރަޝިއާގެ ޒަމާންވީ ގާތް ގުޅުމާއި މިހާރު އެ ގުޅުން އޮތް ހާލަތުން ދޭހަވަނީ، ދެ ގައުމުގެ ސިޔާސީ ގުޅުމާއި، ވިޔަފާރި އާއި އިގުތިސާދާއި ތައުލީމާއި ފަތުރުވެރިކަމުގެ ދާއިރާގައި ދެ ގައުމަށް ފައިދާވާ ގޮތަށް ދެމުންދާ އެއްބާރުލުމާއި، ދެ ގައުމުގެ ރައްޔިތުންގެ މެދުގައި އޮތް ގުޅުންތައްވެސް ކުރިއަށް އޮތް ތަނުގައި އިތުރަށް ފުޅާވެ، ވަރުގަދަ ވަމުން ދާނެކަން،" ސަފީރު ވިދާޅުވިއެވެ.\nރާއްޖެ އާއި ރަޝިއާއިން ސިޔާސީ ގުޅުން ގާއިމު ކުރީ ސެޕްޓެމްބަރު 14، 1966ގައިއެވެ. ސްރީލަންކާގެ ކޮލޮމްބޯގައި އޮތް އެ ރަސްމިއްޔާތުގައި ދެ ގައުމުގެ ގުޅުން ގާއިމު ކުރަން އެއްބަސްވެވަޑައިގެންނެވީ ރާއްޖެ އަދި ރަޝިއާއިން ލަންކާއަށް ކަނޑައަޅުއްވާފައި ތިއްބެވި ސަފީރުންނެވެ.\nސަފީރު މެޓެރީ ވިދާޅުވީ އެ ގުޅުމަށް 55 އަހަރު ފުރުން ފާހަގަ ކުރާ އިރު މިހާރުވެސް ދެ ގައުމުގެ ގުޅުން ހަރުދަނާ ވަމުންދާ ކަމަށެވެ.\nއެގޮތުން ދެ ގައުމުގެ ގުޅުން ގާއިމު ކުރި ފަހުން އެންމެ ފާހަގަކޮށްލެވޭ އެއް ބައްދަލުވުމަކީ މިދިޔަ އަހަރު ފޮރިން މިނިސްޓަރު އަބްދުﷲ ޝާހިދު ރަޝިއާއަށް ވަޑައިގެން، އެގައުމުގެ ފޮރިން މިނިސްޓަރު ސާގޭ ލަވްރޮވްއާ ބައްދަލު ކުރެއްވުން ކަމަށް ސަފީރު ވިދާޅުވިއެވެ.\nއެ ދަތުރުފުޅުގައި ދެ ގައުމުން ވަނީ ރަޝިއާއިން ދިވެހިންނަށް އޮން އެރައިވަލް ވިސާ ދޭ އެއްބަސްވުމެއްގައި ސޮއިކޮށްފައެވެ.\nމީގެ އިތުރުން ކޮވިޑް-19 ބަލިމަޑުކަމުގެ ތެރޭގައިވެސް، މިދިޔަ ޖެނުއަރީ މަހާއި ޖުލައި މަހާ ދޭތެރޭ ރަޝިއާގެ 143،000 މީހުން ރާއްޖެއަށް ޒިޔާރަތް ކުރިކަން ސަފީރު ފާހަގަ ކުރެއްވިއެވެ. އަދި ރާއްޖެއަށް އަންނަ އެންމެ ގިނަ ފަތުރުވެރިން ނިސްބަތްވާ ގައުމުގެ މަގާމު އެގައުމުން ހޯދިކަންވެސް ސަފީރު ފާހަގަ ކުރެއްވިއެވެ.\nމިދިޔަ އަހަރުގެ ފެބްރުއަރީ މަހު ރާއްޖެއިން ވަނީ ރަޝިއާގައި ދިވެހި އެމްބަސީއެއް ގާއިމު ކުރަން ނިންމާފައެވެ. އަދި މިދިޔަ ޖުލައި މަހު ދެ ގައުމުން ވަނީ މާލޭގައި ރަޝިއާގެ ކޮންސިއުލޭޓެއް ގާއިމު ކުރަން އެއްބަސްވެފައިއެވެ.\nދެ ދާއިރާއަކުން ރާއްޖެއާއި ކުވޭތުގެ ގުޅުން ބަދަހިކުރަނީ\n"ރާއްޖެ އާއި ރަޝިއާގެ ގުޅުން ދާނީ އިތުރަށް ވަރުގަދަވަމުން"


ފުރަބަންދުގެ ޙާލަތަށް ލުއި ދިނުން (ދެވަނަ މަރުޙަލާ) - GOV.MV\nއާންމު މަޢުލޫމާތު ފުރަބަންދުގެ ޙާލަތަށް ލުއި ދިނުން (ދެވަނަ މަރުޙަލާ)\n"ކޯވިޑް-19" ފެތުރެމުންދާ މި ނާޒުކު ޙާލަތުގައި، ދިރިއުޅުމުގެ ޢާންމު ވައްޓަފާޅިއާއި އާދަތައް މިވަނީ ވަރަށް ބޮޑަށް ބަދަލުވެފައި. ޢާންމު ދިރިއުޅުމަށް އެނބުރި ރުޖޫޢަވެ، ދިރިއުޅުމުގެ އައު އާދަތަކަށާއި އައު ވައްޓަފާޅިއަކަށް ވާޞިލުވުމަށް ކުރަމުން އަންނަ މަސައްކަތްތައް މިވަނީ، ތަފާތު އެކި މަރުޙަލާތަކަކަށް ބަހާލެވިފައި. ތިރީގައި ބަޔާންކުރެވިފައި އެވަނީ، މިހާރު ޢަމަލުކުރަމުން ދާ ފުރަބަންދުގެ ޙާލަތަށް، 2020 ޖޫން 15 އިން ފެށިގެން ލުއިދިނުމަށް ހަމަޖެހިފައިވާ ގޮތުގެ ތަފްޞީލް.\nޖޫން 11 އިން 14 ވަނަ ދުވަހުގެ ނިޔަލަށް، ގްރޭޓަރ މާލެ ސަރަޙައްދު (މާލެ، ހުޅުމާލެ، ވިލިމާލެ، ތިލަފުށި، ގުޅިފަޅު) ގައި ޢަމަލުކުރެވޭނީ ފުރަބަންދާ ގުޅިގެން މިހާރުވެސް ޢަމަލުކުރަމުން އަންނަ އުޞޫލާ އެއްގޮތަށް.\nގްރޭޓަރ މާލެ ސަރަޙައްދުގައި، ޖޫން 15 ވަނަ ދުވަހުން ފެށިގެން ބޭރަށް ނުކުތުމުގައި، ފުލުހުންގެ ހުއްދަ ހޯދާކަށް ނުޖެހޭނެ.\nގްރޭޓަރ މާލެ ސަރަޙައްދުގައި އާންމުކޮށް މަގުތަކުގައި އުޅުމަށް ކަނޑައެޅިފައިވާ ގަޑިއަކީ، ކޮންމެ ދުވަހެއްގެ ވެސް ފަތިހު 5:00 އިން ރޭގަނޑުގެ 10:00އާ ދެމެދު.\nޢާންމު ތަންތާގައި އެއްވެ އުޅެވޭނީ، އެއްފަހަރާ3މީހުންނަށްވުރެ ގިނަ ނުވާ ގޮތަށް.\nގޭގެއަށް (ޢާއިލާ ގާތަށް، ރައްޓެހިން ގާތަށް، ބަލިމީހުންނަށް ގޮވާލަން) ޒިޔާރަތްކުރުން ހުއްދަވެގެނެއް ނުވޭ. *އާންމުން ބޭރުގައި އުޅުމަށް ތިރީގައިވާ ގަޑިތަށް އެދެވިގެންވޭ.\nއުމުރުން ދުވަސްވީ މީހުން ބޭރަށް ނުކުތުން: ފަތިހު 5:00 އިން ހެނދުނު 8:00 އަށް\nކުޑަކުދިން ބެލެނިވެރިޔަކާއެކު ބޭރަށް ނުކުތުން: ހަވީރު 4:00 އިން ހަވީރު 6:00 އަށް\nޢާންމު ތަންތާގައި ކަސްރަތުކުރުން: ހަވީރު 6:00 އިން ރޭގަނޑު 9:00 އަށް\nރަނގަޅަށް ވައި ދައުރުނުވާ ގޮތައް ހުންނަ ބަންދު ތަންތަނާއި، ޚިދުމަތް ދޭ އައުޓްލެޓްތަކުގައި، ޚިދުމަތްދޭ މީހުން ތިބެންވާނީ މާސްކް އަޅައިގެން.\nވިޔަފާރީގެ ޚިދުމަތްދޭ ތަންތަނަށް ވަދެނުކުމެވާއިރު، ސެނިޓައިޒަރ ބޭނުންކޮށްގެން ފަސޭހައިން އަތް ސާފުކުރެވޭނެ އިންތިޒާމް ހަމަޖެހިފައި ހުންނަންވާނެ.\nރަށްތަކުގެ މެދުގައި ދަތުރުފަތުރުކުރުން\nކޯވިޑް-19 ފެނިފައި ނުވާ، ރަށްތަކުގެ މެދުގައި، ފެރީގެ ޚިދުމަތް ދިނުމާއި، ޢާންމު އުޞޫލުން ދަތުރުފަތުރު ކުރުމުގެ އެއްވެސް ހުރަހެއް ނެތް.\nކޯވިޑް-19 ފެނިފައިވާ ރަށްރަށުގައި ޢަމަލުކުރަންވީ ގޮތް\nގްރޭޓަރ މާލެ ސަރަޙައްދު އަދި ކޯވިޑް-19 ބަލި ފެނިފައިވާ ރަށްރަށުން، އެހެން ރަށްރަށުން މި ސަރަޙައްދަށް ދަތުރުފަތުރުކުރެވޭނީ ހިފެހެއްޓުންތަކަކާއެކު.\nފުރަބަންދުގެ ޙާލަތުގެ ސަބަބުން ގްރޭޓަރ މާލެ ސަރަޙައްދުގައި ނުވަތަ ކޯވިޑް-19 ފެނިފައިވާ ރައްރަށުގައި ތާށިވެފައި ތިބި، އެހެން ރަށްރަށުގައި ދިރިއުޅޭ މީހުން، އެމީހުންގެ ރަށަށް އަނބުރާ ދިޔުމުގައި ޢަމަލުކުރެވޭނީ މިހާރު ވެސް ޢަމަލުކުރަމުން އަންނަ އުޞޫލުން. އަދި، ރައްރަަށުން އެނބުރި ރަށަށް ދިޔުމަށް ފަހު، އެމީހަކު ހުންނަން ހަމަޖެހިފައިވާ ގެއެއްގައި، 24 ދުވަސް ހަމަވަންދެން ހޯމް ކަރަންޓީންގައި ހުންނަންޖެހޭނެ.\nއެއްވެއުޅުމާއި، ޙަފްލާތައް ބޭއްވުން (ކޯވިޑް-19 ފެނިފައިވާ ރަށްރަށް)\n2020 ޖޫން 15 ވަނަ ދުވަހުން ފެށިގެން، ޢާންމު ތަންތާގައި އެއްވެ އުޅެވޭނީ3މީހުންނަށްވުރެ ގިނަ ނުވާ ގޮތަށް.\n2020 ޖުލައި 1 ވަނަ ދުވަހުން ފެށިގެން، ޢާންމު ތަންތާގައި އެއްވެ އުޅެވޭނީ، އެއްފަހަރާ 10 މީހުންނަށްވުރެ ގިނަ ނުވާ ގޮތަށް.\nރީޓެއިލް ޚިދުމަތްދޭ ވިޔަފާރިތައް\nހެނދުނު 9:00 އިން ރޭގަނޑު 9:00 އަށް: ފިހާރަޔަށް ވަދެނިކުމެވޭހެން ފިހާރަތައް ހުޅުވައިލުން.\nހެނދުނު 9:00 އިން ރޭގަނޑު 10:00 އަށް: ފިހާރަތަކުން ޑެލިވަރީގެ ޚިދުމަތް ދިނުން.\nކޮންމެ ފިހާރައެއްގެ ބޭރުގައި ވެސް، އެތަނަކަށް އެއްފަހަރާ އެންމެ ގިނައިން ވަދެގެން ޚިދުމަތް ހޯދޭނެ މީހުންގެ ޢަދަދު ލިޔެފައި ހުންނަންވާނެ.\nކޮންމެ ފިހާރައެއްގެ ބޭރުގައި ވެސް، ގައިދުރުކުރުމަށް ހަނދާންކޮށްދޭ ނިޝާންތަކާއި މާކްތައް ކުރަހާފައި ހުންނަންވާނެ.\nފިހާރައަށް ވަންނަ އިރު ކޮންމެހެން ވެސް މާސްކް އެޅުން.\nފިހާރަތަކަށް ވަދެނުކުމެވާ އިރު، ސައިބޯނިލައިގެން އަތް ދޮވެވޭނެ ނުވަތަ ސެނިޓައިޒަރ ބޭނުންކޮށްގެން އަތް ސާފުކުރެވޭނެ އިންތިޒާމު، ކޮންމެ ފިހާރައަކުން ވެސް ހަމަޖައްސާފައި ހުންނަންވާނެ.\nޔުޓިލީގެ ޚިދުމަތްތައް މިހާރުވެސް އަމަލުކުރަމުންދާ އެޞޫލުން ކުރިއަށް ގެންދިއުން.\nސައިހޮޓާ، ކެފޭ، ރެސްޓޯރަންޓްތައް\n15 ޖޫން އިން 30 ޖޫންގެ ނިޔަލަށް: ސައިހޮޓާ، ކެފޭ، ރެސްޓޯރަންޓް ފަދަ ތަންތަނުން ޑެލިވަރީ (ހެނދުނު9އަކުން ރޭގަނޑު 10 އަކަށް) އަދި ޓޭކްއަވޭ ޚިދުމަތް ދިނުން ކުރިއެކޭ ވެސް އެއްފަދައިން ކުރިޔަށް ގެންދެވޭނެ.\nޖުލައި 1 އިން ފެށިގެން: ސައިހޮޓާ، ކެފޭ، ރެސްޓޯރަންޓް ފަދަ ތަންތަނުގެ އެތެރޭގައި ތިބެގެން ކެއިންބުއިމުގެ ޚިދުމަތް ދިނުމަށް ހުޅުވައިލެވޭނެ.\nޓެކްސީގެ ޚިދުމަތް ދިނުމުގައި އެޗް.ޕީ.އޭގެ އުސޫލާ އެއްގޮތަށް އަމަލު ކުރަމުން ގެންދިއުން.\nޞިއްޙީ ޚިދުމަތް ދޭ ތަންތަން\n"ކޯވިޑް-19" ނޫން ބަލިތަކަށް ފަރުވާ ދިނުމަށް، އޯޕީޑީ، ޑަޔަގްނޯސްޓިކް ސާރވިސް އަދި ރޭޑިއޮލޮޖީގެ ޚިދުމަތްތައް ކުރިއެކޭ ވެސް އެއްފަދައިން، ހޮސްޕިޓަލްތަކުގައާއި ޕްރައިވެޓް ކްލިނިކްތަކުގައި ކުރިއަށް ގެންދިއުން.\nއޮންލައިން އޯޕީޑީ ޚިދުމަތް ކުރިއަށް ގެންދިއުން.\nލޯ ރިސްކް ދަތުގެ ފަރުވާ ކުރިއަށް ގެންދިއުން.\nއެއްވެސް ރަށަކުން ބަލި މީހަކު، އެހެން ރަށެއްގައި ހުރި ހޮސްޕިޓަލަކަށް ރިފަރކުރަންވާނީ، ރިފަރކުރެވޭ ހޮސްޕިޓަލެއްގެ ސްޕެޝަލިސްޓް އެޕްރޫވަލް ލިބުމުން.\nނަފްސާނީ ބަލިތަކަށް ފަރުވާ ދިނުމުގެ ޚިދުމަތް\nހޮސްޕިޓަލް އަދި ޕްރައިވެޓް ކްލިނިކްތަކުން ކޮންސަލްޓޭޝަން ޚިދުމަތް ދޭ މީހުންގެ ޢަދަދު ލިމިޓްކުރުމާއެކު ހުޅުވައިލުން.\nޞިއްޙީ ޚިދުމަތްތައް – ކޯވިޑް-19 އަށް ޚާއްޞަ ކްލިނިކްތަށް\nފްލޫ ކްލިނިކްތަކުގެ ޚިދުމަތް ކުރިއެކޭ ވެސް އެއްފަދައިން ކުރިއަށް ގެންދިއުން.\nބަލި މީހުންނަށް ދެވޭނެހެން ކްލިނިކްތައް ހުޅުވާލެވިގެންދާނެ.\nކޯވިޑް-19 ފެނިފައިނުވާ ރަށްރަށުގައި މިސްކިތްތަކުގައި ޖަމާޢަތުގައި ނަމާދުކުރުމުގެ ހުއްދަ ވަނީ ދެވިފައި.\nގްރޭޓަރ މާލެ ސަރަޙައްދުގެ މިސްކިތްތަކުގައި ޖަމަޢަތް ހެދުމަކާނުލައި މިސްކިތްތަކުގައި ނަމާދުކުރުމުގެ ހުއްދަ ވަނީ ދެވިފައި.\nމިސްކިތްތަކުގައި ޢަމަލު ކުރަންވީ ގޮތުގެ އުޞޫލު އިސްލާމިކް މިނިސްޓްރީން ވަނީ އިޢުލާން ކޮށްފައި. މިސްކިތްތައް ބޭނުންކުރަން ވާނީ މި އުޞޫލާ އެއްގޮތައް.\n2020 ޖޫން 14 އިން 18 އަށް: ހޯމަ، އަންގާރަ، ބުދަ އަދި ބުރާސްފަތި ދުވަހު ހެނދުނު 9:00 އިން މެންދުރު ފަހު 1:00 އަށް، ސަރުކާރުގެ އޮފީސްތައް ހުޅުވުން. މި ދުވަސްތަކުގެ މިގަޑިތަކުގައި ސަރުކާރުގެ އޮފީސްތައް ހުޅުވާނީ ޒަރޫރީ ޚިދުމަތްތަކާއި ކޮންމެހެން ނިންމަންޖެހޭ މަސައްކަތް ނިންމުމުގެ ގޮތުން.\nސަރުކާރުގެ އޮފީހެއް ހުޅުވި ނަމަވެސް، އެ އޮފީހަކަށް ޢާންމު ރައްޔިތުން ހާޒިރުވެގެން ޚިދުމަތް ހޯދުމުގެ ފުރުޞަތު ހުޅުވައިލައިގެން ނުވާނެ.\nޕްރައިވެޓް އޮފީސްތަކާއި ޕްރައިވެޓް ކުންފުނިތައް ހުޅުވުމުގައި މިހާރުވެސް ޢަމަލު ކުރަމުން އަންނަ އުޞޫލުތަކާ އެއްގޮތަށް ޢަމަލު ކުރަމުން ގެންދިއުން.\nމިހާރު ސްކޫލްތައް ވާނީ ބަންދު ކުރެވިފައި.\nސްކޫލްތައް ހުޅުވާނެ ތާރީޚުތަކާއި އިތުރު ތަފްޞީލު މިނިސްޓްރީ އޮފް އެޑިއުކޭޝަނުން ކުރިޔަށް އޮތް ދުވަސްތަކުގައި އިޢުލާން ކުރާނެ.\nމިނިސްޓްރީ އޮފް ހަޔަރ އެޑިއުކޭޝަނުން، އެނޫން ގޮތަކަށް އިޢުލާންކުރަންދެން، މަތީ ތަޢުލީމުދޭ ތަންތަނުން، މިހާރެކޭ އެއްގޮތަށް އޮންލައިންކޮށް ކިޔަވައިދިނުން.\nކުޅިވަރު އަދި ރިކްރިއޭޝަން\nޖޫން 15 ވަނަ ދުވަހުން ފެށިގެން މީހުން ވަކިވަކިން ކުރާ ކަސްރަތުތައް ކުރުމަށް ހުޅުވާލެވިގެންދާނެ.\nގައިދުރުކަން ނުބެހެއްޓޭ ގޮތަށް ކުޅެވޭ ކުޅިވަރުތައް ކުޅުމުގެ ފުރުޞަތު ހުޅުވިގެން ނުވޭ.\nގައިދުރުކަން ބެހެއްޓޭ ގޮތައް ކުޅޭ އިންޑޯ ކުޅިވަރުތައް ކުޅެވިދާނެ. (މިސާލަކަށް ބެޑްމިންޓަން)\nގްރޫޕް ކަސްރަތުތައް ނުކުރެވޭނެ.\nޕާކުތަކާއި އެހެނިހެން މައިޒާންތައް މިހާރު ވާނީ ހުޅުވާލެވިފައި.\nމީހުން ގޮސް އުޅޭ ޕާކުތަކާއި މައިޒާން ފަދަ ތަންތަނުގައި، އަތްދޮވެވޭނެ ނުވަތަ ސެނިޓައިޒްކުރެވޭނެ ފަސޭހަ އިންތިޒާމެއް ޤާއިމުކުރެވިފައި ހުންނަން ވާނެ.\nޞިނާޢީ މަސައްކަތްކުރާ ތަންތަނާއި ވާރކްޝޮޕްތައް\nމިހާރު ޢަމަލު ކުރަމުންދާ އުޞޫލާ އެއްގޮތަށް ޢަމަލުކުރަމުން ގެންދިއުން.\nމިފަދަ ތަންތަން ހުޅުވުމަށް، ޖޫން މަސް ނިމެންދެން ހުއްދަ ބޭނުންވާނެ.\nމިހާރުވެސް އަޅަމުން ދާ ޚާއްޞަ ފިޔަވަޅުތަކާ އެކު މަސައްކަތް ކުރުމުގެ ހުއްދަ ދެވޭނެ.\nކޯވިޑް-19 ބަލި ނެތް ރަށްތަކުގެ މެދުގައި، އެއް ރަށުން އަނެއް ރަށަށް ދަތުރުކުރުމަށް އެއަރޕޯރޓްތައް ވަނީ ހުޅުވިފައި.\nބައިނަލްއަޤްވާމީ ދަތުރުތަކަށް ބައިނަލްއަޤްވާމީ ވައިގެ ބަނދަރުތައް ހުޅުވިގެންދާނީ ޖުލައި މަހުގައި.\nޕޯރޓް އޮފް އެންޓްރީ\nމިހާރުވެސް އަޅަމުންދާ ފިޔަވަޅުތަކާ އެކު މަސައްކަތް ކުރުމުގެ ހުއްދަ ވަނީ ދެވިފައި.\nސްޕާ އަދި ސެލޫންތައް\nބޯކޮށާ ތަންތަނާއި، ސެލޫން އަދި ސްޕާތައް ވާނީ ބަންދުކުރެވިފައި. އަދި ނިއު ނޯމަލްގެ އުޞޫލުތަކާ އެކު މި ތަންތަން ޖުލައިމަހުގައި ހުޅުވާލެވޭނެ.\nމަސައްކަތްކުރާ ތަނުގެ ރައްކާތެރިކަމަށް އަމަލު ކުރަންޖެހޭ ގޮތުގެ އުސޫލު.\nޕަބްލިކް ޓްރާންސްޕޯރޓް .\nކޯވިޑް-19 އާއި ގުޅިގެން ދަތުރު ފަތުރުގެ ޚިދުމަތް ފޯރުކޮށްދިނުމުގައި އަދި ދަތުރު ކުރުމުގައި ޢަމަލު ކުރަންޖެހޭ ގޮތުގެ އުސޫލު\nކާބޯތަކެތީގެ ޚިދުމަތްދޭ ތަންތަނުގައި ޢަމަލުކުރަންވީ ގޮތުގެ އުސޫލު\nޕާރކްތަކާއި މައިޒާންތައް ހުޅުވައިލުމުގެ އުސޫލު.


އެޑްމިން – Page 174 – Liyuntheringe Gulhun\nVisitors online  66:users  0guests  30bots  36The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n6 އޮކްޓޯބަރު 20132 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 1037\n(29 ސެޕްޓެމްބަރ 2013 (އާދީއްތަ) ދުވަހު ޝާއިޢުކުރި ބަޔާ ގުޅޭ)އޭރު ސަރާމެންގެ ވާހަކަ އަޑުއަހަން އެގޭ ދޮރާށި ކައިރީގައި ރަޝީދު ހުއްޓެވެ. އޭނާ އައިސްހުރީ ސަރާގެ ދަރިފުޅު މީކާ ދެކެލުމުގެ ބޭނުމުގައެވެ. އެގެއަށް ވަދެލާނަމޭވެސް އޭނާގެ ހިތަށް އެބައަރައެވެ.\nބަރަބޯ ބޯކިބަލާއި ބޯތަށި\n4 އޮކްޓޯބަރު 2013ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 8342\nޢަބުދުލުޢަޒީޒު ޖަމާލު އަބޫބަކުރު (މާޒީ) ކޮންމެ ޤައުމެއްގައިވެސް އެބަޔަކު ވާހަކަދައްކާ މާދަރީ ބަހުގެ އަދަބީ ބަހުރުވައެއް އޮވެއެވެ. އަދަބީ ބަހުރުވަ ނުވަތަ ޢާއްމު ބަހުރުވައަކީ، ރަސްމީ ނުވަތަ ނުރަސްމީ ޢާއްމު މުޢާމަލާތުތަކުގައި ބޭނުންކޮށް އުޅޭ ބަހުރުވަ އެވެ. މިއީ ދުނިޔޭގެ ހުރިހައި ބަހެއްގައި ވެސް މި ކަން އޮތް ގޮތެވެ. މި ކުޑަކުޑަ ދިވެހިރާއްޖޭގެ މަދު މީސްކޮޅު ވާހަކަދައްކައި އުޅޭ ދިވެހިބަހުގައި ވެސް މި ކަން މި ގޮތަށް އެބަ އޮތެވެ.\nމުޅި އިންޓަރނެޓަށް މަޝްހޫރު ‘ފަހުން ބޯން’ ބަހައްޓާ ކޮފީތަށި\n3 އޮކްޓޯބަރު 20132 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3128\nވިލާތުގެ ޗާޓަކަށް ބަލާލައިފިނަމަ އިޓަލީވިލާތް އެންމެ ވައްތަރުވާނީ ފެޝަނަށް ލޯބިކުރާ އަންހެނުން ފިނި ރައްރަށުގައި އަރާ ފުންނާބު އުސް (ކަކުލާއިހަމައަށް ހަމުން ހަދާފައިހުންނަ) ބޫޓުކިބައަކާއެވެ. މި ބޫޓަކީ އިޓަލީވިލާތް ނަމަ، ކަށިމައްޗަށްވުރެ ކުޑަ ތަންކޮޅެއް ތިރީގައި، ކުޑަހުޅާއި ދިމާގައި އެވަނީ Naples އެވެ. ރަށުމީހުން ކިޔަނީ ‘ނާޕޮލި’ އެވެ. މާނައަކީ އާ ސަހަރެވެ. ކުދިވާހަކަ (18)\n2 އޮކްޓޯބަރު 2013ބަހާއި އަދަބު, ވާހަކައެޑްމިން\nޢައްބާސް އިބްރާހީމްއާދައިގެ ޓައުނެއްގެ މޭޔަރާބެހޭގޮތުން މީހުންގެ ޚިޔާލު ހޯދުމަށް ރިޕޯރޓަރަކު ސުވާލުކުރަމުން ދިޔައެވެ. “އޭނާއަކީ ދޮގުހަދާ މަކަރުވެރިއެކެވެ.” ވިޔަފާރިވެރިޔަކު ބުންޏެވެ.\n“އެއީ ފޮނިކަނޑާ ބޮޑާ މީހެކެވެ.” އިސްކޫލް ޓީޗަރަކު ބުންޏެވެ.\nޤާޟީކަމަކީ ހައިބަތުހުރި ޒިންމާދާރު މަސައްކަތެއް\n2 އޮކްޓޯބަރު 2013ފިޤްހު, ދީނާއި ދުނިޔެއެޑްމިން\nއަލްއިމާމް ޒުހުރީ ވިދާޅުވެފައެވެ. ތިން ސިފައެއްހުރެއްޖެ މީހަކީ ޤާޟީކަމަށް ކުފޫހަމަވާ މީހެއް ނޫނެވެ. އެގޮތުން އެސިފަތަށް ބަޔާންކޮށް ދެއްވަމުން ވިދާޅުވެފައިވާ ސިފަތަކުގެ ތެރޭގައި، މީސްތަކުން ކޮށްފާނެ މަލާމާތަކަށް ޖެހިލުންވެ ފިނޑިވުމާއި އެހެންމީހުންގެ ސަނާއާއި ތަޢުރީފު ހޯދުމަށް މަސައްކަތްކުރުމާއި ޤާޟީކަމުގެ މަޤާމުން ވަކިކޮށްފާނެކަމުގެ ބިރު އޮތުން އަދި އެކަމަށް ފަސްޖެހުން ހިމަނުންވާފައިވެއެވެ.\n2 އޮކްޓޯބަރު 2013ދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 2904\nލ.އަތޮޅުވެރި الفاضل حسين صبرى ރޭއްވެވި ފުރަތަމަ ޕްރޮގްރާމް\nتهذيبއާއި ވަރަށް ދުރުގޮތެއްގައި ދިރިއުޅެމުންއަންނަ ލ.އަތޮޅު އާދެ! ހައްދުންމަތި، އަލުންއައު ފުރާނައަކާއިއެކުގައި ކުރިޔަށް ދުއްވައިގެންފާނެކަމުގެ ނިޝާންތައް މިހާރު ފެންނަން ފަށައިފިއެވެ. ރާއްޖޭގެ އެންމެ ރަށްވެހި އަދި އެންމެ އުޖާލާ އެއްއަތޮޅުކަމުގައި ލ.އަތޮޅުވެސް ވެދާނެކަމުގެ ކުލަތައް އުދަރެހުގެ ކައިރިފަށުން ފެނިލައިފިއެވެ. އެޑިޓޯރިއަލް\n1 އޮކްޓޯބަރު 2013ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 2395\nޢިލްމީ އުދަރެހުން އެރި “އެންމެ އަލިގަދަ ތަރި” އޮއްސުނުތާ އެއް އަހަރުވީ އެވެ.\nމިއަދަކީ ދިވެހި ތާރީޚުގައި އެންމެ ފާހަގަކޮށްލެވޭ އެންމެ ހިތާވެރި އެއް ޙާދިސާ ހިނގިތާ އެއް އަހަރު ފުރޭ ދުވަހެވެ. ހިތާމަވެރި ޙާދިސާއެއްގެ ހިތާމަވެރި ހަނދާންތައް އާކުރެވޭ ދުވަހެވެ. އާދޭހެވެ! ދިވެހި ރާއްޖޭގައި މި ފަހުގެ ތާރީޚެއްގައި އުފެދުނު އެންމެ ބޮޑު ޢިލްމުވެރިޔާ އަދި އެންމެ ބޮޑު ފަޤީހު، ވަރަށް އަނިޔާވެރި ގޮތަކަށް ޝަހީދުކޮށްލެވުނުތާ އެއް އަހަރުވީ އެވެ. އެ މަތިވެރި ޢާލިމު، އަނިޔާވެރި މުޖުރިމުންގެ ޝީކާރައަކަށްވީ 2012 ވަނަ އަހަރު އޮކްޓޯބަރ މަހު 1 ވީ އަންގާރަ ދުވަހު ގެ ރޭ (އާދެ!2ވަނަ ދުވަހު) މެންދަމުން އަލިވެ 12:30 އާއި 01:30 އާ ދެމެދުގެ ވަގުތެއްގައެވެ.\nޢިލްމީ އުދަރެހުން އެރި [އެންމެ އަލިގަދަ ތަރި] އޮއްސުނުތާ އެއް އަހަރުވީ އެވެ.\n1 އޮކްޓޯބަރު 2013ޙަޤީޤަތް, ޢާއްމުބައިއެޑްމިން\nކިޔާފައިވާ ޢަދަދު: 169\nމިއަދަކީ ދިވެހި ތާރީޚުގައި އެންމެ ފާހަގަކޮށްލެވޭ އެންމެ ހިތާވެރި އެއް ޙާދިސާ ހިނގިތާ އެއް އަހަރު ފުރޭ ދުވަހެވެ. ހިތާމަވެރި ޙާދިސާއެއްގެ ހިތާމަވެރި ހަނދާންތައް އާކުރެވޭ ދުވަހެވެ. އާދޭހެވެ! ދިވެހި ރާއްޖޭގައި މި ފަހުގެ ތާރީޚެއްގައި އުފެދުނު އެންމެ ބޮޑު ޢިލްމުވެރިޔާ އަދި އެންމެ ބޮޑު ފަޤީހު، ވަރަށް އަނިޔާވެރި ގޮތަކަށް ޝަހީދުކޮށްލެވުނުތާ އެއް އަހަރުވީ އެވެ. އެ މަތިވެރި ޢާލިމު، އަނިޔާވެރި މުޖުރިމުންގެ ޝީކާރައަކަށްވީ 2012 ވަނަ އަހަރު އޮކްޓޯބަރ މަހު 1 ދުވަހު ގެ ރޭ (އާދެ!2ވަނަ ދުވަހު) މެންދަމުން އަލިވެ 12:30 އާއި 01:30 އާ ދެމެދުގެ ވަގުތެއްގައެވެ.\nފަނޑުވުމެއް ނެތް ޒިކުރާއެއް\n1 އޮކްޓޯބަރު 20131 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 7456\nހަކިބައިން މަތިވެރި މުރުއްވަތްތެރި އެއީ މާތް ދަރިއެކޭ ވަކިވެގެން ދިޔުމުން ހަނދާން ނުފިލާނެ އަލިގަދަ ތަރިއެކޭ\nޢިލްމުވެރިކަން އަދި ނަޒާހަތްތެރިކަމާ ގުޅުވައިލަމުން ޙިލްމުވެރިކަމުގައި ނަމޫނާއެއް ކަމު ބެލޭނެ ޙަލީމެކޭ\n1 އޮކްޓޯބަރު 2013ޚަބަރާއި މަޢުލޫމާތު, މަޢުލޫމާތުއެޑްމިން\nކިޔާފައިވާ ޢަދަދު: 6078


Roadhamahu roadha nuhifaathee Saif aai aaila ah faadukiyun amazu vejje | Hurihaa.mv\nރޯދަމަހު ރޯދަ ނުހިފާތީ ސައިފާއި އާއިލާއަށް ފާޑުކިޔުން އަމާޒުވެއްޖެ\nLast updated on 10 Apr 2022, 11:15\nބޮލީވުޑްގެ މުސްލިމް އެކްޓަރެއް ކަމަށްވާ ސައިފް އަލީ ޚާންއާއި އޭނާގެ އާއިލާ ރޯދަ މަހު ރޯދަ ނުހިފުމާއި ގުޅިގެން ފާޑުކިޔުން އަމާޒުވެއްޖެ އެވެ.\nސައިފް އާއި އޭނާގެ ދެ ދަރިން ކަމަށްވާ ސާރާ އަލީ ޚާން އަދި އިބްރާހިމް އަލީ ޚާން ރޯދަ މަހު އެކީގައި މެންދުރުގެ ކެއުމަކަށްފަހު ރެސްޓޯރެންޓަކުން ނިކުމެގެންދާ މަންޒަރު ސޯޝަލް މީޑިއާގައި އާންމުވެފައިވާއިރު، ގިނަ ބަޔަކު ވަނީ އެ އެންމެންނަށް ވެސް ވަރަށް ބޮޑަށް ފާޑުކިޔާފަ އެވެ.\nއެގޮތުން އާންމުވި ވީޑިއޯގައި އެއްބަޔަކު ވަނީ ސައިފް އަދި އޭނާގެ އާއިލާއަކީ މުސްލިމް ބައެއް ކަމަށް ހީކުރެވުނު ކަމަށް ބުނެފަ އެވެ. އަދި އަނެއް ބަޔަކު ވަނީ އެ މީހުންގެ މުސްލިމް ނަން ދީފައިވަނީ ކީއްވެތޯ ސުވާލުކޮށްފަ އެވެ.\nސައިފްއާއި އޭނާގެ އާއިލާއަށް މީގެ ކުރިން ވެސް މިފަދަ ފާޑުކިޔުންތައް އަމާޒުވެފައިވެ އެވެ. އެގޮތުން ސާރާ އަލީ ޚާން، މުސްލިމް އަންހެނަކަށްވެ ހުރެ، ނިވާކަން ކުޑަ ހެދުން ލާ ކަމަށް ބުނެ ވެސް ގިނަ ބަޔަކު ވަނީ އޭނާ އަށް ފާޑުކިޔާފަ އެވެ.\nމުނިފޫހިފިލުވުން ސައިފް އަލީ ޚާން ސާރާ ޢަލީ ޚާން\nޒާރާ 1 month ago\nޢެއީ މުސްލިމް ނަން ކިޔައިގެން ތިބޭ އަލްމާނީން. ޢެމީހުން އުޅޭނީ އިސްލާމްދީން ފިޔަވައި ހުރިހާ ދީނަކަށް. ފައްޅިއަށް ވެސް ދާނެ، ޗާރޗްއަށް ވެސް ދާނެ . އެ މީހުން ހަމަ އެކަނި އީދު ފާހަގަ ކުރާނީ.


ވެރިވީ ހިތްގައިމުކަމެވެ. – ޙެޔޮބަސް\nPosted byއަޙުމަދު އިބުރާހިމް/ ނ.ޅޮހި\t Aug 5, 2012 Apr 23, 2014 Leaveacomment on ވެރިވީ ހިތްގައިމުކަމެވެ.\nފައިރޫޒަށް ހޭލެވުނީ ތައްޓެއް ވެއްޓި ތެޅުން އަޑަށެވެ. މީހެއްގެ ހިލަމެއް ބިލަމެއް ނުވެއެވެ. ކޮޓަރީގައި އެންމެން ތިބީ ގަދަނިދީގައެވެ. ގަޑިން މެންދަމުން އަލިވެ ބަރާބަރު2ޖެހީއެވެ. ފައިރޫޒް ހިތާހިތާ ސުވާލުކުރިއެވެ. “ގަޑިން ބަރާބަރު2ޖެހީ. މިއީ އަނެއްކާ ކޮންކަމެއްބާ! ފެންތަށި ބަންޑުންވެފައި މިއޮތީ އަހަރެންގެ ފައިވާން މައްޗަށް.” ޝައްކުގެ ތެރޭގައި ފައިރޫޒް އޮތެވެ. އޭނާގެ ލޮލަކަށް ނިންޖެއް ނައެވެ. ދޮންމަންމަގެ ހިތްކަޅުކަމާހުރެ ގޭތެރޭގައި ހިތްހަމަޖެހިލައިގެން ނޫޅެވޭތާ ނިދައިވެސް ނުލެވެއެވެ. ފައިރޫޒްގެ ހިތުގެ ހިނގުން އަވަސް ވަމުން ދިޔައެވެ. ހާސްކަން އިންތިހާއަށް އިތުރުވެގެންދިޔައެވެ. ދޮންމަންމަގެ ކެހިވެރިކަމުން ސަލާމަތްވާނީ ކޮންދުވަހަކުން ބާއޭ އޭނާގެ ހިތަށް އަރަމުން ދިޔައެވެ. ދެފުށަށް ފުރޮޅިލަ ފުރޮޅިލައި އޮތްވާ ފަތިސްވެއްޖެއެވެ. ވަސްވާސްތަކުން ސަލާމަތްވެލުމަށް މިއޮތީ ރަނގަޅު ފުރުޞަތެކެވެ. ވުޟޫކޮށްލައިގެން ފައިރޫޒް މިސްކިތަށް ދިޔުމަށް އަވަސްވެގަތެވެ.\nނަމާދުކޮށް އަވަދިވުމުން ފައިރޫޒްގެ ހިތަށް ވެރިވާން ފެށި ޝުޢޫރު ތަފާތެވެ. ” އާނ! ޔަޤީނުންވެސް އެފެންތަށި ބަންޑުންވީ ދޮންމަންމަގެ އަތުން. އެއީ އަހަރެންނަށް ސިހުރު ހެދުމަށް ކިޔެވެލިތައް ކިޔަވާފައިހުރި ފެންތައްޓެއް.” ފައިރޫޒްގެ ހިތަށް ފިނިކަމެއް ހޯދުމަށް މުދިން ހާޖީ ކައިރިއަށް ދިޔައެވެ. ފައިރޫޒަށް ދިމާވި ކަންތަކުގެ ވާހަކަ މުދިން ހާޖީއަށް ކިޔައިދިނެވެ. މުދިން ހާޖީ ބުންޏެވެ. ” ކޮއިފުޅާ! ޝައްކުތަކުން އެއްކިބާވޭ! ރަގަޅަށް އުޅޭ މީހަކަށް ގެއްލުމެއް ނުދެވޭނެ. ދެރަގޮތެއް ނުހެދޭނެ. ކަންކަމުން ސަލާމަށްވުމަށް ހުރި ދުޢާތަކާއި ޒިކުރުތައް ކިޔަވާ ހަދާ! އޭރުން ދެރަގޮތެއް މެދުވެރިއެއް ނުކުރައްވާނެ!” މުދިން ހާޖީގެ ބަސް ފައިރޫޒް ޤަބޫލުކުރިއެވެ. ދޮންމަންމަގެ ނަފްރަތަށް އަޅާ ނުލުމަށް ފައިރޫޒްގެ ހިތުގައި ބިންވަޅު ނެގިއެވެ. އޭނާގެ ސާބިތުކަން ތަޤްވާގެ ކާނާއިން ވަރުގަދަކުރިއެވެ.\nގޭތެރޭގައި ދިމާވަމުންދާ ކޮޅިގަނޑުތަކަށް ނިމުމެއް ނާދެއެވެ. ދޮންމަންމަގެ ނުލަފާކަން ހައްދުފަހަނައަޅައި ދިޔައެވެ. ފައިރޫޒަށް މީރުކާއެއްޗެއް ކައެއް ނުލެވެއެވެ. މަދަރުސާއަށް ދާންޖެހެނީ ތަތްވެފައިވާ ޔުނިފޯމެއްގައެވެ. އަރަންޖެހެނީ ބާވެ ހަފުސްވެފައިވާ ބޫޓަކަށެވެ. ފިލާވަޅު ދަސްކުރަން ފުރުޞަތެއް ނުލިބެއެވެ. ލައިޓްތައް ނިންވާލަނީއެވެ. ދޮންމަންމަގެ ހަޅޭކުގެ ސަބަބުން ފައިރޫޒަށްކުރާ އަސަރު އޭނާގެ ބައްޕައަށް އިޙްސާސް ނުކުރެވެނީ ހެއްޔެވެ؟ ފައިރޫޒްގެ ބައްޕަ ހުންނަނީ ދޮންމަންމައާ އެއްކޮޅަށެވެ. ފައިރޫޒްގެ ހިމާޔަތުގައި ދުވަހަކުވެސް އޭނާގެ ބައްޕަ ބަހެއް ނުބުނެއެވެ. މަލާމާތްކޮށް ގޯނާކުރަމުން ދިޔައީ އިންތިހާއަށެވެ. ނަމަވެސް ފައިރޫޒްގެ ބައްޕަ އޭނާ ދެކެލޯބިވާނެ ކަމަށް އުއްމީދުކުރެވެއެވެ. ދޮންމަންމަގެ ދަރިންނަށް މީރުކާއެއްޗެހި ކާންދެއެވެ. ރީތި ހެދުން ލައްވައެވެ. ބޭނުންވާހާކަމެއް ކޮށްދެއެވެ.\nމަދްރަސީ ޙަޔާތުން ޘާނަވީ މަރުޙަލާ ކޮންމެ ޙާލަކާލައިގެންވެސް ފައިރޫޒް ފުރިހަމަކުރިއެވެ. އެންމެ މޮޅުނޫނަސް މެދު ދަރަޖައިގެ ނަތީޖާއެއް ހޯދިއެވެ. ފިހާރައެއްގެ “ސޭލްސްމަން” އެއްގެ ވަޒީފާއަށް ފައިރޫޒް ވަނެވެ. ފަސް އެނބުރި ނުބަލައި ފައިރޫޒް ކުރިއަށް ދިޔުމަށްޓަކައި ގަދައަޅައި މަސައްކަތްކުރިއެވެ. މާގިނަ ދުވަސްތަކެއް ނުވެ ފައިރޫޒް ފިހާރައިގެ ސޭޓަކަށް ބަދަލުވިއެވެ. ދޮންމަންމަގެ ފުށުން ސަލާމަތްވުމަށްޓަކައި ކޮޓަރިއެއް ކުއްޔަށް ހިފައިގެން އެގެއިން ނުކުތެވެ.\nކޮންމެ ދުވަހަކުވެސް ފައިރޫޒްގެ މަސައްކަތް ނިންމާލަނީ ‘ބޮސް’ ހިތްހަމަޖެހޭ ވަރުކޮށްދީފައެވެ. ވިކުރާގެ ހިސާބު ދުވަހުން ދުވަހަށް މައްޗަށް ޖައްސައިދެމުން ދިޔައެވެ. ހިނިތުންވުމާއެކު ވިޔަފާރިކުރަން އަންނަ ‘ކަސްޓަމަރުން’ނަށް ޚިދުމަތް ދިނުމުގައި ފައިރޫޒް ދެމިހުރީ ސާބިތުކަމާއެކުގައެވެ. ފައިރޫޒަށް ލިބިގެންވާ މަޑުމައިތިރިކަމާއި ހިތްހެޔޮކަމުގެ ސިފައިގެ ސަބަބުން ‘ކަސްޓަމަރުން’ގެ ޢަދަދު އިތުރުވަމުން ދިޔައެވެ. ޢާންމުކޮށް ފިހާރައަށް އަންނަ ލީނާއަށްވެސް ފައިރޫޒްގެ މިޒާޖް ވަރަށް ކަމުދިޔައެވެ. ފައިރޫޒްގެ މާތްކަމުގެ އަސަރު ލީނާގެ ހިތުގައި ތަސްވީރުވަމުން ދިޔައެވެ. ފައިރޫޒަށް ލީނާގެ ހިތްކިޔެވެ. މާގިނަދުވަސްތަކެއް ނުވެ ލޯބީގެ ގޮތުން އެދެމީހުން ގުޅުނެވެ. އާޙަޔާތަކަށް މިސްރާބު ބަދަލުކުރިއެވެ.\nދުވަސްތައް މާޒީގެ ތެރެއަށް ފަރުދާވަމުން ދިޔައެވެ. ކައިވެންޏަށް ފަސް އަހަރުވީ އިރުވެސް ދަރިއަކު ނުލިބެއެވެ. ލީނާ އިންތިހާއަށް ދަރިއަކަށް އުއްމީދުކުރަމުން ދިޔައެވެ. ފައިރޫޒްވެސް ހަމަ އެފަދައެވެ. މާލޭގެ އެތަށް ޑޮކްޓަރުންނަކަށް ދަށްކައިގެންވެސް ދަރިޔަކު ލިބޭގޮތެއް ނުވިއެވެ. އިންޑިޔާ ސިލޯނަށް ފަސް ހަފަހަރު ގޮސްގެންވެސް އުއްމީދަށް އަލިކަމެއް ލިބޭގޮތެއް ނުވިއެވެ. އެންމެ ފަހުން ސިންގަޕޫރަށްގޮސް ހެދި ޓެސްޓުން ދެއްކީ ފައިރޫޒްގެ މައްސަލައެއް އުޅޭކަމަށެވެ. ލީނާ ފައިރޫޒް އާ ދޭތެރޭ ދެކެމުން އައިގޮތް ބަދަލުވާން ފަށައިފިއެވެ. އޭނާ ފައިރޫޒްދެކެ ފޫހިވާން ފަށައިފިއެވެ. ލީނާ ފައިރޫޒްދެކެ ކިތަންމެ ފޫހިވިކަމުގައިވިޔަސް ލީނާގެ މަންމަ އާއި ބައްޕަ ފައިރޫޒަށް ވަރަށް ހެޔޮއެވެ. ގޭތެރޭގެ އެންމެންވެސް ފައިރޫޒަށް ރަގަޅެވެ. ފައިރޫޒްވެސް ލީނާގެ ޢާއިލާ ކުދިންނާ ގުޅެއެވެ. އެކުދިން ގޮވައިގެން ސައިކަލް ބުރުޖަހަން ދެއެވެ. ޕާކަށްދެއެވެ. މީރު ޗޮކްލެޓް މެޓާ ގެނެސް ދެއެވެ.\nއެއްދުވަހެއްގެ ރޭގަނޑެވެ. ފިހާރައިގެ މަސައްކަތް ނިންމާލުމަށްފަހު ފައިރޫޒް ކޮޓަރިއަށް ވަނުމާއެކު ރުޅިވެރިކަމާއެކު ލީނާ ބުންޏެވެ. “އަހަންނަށް ކަލެއާ އިނދެގެން އުޅެވޭކަށްނެތް. އަހަރެން ވަރިކުރޭ!” ފައިރޫޒްގެ ދެލޮލުން ހޯސްކިޔާފައި ކަރުނަތައް ފައިބައިގަތެވެ. ހިތަށްކުރި ފުން އަސަރެއްގެ ސަބަބުން ފައިރޫޒްގެ ބަސް ހުއްޓުނެވެ. މުޅި ޙަޔާތަށް ބަނަ ވިލާގަނޑެއްގެ އަނަދިރިކަން ކުރިމަތިވި ފަދައެވެ. ގިތިކަމުގެ ރަހަ އިޙްސާސްކުރެވުނު ކަހަލައެވެ. މަޑުމައިތިރިކަމާއެކު ލީނާއަށް ވިސްނައިދެވޭތޯ ފައިރޫޒް މަސައްކަތްކުރިއެވެ. ޒަވާޖީ ޙަޔާތަށް ގުޑުމެއް އަޔަނުދީ ކުރިއަށް ދިޔުމަށް ލީނާގެ ކިބައިން އާދޭހާއެކު ފައިރޫޒް އެދެމުން ދިޔައެވެ. މާތްﷲ އަށް ވަކީލުކުރުމަށް ލީނާއަށް ކިޔައިދެމުން ދިޔައެވެ. ލީނާގެ ހިތަށް މޮޑުމޮޅިކަން ވެރިވެގެން ދިޔައެވެ. އީމާންކަމުގެ ފޮނިކަން ލީނާއަށް އިޙްސާސްކުރެވުނެވެ. “ޙަޤީޤަތުގައިވެސް ފައިރޫޒަކީ ތެދުވެރިއެއް. އުއްމީދަށް ރޯޝަންކަން ގެނެސްދޭނެ ބައިވެރިއެއް. ޒާހިދު އަޅެއް. މާތްﷲގެ އިރާދަފުޅުން ޙަޔާތަށްވެރިވެފައިވާ ފުސްކަން ސާފުކޮށްދޭނެ ފިރިއަކީ ފައިރޫޒް.” ލީނާގެ ހިތުގައި ދެމިގެންދިޔަ އޮއިވަރު ލީނާގެ ދުލުން ބަޔާންކުރީ މިފަދައިންނެވެ.\nފައިރޫޒްގެ ދިރިއުޅުމަށް އެޅިފައިވާ ބޯވިލާގަނޑުން ސަލާމަތްވުމަށް ކަމަރު ބަނދެލިއެވެ. ދަރިއަކު ލިބޭތޯ ހެޔޮދުޢާކުރިއެވެ. ރޭގަނޑުގެ އަރާމް ތަންމަތި ދޫކޮށް ގަދައަޅައި ދަމު ނަމާދުކުރަން ފެށިއެވެ. އިހުނަށްވުރެ ގިނައިން ޤުރުއާން ކިޔަވަން ފެށިއެވެ. ފަރުޟު ފަސްނަމާދަށް ރައްކާތެރިވުމުގައި ދެމިހުއްޓެވެ. ލީނާވެސް ފުރިހަމަ އީމާނުގައި ފައިތިލަ ސާބިތުކުރިއެވެ. ފައިރޫޒް ވިޔަފާރި ދަތުރެއްގައި ބޭންކޮކަށް ގޮސްހުއްޓައި ފައިރޫޒްގެ ކައިވެންޏަށް އަށް އަހަރާ ހަތާވީސްވީ ދުވަހު ލީނާ، ފައިރޫޒްގެ ދަރިއަކަށް ބަލިވެ އިންކަމުގެ އުފާވެރި ޚަބަރު ލިބުނެވެ. ހުރި އުފަލެއްގެ ބޮޑުކަމާއެވެ. މާތްﷲގެ ކުޅަދުންވަންތަކަން ނިކަން ދެކެބަލާށެވެ. ލިބުނު އުފަލެއްގެ ބޮޑުކަމުން ފައިރޫޒް އޭނާގެ ބައްޕައަށް ފޯނުކޮށްފައި އެޚަބަރު ދިނެވެ. ނަމަވެސް ބައްޕަގެ މާބޮޑު އަޅާލުމެއް އެކަމަކަށް ނުދިނެވެ. ވާނީވެސް އެހެންތާއެވެ. ފައިރޫޒް އުޅެމުން ދަނީ ކޮން ޙާލެއްގައިތޯވެސް އޭނާގެ ބައްޕަ ބަލައެއް ނުލައެވެ.\nނުވަމަހާ އައްޑުވަސްވީ ދުވަހު ލީނާ ވިހައިފިއެވެ. އައި.ޖީ.އެމް ހޮސްޕިޓަލުގައި ލީނާ އެނދުމަތިކުރީތާ ދެދުވަސްފަހުންނެވެ. ދަރިފުޅުގެ ޙާލުރަގަޅެވެ. ލީނާގެ ފިރުމުންތަކުން ދަރިފުޅުގެ ހިތަށް ތާޒާކަން ލިބެމުން ދިޔައެވެ. ދަރިފުޅު ބޮޑުވަމުން އަންނަނީ މައެއްގެ ފުރިހަމަ އަޅާލުމުގެ ތެރެއިންނެވެ. ބަފައެއްގެ ހިތްހެޔޮކަމުގެ ތެރެއިންނެވެ. ލީނާގެ މަންމަ އެހެން މާމަ ދަރިންނަށްވުރެ ބޮޑަށް ލީނާގެ ލޯބިވާ މައިޝާ ދެކެ ލޯބިވެއެވެ. އަޅާލައެވެ. ފެންވަރުވައިދެއެވެ. މާމަގެ އަތުން ކާންދެއެވެ.\nގޭތެރޭގައި ކުދިވެރިން ކުޅެމުންދެއެވެ. އެއްކުއްޖަކު އަނެއް ކުއްޖަކަށް ތޮޅެ ހަދައެވެ. ދެބަސްވެއެވެ. ފަހަރިންނަށް ފަހަރިންގެ ދަރިން ދޮންފުތުވާން ފަށައިފިއެވެ. މާމަ ދަރިޔަކީ ހަމައެކަނި ލީނާގެ ދަރިކަމުގައި ފަހަރިންގެ ދުލުން ބޭރުވާން ފަށައިފިއެވެ. މިއަޑު ތަކުރާރުވާން ފަށައިފިއެވެ. ނަފުރަތުގެ ބަސްތައް ގޭތެރެއިން ބަންޑުންވިއެވެ. ކުރިއެކޭވެސް އެއްގޮތަށް ފައިރޫޒް، ލީނާގެ ކޮށްކޮމެންނާ ދޭތެރޭ ކަންތައް ކުރެވޭތޯ ބެލިއެވެ. ނަމަވެސް ފަހަރިންގެ މޫނުމަތިން ފެންނަ ރާޅުކަން އިތުރުވެގެން ދިޔައެވެ. ގޭތެރޭގެ މަޝްރަހަށް ފިނިކަމެއް ލިބޭނެ މަގެއް ނުފެނުނެވެ.\nއެންމެފަހުން ފައިރޫޒް އެހެން ގެއަށްކަށް ބަދުލުވުމަށް މަޖްބޫރުވިއެވެ. ފައިރޫޒްގެ ލޯބިވާ އަނބިމީހާއާއި ހިތުގެ ފިނިކަންކަމުގައިވާ ފައިރޫޒްގެ މައިޝާ އާއެކު އެހެން ގެއަކަށް ބަދަލުވިއެވެ. އަމިއްލަ އާދިރިއުޅުމަކަށް ދަތުރުފެށިއެވެ. އެދިރިއުޅުމުގައި ރަންދޯދީގެ އަލިކަން ފައުޅުވާން ފަށައިފިއެވެ. ހަމަޔަޤީނުންވެސް އެޙަޔާތަށް ވެރިވީ ހިތްގައިމުކަމެވެ.\nޖެހުނު ގަދަކޮޅިގަނޑުތަކުން ފެށުނޭ ޙަޔާތް މަތިވެރިކަމުން\nލިބުނު ގިނަ ޢިބްރަތްތަކުން ވެރިވީ ޙަޔާތަށް ހިތްގައިމުކަން\nPosted byއަޙުމަދު އިބުރާހިމް/ ނ.ޅޮހި Aug 5, 2012 Apr 23, 2014 Posted inވާހަކަTags: ވާހަކަ


އެމެރިކާއިން ކޮންމެ ގޮތަކަށް ވާހަކަތައް ދެއްކި ނަމަވެސް ގުއަންޓަނަމޯބޭ ޖަލުގެ އެންމެ ބޮޑު މަޤްޞަދަކީ އިސްލާމް ދީން ކުރިއަރުވަން ކުރެވޭ މަސައްކަތްތަކަށް ހުރަސް އެޅުންކަން އެނގިގެންދެއެވެ. އެ ޖަލުގައި ބަންދުކޮށް އަނިޔާކޮށް އަދި މެރި މީހުންގެ ތެރޭގައި ޓެރަރިޒަމާއި އެއްވެސް ވަރަކަށް ގުޅުން ނެތް މުސްލިމުން ހިމެނޭތީއެވެ.\nޖަލުގެ ގާޑުންތެރެއިން އިސްލާމްވި ހޯލްޑްބްރޫކްސް ބުނާ ގޮތުގައި ދުނިޔޭގެ ހުރިހާ މިނިވަންކަމެއް ލިބުމުން އަޅުކަން ނުކޮށް މީހުން އުޅެމުން ގެންދާއިއރު ޖަލުގެ ގޮޅިތަކުގައި ބަންދުވެފައި ތިބެގެން މުސްލިމުން ހިނިތުންވާ މަންޒަރާއި ނަމާދުކުރާ މަންޒަރު ފެނުމުން އޭނާއަށް ޙައިރާންކަން ލިބެއެވެ.\nއޭނާ ދެކޭ ގޮތުގައި ކީރިތި ޤުރްއާނަކީ އުނގެނެން އެންމެ ފަސޭހަ ފޮތެވެ! އެފޮތުގައި ބަޔާންވެގެންވަނީ އިންސާނުން ދިރިއުޅުމުގައި ޢަމަލުކުރަންޖެހޭ ގޮތެވެ! އެންމެ ފައިދާހުރި ގޮތެވެ!\nއޭނާ އިސްލާމްވުމަށްފަހު، ކައިވެނި ރޫޅުމުން ކުރިމަތިވި މައްސަލަތަކުގައި އިސްލާމް ދީނުން ބޭރުވެސްވިއެވެ. ނަމަވެސް އެގޮތް އޭނާއަށް ކަމުދިއަ ކަމަކަށް ނުވިއެވެ. އެނބުރި ވަނީ އިސްލާމް ދީނަށް އައިސްފައެވެ. އަދި އިސްލާމް ދީނަކީ އެންމެ މަތިވެރި ދީންކަން ބަޔާންކޮށް ގެންދަނީ އިސްލާމް ދީން މަތިވެރިކުރަން މަސައްކަތްކުރަމުންނެވެ.\nމިފަދަ ކަންކަމުން އެނގިގެން މިދަނީ އިސްލާމް ދީނުގެ ނޫރު ފަނޑު ނުކުރެވޭނެ ކަމާއި އިސްލާމް ދީން ދާނީ ކުރިއަރަމުން ކަމެވެ. މީސްތަކުން އިސްލާމް ދީނަށް ވަނުން ވެސް ދާނީ އިތުރުވަމުން ކަމެވެ.


ކޮމިޝަނަށް ބޭނުންވާ އިލެކްޓްރޯނިކްސް އައިޓަމްސް ސަޕްލައިކޮށްދޭނެ ފަރާތެއް ހޯދުން\n27 މާޗް 2022, 12:00 އިއުލާން\nކޮމިޝަނަށް ބޭނުންވާ އިލެކްޓްރޯނިކް އައިޓަމްސް ސަޕްލައިކޮށްދޭނެ ފަރާތެއް ހޯދުމަށް 2022 މާރިޗު 07 ވީ ހޯމަ ދުވަހު ކުރެވުނު ނަންބަރު (IUL)38-AD/38/2022/71 އިޢުލާނާ ގުޅިގެން ބައެއް އައިޓަމްތަކަށް ހުށަހަޅާފައިވާ ބީލަންތައް ކޮމިޝަނުގެ ރިކުއަރމަންޓަށް ނުފެތޭތީ، މި ތަކެތި ސަޕްލައިކޮށްދޭނެ ފަރާތެއް ހޯދުމަށް އަލުން އިޢުލާނުކުރަމެވެ.\nބީލަން ހުޅުވުން އޮންނާނީ 2022 އޭޕްރީލް 07 ވާ ބުރާސްފަތި ދުވަހުގެ 10:30 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ސިޓީ އުރައިގެ ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަގުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\nބީލަމާ ބެހޭގޮތުން އެއްވެސް ސުވާލެއްވާނަމަ، އީމެއިލް ކުރައްވާނީ 2022 އޭޕްރީލް 06 ވާ ބުދަ ދުވަހުގެ 10:30 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު ކޮމިޝަނުގެ ވެބްސައިޓް www.elections.gov.mv އަދި ދިވެހި ސަރުކާރުގެ ގެޒެޓުގައި ޝާޢިއުކުރެވިފައިވާނެއެވެ.\nބީލަމާގުޅޭ މަޢުލޫމާތު ކަރުދާސް، ބީލަންޝީޓް، ބީލަމުގެ ޖަދުވަލުތައް


May 11, 2019 10:45:29\nޒަކާތް ދިނުމަކީ ވާޖިބެކެވެ. އެހެންމެ އެއީ ނަމާދަށް ފަހުގައި އިސްލާމްދީނުގައި ކަނޑައަޅާފައިވާ އެންމެ މުހިންމު ރުކުނެވެ. މުސްލިމް މުޖުތަމަޢެއްގައި އުޅޭ މީހަކު ޒަކާތުގެ ވާޖިބު ކަމާ މެދު ދެކޮޅުހަދައި އިންކާރު ކޮށްފިނަމަ އޭނަ ކާފިރުވާނެއެވެ.\nއެފަދަ މީހަކު ޒަކާތް ދިނަސް އަދި ނުދިންކަމުގައި ވިޔަސް އިންކާރު އެކުރަނީ އިސްލާމް ދީނުގެ އަސްލު މަސްދަރު ތަކުގެ ތެރެއިން ޤުރުއާނާއި ނަބިއްޔާ ޞައްލައްﷲ ޢަލައި ވަސައްލަމް އާއި އުއްމަތުގެ ޢިލްމުވެރިންގެ އިޖުމާޢުގެ މައްޗަށެވެ.\nއަދި ޒަކާތުގެ ވާޖިބު ކަމާ މެދު އެއްބަސްވާ ޙާލު ޒަކާތް ދިނުމަށް ފަރުވާ ކުޑަކޮށް މުދަލުގެ ދަހިވެތި ކަމުގައި ޒަކާތް ނުދޭ މީހާ ކާފިރު ވުމާމެދު ޢިލްމުވެރިންގެ މެދުގައި ޚިޔާލު ތަފާތެވެ. މި ތަފާތުވުމުގެ ބުރަވެވޭ ރަނގަޅު ގޮތަކީ އޭނަ އަކީ ކާފިރެއް ކަމުގައި ނުވުމެވެ. ނަމަވެސް އެހިސާބުން އޭނާ ވެގެންދަނީ ފާސިޤަކަށެވެ.\nޒަކާތް ދިނުމަށް ވާޖިބުވާ މުދާ:\n* ރަން ރިހި\n* ގެރި ބަކަރި އަދި ޖަމަލު\n* ވިޔަފާރި މުދާ\n* ބިމުން ނެރެވޭ ގޮވާމުގެ ބާވަތްތައް ( ހަނޑޫ، ގޮދަން ފުށް ފަދަ އެއްޗެހި)\nމުދަލު ޒަކާތް ވާޖިބުވުމުގެ ޝަރުތު\n* މުސްލިމަކު ކަމުގައިވުން\n* މުދާ ފުރިހަމައަށް މިލްކުވެގެންވުން\n* މިނިވަނަކު ކަމުގައިވުން\nގޮވާމާއި މޭވާއިން ޒަކާތް ވާޖިބުވުމުގެ ޝަރުތު\n* ގޮވާން ކޮށްގެން ހައްދާފައިވާ ތަކެތި ކަމުގައިވުން\n* އޮއްޓަރު ހަރުވުން\n* ރައްކާކޮށްފައި ބެހެއްޓޭ ފަދަ އެއްޗަކަށްވުން\n* ނިޞާބު ހަމަވުން\n* ދޮންވެ ފައްކާވެފައި ހުރުން\n* ޒަކާތް ދޭ މީހާ ކިބައިގައި ދީލަތިވުމުގެ ސިފަ އަށަގަނެފައި ހުރުން.\n* އޭނާއާއި މުޖުތަމައުގެ ފަރުދުންނާއި މެދު އޮންނަ ގުޅުން ބަދަހިކުރުން.\n* މުޖުތަމައުގެ ފަރުދުންގެ މެދުގައި ތަފާތުކުރުންތައް ނައްތާލެވުން.


Fahu quarter gai BML ah 326.4 million rufiyaa ge gellun\nމިދިޔަ ކުއާޓަރުގައި ބީއެމްއެލްއަށް 326.4 މިލިއަން ރުފިޔާގެ ގެއްލުމެއް\nބީއެމްއެލް އިން އުކުޅަހުގައި ހުޅުވާފައިވާ ސެލްފް ސާވިސް އޭޓީއެމްއެއް: އާމްދަނީ ދަށްވި ނަމަވެސް އެ ކުންފުނިން އިގްތިސޯދަށް ދޭ އެހީތެރިކަން ބޮޑު ފޮޓޯ: ބީއެމްއެލް\nގައުމީ ބޭންކް، ބޭންކް އޮފް މޯލްޑިވްސް (ބީއެމްއެލް) މިދިޔަ އަހަރުގެ ފަހު ކްއާޓަރުގައި 326.4 މިލިއަން ރުފިޔާގެ ގެއްލުމަކާ ކުރިމަތިވެއްޖެ އެވެ.\nކޮވިޑް-19 އާ ގުޅިގެން މިދިޔަ އަހަރުގެ މާޗް މަހުން ފެށިގެން ރާއްޖޭގެ ބޯޑަރު ބަންދުކޮށް އިގްތިސޯދު ބޮޑު ތަނުން ދަށަށް ދިޔަ އަހަރުގެ މާލީ ހިސާބުތައް ދައްކާ ގޮތުން، މިދިޔަ އަހަރުގެ ފަހު ކުއާޓުގައި ބީއެމްއެލް އަށް ވަނީ ބޮޑު ގެއްލުމެއްވެފަ އެވެ.\nމި ކުއާޓަރުގައި އެ ބޭންކް އަށް 326.4 މިލިއަން ރުފިޔާގެ ގެއްލުމެއް ވެފައިވެ އެވެ. މި ކުއާޓަރުގައި އެ ބޭންކް އަށް އާމްދަނީގެ ގޮތުގައި ލިބުނީ 728.5 މިލިއަން ރުފިޔާ އެވެ.\nބީއެމްއެލްގެ މާލީ ހިސާބު ތަކަށް މުޅި އަހަރު ދުވަހަށް ބަލާއިރު ސާފު ފައިދާގެ ގޮތުގައި ލިބުނީ 326.4 މިލިއަން ރުފިޔާ އެވެ. މިއީ 2019 ވަނަ އަހަރުގެ މުޅި އަހަރު ސާފު ފައިދާގެ ގޮތުގައި ލިބުނު 961 މިލިއަން ރުފިޔާއާ އަޅާ ބަލާއިރު 60 ޕަސެންޓަށްވުރެ ބޮޑު ދަށްވުމެކެވެ.\nބީއެމްއެލްގެ މާލީ ރިޕޯޓް ދަށްކާ ގޮތުން މިދިޔަ އަހަރު އެ ކުންފުންޏަށް ޖުމްލަ އާމްދަނީގެ ގޮތުގައި ލިބުނީ 2.5 ބިލިއަން ރުފިޔާ އެވެ. ނަމަވެސް ކުރީ އަހަރު 2.6 ބިލިއަން ރުފިޔާ ލިބިފައިވެ އެވެ.\nބީއެމްއެލްގެ ސާފު ފައިދާ މިދިޔަ އަހަރު ދަށްވި ނަމަވެސް ރައްޔިތުންނަށް ހިދުމަތް ދިނުމުގައި ގިނަ މަސައްކަތް ތަކެއް ކޮށްފައިވެ އެވެ. އެގޮތުން "އަހަރެންގެ ބޭންކް ކޮމިއުނިޓީ ޕްރޮޖެކްޓު" ގެ ދަށުން ރަށްރަށަށް އެހީތައް މިހާރު ވެސް ދެމުންދާއިރު، ކޮވިޑް-19 ގެ ހާލަތާ ގުޅިގެން ގިނަ އަދަދެއްގެ ލޯނު ތަކެއް ވަނީ ޕްރައިވެޓް ސެކްޓާއަށް ފަސްކޮށްދީފަ އެވެ. އަދި މި ހާލަތުން އަރައިގަތުމަށްޓަކައި އެންމެ ބޮޑެތި ވިޔަފާރިތަކަށް މިހާރުވެސް ދަނީ ލޯނު ދޫކޮށްފައިވެ އެވެ. އެގޮތުން މިހާތަނަށް 585.9 މިލިއަން ރުފިޔާ ލޯނުގެ ގޮތުގައި ދޫކޮށްފައިވެ އެވެ.\nބީއެމްއެލް އިން އާކް އަށް އެއްލައްކަ ރުފިޔާ\nބީއެމްއެލް ކޮމިއުނިޓީ ފަންޑަށް ފަސް ޕްރޮޕޯސަލް ހޮވައިފި\nފައިސާ ފޮނުވަން ކުރާ ކޯލްތަކަށް ސަމާލުވޭ


vnews - Bridge highway gai nurakkaatheri accident eh hin'gaifi\nބުރިޖު ހައިވޭގައި ނުރައްކާތެރި އެކްސިޑެންޓެއް ހިނގައިފި\nމާލެ އާއި ހުޅުލެ އާދެމެދު އަޅާފައިވާ ސިނަމާލެ ބްރިޖް މަތިން ބަޔަކު ދުއްވާފައި ދަނީ---\nހުޅުލެއާއި ހުޅުމާލެއާ ދެމެދު އޮންނަ ހައިވޭގައި ނުރައްކާތެރި އެކްސިޑެންޓެއް ހިނގައި ދެމީހަކަށް އަނިޔާވެއްޖެއެވެ.\nމިއަދު ހެނދުނު ހިނގި މި އެކްސިޑެންޓުގައި އަނިޔާވެފައިވަނީ އުމުރުން 23 އަހަރުގެ ފިރިހެނަކާއި 17 އަހަރުގެ ކުއްޖަކަށެވެ.\nމި އެކްސިޑެންޓާ ގުޅިގެން ފުލުހުން ބުނެފައި ވަނީ މި އެކްސިޑެންޓު ހިގާފައި ވަނީ މާލެއިން ހުޅުމާލެއަށް ދަތުރުކުރުމަށް ކަނޑައަޅާފައިވާ ލޭނުގައި ވަންވޭއާ އިދިކޮޅަށް މާލެއަށް ދަތުރުކުރަނިކޮށް ސައިކަލުން ކަހާލައިން ވެއްޓިގެން ކަމަށެވެ. އަދި މި އެކްސިޑެންޓުގެ މައުލޫމާތު ފުލުހުންނަށް ލިބިފައިވަނީ މިއަދު ހެނދުނު 9:30 ހާއިރު ކަމަށެވެ.\nމަންޒަރު ދުށް ބައެއް މީހުން މައުލޫމާތުދިން ގޮތުގައި ސައިކަލުން ވެއްޓި ގާތްގަނޑަކަށް 20 ފޫޓަށް ވުރެ ދުރަށް ކަހާލައިން ގޮސްފައިވެއެވެ. އަދި ސައިކަލުގައި ތިބި ދެމީހުންގެ ހަށިގަނޑުންވެސް އެކިވަރުގެ އަނިޔާތައް ލިބިފައިވާކަން ފާހަގަވި ކަމަށްވެސް ވަނީ ބުނެފައެވެ.\nހުޅުމާލެ ހޮސްޕިޓަލް ހިންގާ އާސަންދަ ކުންފުނީގެ މީޑިއާ އޮފިޝަލް ވިދާޅުވީ އެކްސިޑެންޓުގައި އަނިޔާވި ދެމީހުންގެ ހާލު އެހާ ސީރިއަސް ނޫން ކަމަށެވެ. އެހެންނަމަވެސް ދެމީހުންނަށްވެސް އެކިވަރުގެ އަނިޔާތައް ލިބިފައިވާ ކަމަށެވެ.\nއެގޮތުން ސައިކަލު ދުއްވަން އިން 23 އަހަރުގެ ޒުވާނާގެ ބޯފަޅައިގެން ގޮސްފައިވާ ކަމަށާއި 17 އަހަރުގެ ކުއްޖާގެ ފައި ބިންދައިގެން ގޮސްފައިވާ ކަމަށެވެ. އަދި މިދެމީހުން އިތުރު ފަރުވާއަށް މިހާރު އައިޖީއެމްއެޗަށް ބަދަލުކޮށްފައިވާ ކަމަށްވެސް ވަނީ މައުލޫމާތުދީފައެވެ.


Sergio Busquets Covid ah positive ve gaumee team aai dhurah\nސާޖިއޯ ބުސްކެޓް ކޮވިޑަށް ޕޮޒިޓިވްވެ ގައުމީޓީމާއި ދުރަށް\nޝާއިޢުކުރީ: ޙަންނާން ޖޫން 7, 2021, 14:37\nޔޫރޯ ފުޓްބޯޅަ މުބާރާތުގައި ވާދަކުރާ ސްޕެއިން ގައުމީޓީމުގެ ކެޕްޓަން އަދި މިޑްފީލްޑަރު ސާޖިއޯ ބުސްކެޓްސް ކޮވިޑް-19 އަށް ޕޮޒިޓިވްވެއްޖެއެވެ.\nސާޖިއޯ ބުސްކެޓް ޕޮޒިޓިވްވިކަން އެގައުމުގެ ފުޓްބޯޅަ ފެޑެރޭޝަނުންވެސް ކަށަރަުކޮށްދީފައިވާއިރު، ބުސްކެޓްސް ޕޮޒިޓިވްވީ މާދަމާ ރޭ ސްޕެއިނުން ލިތުއޭނިއާއާ ދެކޮޅަށް ކުޅެން އޮތް އެކުވެރިކަމުގެ މެޗުގެ ކުރިން ހެދި ޓެސްޓްތަކުންނެވެ.\nބުސްކެޓް ޕޮޒިޓިވްވެ ޓީމުން އެކަހެރިވާ ޖެހުނުއިރު، ޔޫރޯ މުބާރާތުގެ ގުރޫޕް ސްޓޭޖުގައި މި މަހު 14 ވަނަ ދުވަހު ސްވިޑެންއާ ދެކޮޅަށް ކުޅޭ މެޗުގައި އޭނާ އަށް ކުޅެވުމުގެ ފުރުސަތު ކުޑަކަމަށް ވެސް ވަނީ ހާމަކޮށްފައެވެ.\nމާދަމާ ރޭ ލިތުއޭނިއާއާ ދެކޮޅަށް ސްޕެއިން ކުޅެން އޮތް އެކުވެރިކަމުގެ މެޗުގެ ކުރިން ސްޕެއިންގެ ގައުމީ ޓީމުގެ ކުޅުންތެރިން ޓެސްޓްކުރިއިރު ބުސްކެޓް ފިޔަވާ ދެން އެހެން ކުޅުންތެރިންގެ ޓެސްޓުތައް ވަނީ ނެގަޓިވްވެފައެވެ.\nނަމަވެސް ބުސްކެޓްސް ޕޮޒިޓިވްވުމާ އެކު އޭނާއާ ކޮންޓެކްޓްވި ފަސް ކުޅުންތެރިއަކާއި ދެ އޮފިޝަލަކު ވަނީ އައިސޮލޭޓްކޮށްފައެވެ.


އަނެއްކާވެސް އައު ރިކޯޑެއް، މިއަދު 601 ކޭސް!\nމާލެ ސަރަހައްދުން 440 މީހުން އަދި އަތޮޅުތެރެއިން 141 މީހުން ވަނީ ޕޮޒިޓިވްވެފައި\n6،508 މީހުން ދަނީ މިވަގުތު ކޮވިޑަށް ފަރުވާހޯދަމުން\nޕޮޒިޓިވްވި މީހުންގެ ޖުމްލަ އަދަދު ވަނީ 31،931ށް އަރާފައި\n4 މެއި 2021 | އަންގާރަ 23:11\nކޮވިޑަށް ރެންޑަމް ސާމްޕަލް ނެގުމުގެ މަސައްކަތް ކުރަމުން ދަނިކޮށް\nރާއްޖެއިން އެއްދުވަހާ 600ށް ވުރެ ގިނަ މީހުން ކޮވިޑަށް ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީން އާންމުކޮށްފައިވާ އެންމެ ފަހުގެ މައުލޫމާތުތައް ދައްކާގޮތުން އަންގާރަ ދުވަހު 601 މީހުން ވަނީ ކޮވިޑަށް ޕޮޒިޓިވްވެފައެވެ. އެއީ މާލެ ސަރަހައްދުން ޕޮޒިޓިވްވި 440 މީހުންނާއި އަތޮޅުތެރޭގެ އެކި ރަށްރަށުން ޕޮޒިޓިވްވި 141 މީހުންގެ އިތުރުން ރިސޯޓްތަކުން ޕޮޒިޓިވްވި 19 މީހުން އަދި ސިނާއީ ރަށްތަކުން ޕޮޒިޓިވްވި 11 މީހުންނެވެ.\nއަންގާރަ ދުވަހު ޕޮޒިޓިވްވި 601 މީހުންނާއި އެކު ރާއްޖެއިން ކޮވިޑަށް ޕޮޒިޓިވްވި މީހުންގެ ޖުމްލަ އަދަދު ވަނީ 31،931ށް އަރާފައެވެ. އަދި ހޮސްޕިޓަލްގައި އެޑްމިޓްކޮށްގެން ފަރުވާދޭ މީހުންގެ އަދަދު ވަނީ 181ށް އަރާފައެވެ.\nބަލިޖެހުނު މީހުންގެ ތެރެއިން 25،340 މީހުން ބަލިން ރަނގަޅުވެފައިވާ އިރު، 6،508 މީހުން ދަނީ މިވަގުތު ކޮވިޑަށް ފަރުވާހޯދަމުންނެވެ.\nރާއްޖޭގައި ކޮވިޑްގެ ހާލަތު ގޯސްވަމުން ދިޔުމާއެކު ސަރުކާރުން ވަނީ ލުއިދީފައިވާ ފިޔަވަޅުތައް ހަރުކަށިކޮށްފައެވެ. އެގޮތުން އަތޮޅުތެރޭގައި ކޭސްތައް ރިޕޯޓްކުރާ މިންވަރު އިތުރުވަމުންދާތީ މާލެ ސަރަހައްދު ފިޔަވައި މީހުން ދިރިއުޅޭ ރަށްރަށުގައި އެއް ހަފުތާގެ މުއްދަތަކަށް ޚާއްސަ ފިޔަވަޅުތަކެއް އެޅުމަށް އެޗްޕީއޭއިން ވަނީ އަންގާފައެވެ.\nމީގެކުރިން މާލެ ސަރަހައްދުގައި އެކަނި ކޮވިޑްގެ ކޭސްތައް އިތުރުވަމުން ދިޔަނަމަވެސް މިފަހަކުން އަތޮޅުތެރޭގައިވެސް ކޮވިޑްގެ ހާލަތު ވަނީ ގޯސްވެފައެވެ. މިހާރު އަތޮޅުތަކުން ފެންނަ ކޭސްތަކުގެ އަދަދު ދެހާހާއި ކައިރިކުރާއިރު މޮނިޓަރިންއަށް ލާފައިވާ ރަށްރަށުގެ އަދަދު ވިއްސަށްވުރެ ވަނީ މަތިވެފައެވެ.


Thaubaa soorathuge mi aayathugai asluebunanee keekey? | Mihaaru\nތުރުކީގެ ނައިޓްކްލަބުގައި ހަމަލާ ދިން މީހާ ބަޑި ހިފައިގެން ހަރަކާތްތެރިވަނީ: ހަމަލާގެ ޒިންމާ އައިއެސް އިން ވަނީ އުފުލާފައި. --ފޮޓޯ:އޭއެފްޕީ\n14 އޯގަސްޓް 2020 - 10:512comments\nޖިހާދުގެ ނަމުގައި ހިންގާ ބިރުވެރި އަމަލުތައް ހުއްދަކަމަށް އެފަދަ އަމަލުތައް ހިންގާ މީހުންނާއި ދީނާ މެދު ޝުބުހާތައް އުފައްދާ މީހުން ޤުރްއާނުން ހުއްޖަތް ދައްކަ އެވެ. އެކަމަކު ޖިހާދާ ބެހޭ ގޮތުން ކީރިތި ޤުރްއާނުގައި ބާވާލައްވާފައިވާ ހުރިހާ އާޔަތްތަކާއި އެއާ ގުޅުން ހުރި ހަދީސްތަކާއި އިސްލާމްދީނުގެ މައިގަނޑު މަގުސަދުތަކާއި އިސްލާމީ އަގުތަކާއި ފިޤުހުގެ އުސޫލުތަކުގެ އަލީގައި މި ހުއްޖަތްތައް ތަހުލީލުކޮށްލުމުން ނުކުންނަ ނަތީޖާ މުޅިން ތަފާތެވެ.\nމިގޮތުން ހަރުކަށި ފިކުރުގެ އަމަލުތަކަށް ހުއްޖަތަކަށް ދައްކާ އެންމެ މުހިންމު އާޔަތަކީ، އާޔަތުއްސައިފް (ކަނޑީގެ އާޔަތް) ގެ ނަމުން ނަންދެވިފައިވާ އާޔަތެވެ. އެއީ އައްތައުބާ ސޫރަތުގެ5ވަނަ އާޔަތެވެ. އެ އާޔަތުގެ ފުރަތަމަ ބައިގެ މާނަ އަކީ، "ޙުރުމަތްތެރި މައްސަރުތައް ވޭތުވުމުން، ފަހެ، ތިޔަބައި މީހުންނަށް މުޝްރިކުން ފެނުނު ކޮންމެ ތަނަކުން، ތިޔަބައި މީހުން އެއުރެން ޤަތުލު ކުރާށެވެ! އަދި ތިޔަބައި މީހުން އެއުރެން ހިފާށެވެ! އަދި އެއުރެން ޙިޞާރު ކުރާށެވެ! އަދި (އެއުރެން އަތުލައިގަނެވޭނެ) ކޮންމެ ތަނެއްގައި އެއުރެން އަތުލައިގަތުމަށްޓަކައި، ހުޝިޔާރުވެ ފިލައި ތިބޭށެވެ!"\nމި އާޔަތާ މެދު ކުރާ އެއް ދައުވާ އަކީ، މިއީ ހަނގުރާމަ ނުވަތަ ޖިހާދާ ބެހޭ ގޮތުން އައިސްފައިވާ އެހެން ހުރިހާ އާޔަތްތަކާއި، ޣައިރު މުސްލިމުންނާ މެދު އެއްވެސް ކަހަލަ ލުއިކަމެއް ދިނުމަށް ނުވަތަ ހެޔޮ ގޮތުގައި މުއާމަލާތެއް ކުރުމަށް ގޮވާލެވޭ ހުރިހާ އާޔަތްތައް މަންސޫޚު ކުރާ އާޔަތެއް ކަމަށް ކުރާ ދައުވާ އެވެ. ޢިލްމީ ގޮތުން މިކަން ވެސް ތަޙުލީލު ކޮށްލުމުން މިއީ ސައްހަ ނޫން ދައުވާއެއްކަން ސާބިތުވެ އެވެ. މި ލިޔުމުގައި އޭގެ ތަފުސީލަކަށް ނުދެވޭނެ އެވެ.\nހަރުކަށި ފިކުރުގެ ޢަމަލުތަކަށް ޙުއްޖަތަކަށް ދައްކާ އެންމެ މުހިންމު އާޔަތަކީ، އާޔަތުއްސައިފް (ކަނޑީގެ އާޔަތް) ގެ ނަމުން ނަންދެވިފައިވާ އާޔަތެވެ. އެއީ އައްތައުބާ ސޫރަތުގެ5ވަނަ އާޔަތެވެ. އެ އާޔަތުގެ ފުރަތަމަބައިގެ މާނަ އަކީ، "ޙުރުމަތްތެރި މައްސަރުތައް ވޭތުވުމުން، ފަހެ، ތިޔަބައި މީހުންނަށް މުޝްރިކުން ފެނުނު ކޮންމެ ތަނަކުން، ތިޔަބައި މީހުން އެއުރެން ޤަތުލު ކުރާށެވެ! އަދި ތިޔަބައިމީހުން އެއުރެން ހިފާށެވެ! އަދި އެއުރެން ޙިޞާރު ކުރާށެވެ! އަދި (އެއުރެން އަތުލައިގަނެވޭނެ) ކޮންމެ ތަނެއްގައި އެއުރެން އަތުލައިގަތުމަށްޓަކައި، ހުޝިޔާރުވެ ފިލައި ތިބޭށެވެ!"\nކޮންމެއަކަސް، ވާހަކަ ދައްކަމުން މި ގެންދާ އާޔަތުގެ ފުރަތަމަ ބައިގެ މާނައަށް ބަލާއިރު އޭގެ ބޭރު ފުށުން ހަރުކަށިކަމާއި އަނިޔާވެރިކަން ފަހަރެއްގައި ވަހުމް ވެދާނެ އެވެ. ނަމަވެސް ހަމަ މި އާޔަތުގެ ނިމޭ ބަޔާއި މީގެ ކުރިން ހުރި އާޔަތްތަކާއި އަދި ފަހުން ހުރި އާޔަތްތަކަށް ފުންކޮށް ވިސްނާލުމުން މި ތަނުގައި މި ބުނާ މުޝްރިކުންނަކީ ކޮން ބައެއްކަން ހާމަވެގެންދާނެ އެވެ. އަދި މިވަރުގެ ހަރުކަށި ކަމެއް މި ބައިމީހުންނަށް ދައްކަން މިޖެހެނީ ކީއްވެގެންކަން ވަރަށް ސާފުވެ އެވެ.\nމިގޮތުން އެންމެ ފުރަތަމަ މި އާޔަތުގެ ނިމޭ ބައިގައި ބަޔާންކުރަނީ އެއުރެން ތައުބާވެ، ނަމާދު ޤާއިމުކޮށް، ޒަކާތްދީ އުޅެފި ނަމަ، މިނިވަންކަމާ އެކު ދޫކޮށްލުމަށެވެ. ތެދެކެވެ. މި ތަނުގައި މި ބަޔާންކުރަނީ މިބައި މީހުން އިސްލާމްވުމުގެ ވާހަކަ އެވެ. އެކަމަކު އާޔަތުގައި އެ އިޝާރާތް ކުރާ މުޝްރިކުންނަކީ ކޮބައި ހެއްޔެވެ؟ މިކަން އެނގޭނީ މި އާޔަތުގެ ކުރިން އޮތް އާޔަތްތަކުންނެވެ. މިގޮތުން ތައުބާ ސޫރަތް ފެށޭއިރު ﷲ ބަޔާން ކުރައްވާފައިވަނީ މުސްލިމުންނާ އެކު މުއާހަދާއެއްގެ މަތީގައިވާ މުޝްރިކުންގެ ތެރެއިން އެ މުއާހަދާއާ ޚިލާފުވި ބައެއްގެ ކިބައިން ﷲ އާއި އެކަލާނގެ ރަސޫލާ، ޞައްލަﷲ ޢަލައިހި ވަސައްލަމް، ބަރީއަވެގެންވާ ކަމުގެ އިއުލާނެކެވެ. މާނައަކީ މިފަދަ ބަޔަކާ ހަނގުރާމަ ކުރުން ހުއްދަވާނެ ކަމެވެ.\nނަމަވެސް މިބައި މީހުން އަހުދާ ޚިލާފުވީ ޙުރުމަތްތެރިވެގެންވާ ހަތަރު މަހާ ކުރިމަތިކޮށް ކަމުގައި ވާތީ، ޖެހިގެން އޮތް އާޔަތުގައި ﷲ އަންގަވަނީ ހަތަރު މަސް ވަންދެން އެއުރެން ބިމުގައި ހިނގާބިނގާވެ އުޅުމަށެވެ. އާދެ، ހަނގުރާމަ ނުކޮށް ދޫކޮށްލުމަށެވެ. އަސްލުގައި އެބައި މީހުން މިގޮތަށް ކަންކުރީ ހިތުން އެމީހުންނަށް ކާމިޔާބެއް ލިބޭނެ ކަމަށެވެ. އެހެންވެ ﷲ އެބައި މީހުންނަށް އިންޒާރު ދެއްވީ، "ހަމަކަށަވަރުން ތިޔަބައި މީހުންނަށް ﷲ ނުކުޅައްދައި ނުލެވޭނެ ކަމާއި، ހަމަކަށަވަރުން ﷲ ކާފިރުތަކުން ދެރަކޮށްލައްވާހުށިކަން، ތިޔަބައި މީހުން ދަންނާށޭ" އޭ ވަހީކުރައްވަމުންނެވެ.\nއެއަށް ފަހު ތިން ވަނަ އާޔަތުގައި ވެސް ތަކުރާރުވެފައި ވަނީ އެއުރެންގެ ކިބައިން ބަރީއަ ވެގެންވާ ކަމާއި އެއުރެން ފުރަގަސްދީ ދިޔަސް އެއުރެންނަށް ﷲ ނުކުޅައްދައި ނުލެވޭނެ ކަމަށެވެ. މިފަހަރުގެ މި ބަރީއަ ކުރުމުގެ ވާހަކައާ އެކު، "އެއުރެން ތައުބާވެއްޖެ ނަމަ އެގޮތް އެއުރެންނަށް ހެޔޮކަން ބޮޑުވެގެންވާނެ" ކަން ﷲ ބަޔާން ކުރައްވާފައި ވެ އެވެ. މިކަމަށް ފަހު ހަތަރު ވަނަ އާޔަތުގައި ބަޔާންކުރައްވާފައި ވަނީ މުޝްރިކުންގެ ތެރެއިން މިގޮތަށް މުއާހަދާ ކޮށްފައިވާ، އަދި އެ މުއާހަދާއާ މެދު މުސްލިމުންނަށް އެއްވެސް ކަމެއް އުނިކޮށްފައިނުވާ، އަދި މުސްލިމުންނާ އިދިކޮޅަށް އެއްވެސް މީހަކަށް އެހީވެ ވާގިދީފައިނުވާ މީހުން މި ބަރީއަކުރުމުން އިސްތިސްނާވާނެ ވާހަކަ އެވެ.\n(އައްތައުބާ 5) ނަގައިގެން މުސްލިމް ނޫން ކޮންމެ މީހަކާ އިދިކޮޅަށް ނުކުމެ "ހަނގުރާމަކުރުން" ހުއްދަވާނީ ކޮން ފަދައަކުން ހެއްޔެވެ؟ ނުވަތަ ނުބައިކޮށް ތައުވީލުކޮށްގެން މުސްލިމުންގެ ތެރެއިން ބައެއް މީހުންވެސް މި ކެޓަގަރީ ތެރެއަށް ވައްދައި އެމީހުންނާ އިދިކޮޅަށް ހަރުކަށި ޢަމަލުތައް ހިންގުން ހުއްދަވާނީ ކިހިނަކުން ހެއްޔެވެ؟ އަދި މި އާޔަތަކީ އެހެން އާޔަތްތައް މަންސޫޚު ކުރި އާޔަތެއް ކަމަށް ދަޢުވާކުރާ އިރު އޭގެ ކުރިން ހުރި އާޔަތްތަކާއި އަދި ފަހުން ހުރި އާޔަތްތަކުގައި ހުރި މުހިންމު ހުކުމްތައްވެސް ހަމަ މަންސޫޚު ވީހެއްޔެވެ؟\nއެހެންވެ މި މީހުންނާ އެކު މުއާހަދާގެ މުއްދަތު ހަމަވަންދެން އަހުދު ފުރިހަމަ ކުރުމަށް މުސްލިމުންނަށް އަމުރު ކުރައްވާފައި ވެ އެވެ. އެހެންކަމުން މިއީ އެބަޔަކާ އިދިކޮޅަށް މުސްލިމުން ނުކުންނަން ޖެހޭ ބައެއް ނޫންކަން އެބަ އެނގެ އެވެ. މިއީ މުޝްރިކުން ކަމުގައިވީ ނަމަވެސް މެ އެވެ. އިދިކޮޅަށް ނުކުންނަން މިޖެހެނީ އަހުދު އުވާލުމުގެ ސަބަބުން އެބަޔަކާ ހަނގުރާމަކުރަން ލާޒިމުވެފައިވާ، އެހެންނަމަވެސް ހުރުމަތްތެރި މައްސަރުތަކާ ހެދި އެބަޔަކަށް ހަތަރު މަސްދުވަހުގެ މުހުލަތެއް ދީފައިވާ މުޝްރިކުންނާ އެވެ. އާޔަތް ފެށޭއިރު، "ޙުރުމަތްތެރި މައްސަރުތައް ވޭތުމުން" ނޭ އޮތުމުން އެނގެނީ ފެނުނު ކޮންމެ ތަނަކުން، ޤަތުލުކޮށް، ހިފައި ހިސާރު ކުރަން މި ޖެހެނީ އާޔަތުގައި އެ އިޝާރާތް ކުރާ މުޝްރިކުން އެކަނި ކަމެވެ. އަދި މި އާޔަތުގެ ކުރިން އޮތް އާޔަތުގައި، ޢަހުދު އުވާނުލާ މީހުންނާ އެކުގައި އެ އަހުދުގެ މަތީ ދެމިތިބުމަށް އަންގަވާފައި އޮތުމުން ހާމަވަނީ މިކަންކަން ކުރަން އަމުރު އައިސްފައި މިވަނީ ހުރިހާ މުޝްރިކުންނަށް ނޫން ކަމެވެ. މިކަން އަދި އިތުރަށް ކަށަވަރު ވަނީ ޖެހިގެން އޮތް އާޔަތްތަކުންނެވެ.\nމިގޮތުން ހަވަނަ އާޔަތުގައި ﷲ އަންގަވަނީ މުޝްރިކުންގެ ތެރެއިން އެއްވެސް މީހަކު ރައްކާތެރިކަމަކަށް އެދިއްޖެ ނަމަ އެ މީހަކު ﷲގެ ކަލާމްފުޅު އަހައިފުމަށް ދާންދެން އެމީހަކަށް ރައްކާތެރިކަން ދިނުމަށެވެ! އަދި ﷲ ގެ ބަސްއަހައިފުމަށް ދާންދެން އަމާންކަން ލިބިގެންވާ ތަނަކާ ހަމައަށް އެމީހަކު ގެންގޮސްދިނުމަށެވެ! ކޮންމެ މުޝްރިކަކު ފެންނަ ކޮންމެ ތަނަކުން ޤަތުލުކޮށް ހިފައިހައްޔަރުކޮށް ހިސާރު ކުރަން ޖެހޭ ނަމަ މިފަދަ މީހަކާ މެދު ވެސް އަމަލު ކުރަން ޖެހޭނީ ހަމަ އެގޮތަކަށް ނޫން ހެއްޔެވެ؟ އެކަމަކު ނޭނގި ތިބޭ ހާލު ވަކި ބަޔަކާ އެކުގައި އުޅެވެމުންދާތީ އެ އަދާވާތްތެރި މުޝްރިކުންގެ ސަފުގައި މިފަދަ މީހަކު ހުއްޓަސް މިފަދަ މީހަކީ މުސްލިމުންނާ އުދުވާނެއް ނޯންނަ މީހެއްކަން އާޔަތުން އެބަ އެނގެ އެވެ. އަދި އުދުވާނެއް ނޯންނަ ނަމަ މުޝްރިކަކަށް ވިޔަސް އެމީހަކު ގަތުލު ނުވަތަ ހައްޔަރުކޮށްގެން ނުވާނެކަން ވެސް އާޔަތުން ދޭހަވެ އެވެ.\nމި އާޔަތަށް ފަހު ދެން އޮތް ހަތަރު އާޔަތުގައި ﷲ ބަޔާންކުރައްވާފައި ވަނީ މިފަދަ ބަޔަކާ އެކުގައި ޢަހުދެއް ދެމިއޮންނަން އުނދަގޫވާނެ ކަމެވެ. އެއީ އެއުރެންގެ ސުލޫކު ހުންނަ ގޮތުންނެވެ. މިގޮތުން ފާސިޤުކަމާއި، ހިތުގައި ނުރުހުން އޮވެމެ އެކަމަކު މުސްލިމުން ރުއްސަން އޮޅުވާލައިގެން ބަސްބުނުމާއި، ކިރިޔާ ވެސް ބާރެއް ލިބިއްޖިއްޔާ މުއުމިނަކާ މެދު ވެސް އަދި ކިއެއްތަ، ގާތްތިމާގެ ކަމުގެ ގުޅުމަކަށް ވެސް ނުބެލުމާއި، ﷲގެ އާޔަތްތައް ކުޑަ އަގަކަށް ގަތުމާއި، ﷲގެ މަގުން މީސްތަކުން އެއްކިބާކުރުމާއި، ހައްދުފަހަނައަޅައިދިއުން ފަދަ ސުލޫކުތަކެވެ. އެކަމަކު މިހުރިހާ ސިފަތަކެއް މިހެން ހުއްޓަސް ﷲ އަންގަވަނީ "ފަހެ، އެއުރެން ތިޔަބައި މީހުންނަށް ސީދާވެގެން ތިބިހާ ހިނދަކު ތިޔަބައި މީހުން ވެސް އެއުރެންނަށް ސީދާވާށޭ" އެވެ (އައްތައުބާ 7).\nމިގޮތުން ފާސިޤުކަމާއި، ހިތުގައި ނުރުހުން އޮވެމެ އެކަމަކު މުސްލިމުން ރުއްސަން އޮޅުވާލައިގެން ބަސްބުނުމާއި، ކިރިޔާވެސް ބާރެއް ލިބިއްޖިއްޔާ މުއުމިނަކާ މެދުވެސް އަދި ކިއެއްތަ، ގާތްތިމާގެ ކަމުގެ ގުޅުމަކަށްވެސް ނުބެލުމާއި، ﷲ ގެ އާޔަތްތައް ކުޑަ އަގަކަށް ގަތުމާއި، ﷲ ގެ މަގުން މީސްތަކުން އެއްކިބާކުރުމާއި، ހައްދުފަހަނައަޅައިދިއުން ފަދަ ސުލޫކުތަކެވެ. އެކަމަކު މިހުރިހާ ސިފަތަކެއް މިހެން ހުއްޓަސް ﷲ އަންގަވަނީ "ފަހެ، އެއުރެން ތިޔަބައިމީހުންނަށް ސީދާވެގެން ތިބިހާ ހިނދަކު ތިޔަބައިމީހުންވެސް އެއުރެންނަށް ސީދާވާށޭ" އެވެ. (އައްތައުބާ 7).\nތަފްސީރު އިލްމުވެރިން ވިދާޅުވާ ގޮތުގައި އޭގެ މާނައަކީ، އަހުދުގެ މަތީ ދެމިތިބިހާ ހިނދަކު އަހުދު އުވާނުލައި އަމާންކަމުގެ މަތީގައި ދެމިތިބޭށޭ އެވެ. އަދި "އެއުރެން ތައުބާވެ، ނަމާދު ޤާއިމުކޮށް، ޒަކާތް ދީފި ނަމަ، ފަހެ އެއުރެންނީ ދީނުގައި ތިޔަބައި މީހުންގެ އަޚުން" ކަމުގައި ބަލާށޭ އެވެ (އައްތައުބާ 10).\nމިހުރިހާ ކަމަކުން ވަރަށް ސާފުކޮށް އެނގި ހާމަވެގެން މިދަނީ، ފެނުނު ކޮންމެ ތަނަކުން ގަތުލުކޮށް، ހިފައިހައްޔަރުކޮށް، ހިސާރު ކުރަން މި ޖެހެނީ މުޝްރިކުންގެ ތެރެއިން އަހުދު އުވާލި މީހުން އެކަނި ކަމެވެ. އެއީ އަދި އެމީހުންނަށް ދިން ހަތަރު މަހުގެ މުހުލަތަށް ފަހުގައި ކަމެވެ. އަހުދުގެ މަތީ ދެމިތިބޭ މުޝްރިކުންނާ މެދު އޮތީ މުސްލިމުން ވެސް ހަމަ އެގޮތުގައި އަހުދުގެ މަތީ ދެމިތިބުން ކަމެވެ. އަދި އަހުދު އުވާލި މީހުންގެ ތެރެއިން ވިޔަސް މީހަކު އަމާންކަމަކަށް އެދިއްޖެ ނަމަ އަމާން ދިނުން ކަމެވެ. މި އަމާން ދިނުމުގެ މުއްދަތު އެމީހެއްގެ މުޅި އުމުރަށް ވެސް ހިނގައިދާނެ ކަމެވެ. އަދި އެއިން މީހަކު ތައުބާވެ ﷲގެ މަގަށް އަތުވެއްޖެ ނަމަ އަޚުންގެ ގޮތުގައި ބެލުން ކަމެވެ.\nވީމާ މި އާޔަތް (އައްތައުބާ 5) ނަގައިގެން މުސްލިމް ނޫން ކޮންމެ މީހަކާ އިދިކޮޅަށް ނުކުމެ "ހަނގުރާމަކުރުން" ހުއްދަވާނީ ކޮން ފަދައަކުން ހެއްޔެވެ؟ ނުވަތަ ނުބައިކޮށް ތައުވީލުކޮށްގެން މުސްލިމުންގެ ތެރެއިން ބައެއް މީހުން ވެސް މި ކެޓަގަރީ ތެރެއަށް ވައްދައި އެމީހުންނާ އިދިކޮޅަށް ހަރުކަށި އަމަލުތައް ހިންގުން ހުއްދަވާނީ ކިހިނަކުން ހެއްޔެވެ؟ އަދި މި އާޔަތަކީ އެހެން އާޔަތްތައް މަންސޫޚު ކުރި އާޔަތެއް ކަމަށް ދަޢުވާކުރާ އިރު އޭގެ ކުރިން ހުރި އާޔަތްތަކާއި އަދި ފަހުން ހުރި އާޔަތްތަކުގައި ހުރި މުހިންމު ހުކުމްތައް ވެސް ހަމަ މަންސޫޚު ވީ ހެއްޔެވެ؟ އިސްލާމް ދީނުގެ އެންމެ މުހިންމު ބައެއް އަސާސްތަކާއި މަތިވެރި ބައެއް އުސޫލުތައް ވެސް ހަމަ މަންސޫޚު ވީ ހެއްޔެވެ؟ އެއްވެސް ޝައްކެއް ނެތް ގޮތުގައި، މި ދައުވާގެ މައްޗަށް ބިނާކޮށް މި އާޔަތް ފަހުމް ކުރުމަކީ، އިސްލާމް ދީނަށް ވަރަށް ބޮޑަށް އިހާނެތިކޮށް ހިތޭނެ ވަރަށް ހަނި ވިސްނުމެއްކަން ކަށަވަރެވެ.


Thohdoo Ga Fathuruveri Akah Jinsee Furasaara Kuri Massala Eh Balanee - Vaguthu\nއއ. ތޮއްޑޫގައި ފަތުރުވެރިއަކަށް ޖިންސީ ފުރައްސާރަ ކުރި މައްސަލައެއް ފުލުހުން ތަހުގީގު ކުރަން ފަށައިފިއެވެ.\nފުލުހުން މިއަދު ވިދާޅުވީ ތޮއްޑޫގައި ފަތުރުވެރިއަކަށް ޖިންސީ ފުރައްސާރަ ކުރި މައްސަލައެއް ފުލުހުންނަށް ހުށަހެޅީ އިއްޔެ ހަވީރު ކަމަށެވެ. މި މައްސަލައާ ގުޅިގެން ބަލަން ޖެހޭ ކަންކަން ބަލަމުން އަންނަ ކަމަށް ވެސް އޭނާ ވިދާޅުވިއެވެ.\nނަމަވެސް މިކަމާ ގުޅޭ އިތުރު ތަފްސީލެއް ފުލުހުން ނުދެއެވެ.\nރާއްޖޭގައި ފަހަކަށް އައިސް ޖިންސީ ގޯނާ އާއި ޖިންސީ ފުރައްސާރަކުރުން ފަދަ މައްސަލަތައް އިތުރުވެފައިވާކަން ޖެންޑާ މިނިސްޓްރީގެ ތަފާސްހިސާބުތަކުން ވަނީ ދައްކައިފައެވެ. އަދި އެފަދަ މައްސަލަތައް ފުލުހުންނަށް ރިޕޯޓްކުރެވޭ މިންވަރު ވެސް ވަނީ އިތުރުވެފައެވެ.\nމިކަމާ ގުޅޭ މައުލޫމާތު ހޯދުމަށް ތޮއްޑޫ ކައުންސިލަށް ގުޅާލުމުން ކައުންސިލުން ވިދާޅުވީ، އެ މައްސަލަ ކައުންސިލާއި ހަމައަށް ރަސްމީކޮށް ހުށަހަޅާފައި ނުވާ ކަމަށެވެ. އަދި އެ މައްސަލަ އަކީ ފުލުހުން ބަލަމުންދާ މައްސަލައަކަށް ވުމުން މި ވަގުތު އެ މައްސަލައާ ގުޅޭ އިތުރު މައުލޫމާތު ދެވެން ނެތް ކަމަށް ކައުންސިލުން ވިދާޅުވިއެވެ.\n" މި ރަށަކީ ފުލުހުން ޤާއިމްވެ ތިބޭ ރަށަކަށް ވީމައި ފުލުހުން އެ މައްސަލަ އެބަ ބައްލަވާ. ފުލުހުން އެ މައްސަލަ ތަހުގީގު ކުރައްވާތީ އަޅުގަނޑުމެންނަށް އިތުރު މައުލޫމާތެއް ދެވެން ނެތް. އަދި ރަސްމީ ސިފައެއްގައި މި މައްސަލަ ކައުންސިލާއި ހަމައަށް ހުށަހަޅާފައެއް ވެސް ނެތް." ކައުންސިލްގެ ބޭފުޅަކު ވިދާޅުވިއެވެ.\nކައުންސިލުން މިފަދައިން ވިދާޅުވެފައި ވާއިރު އިތުބާރު ހުރި ގޮތަކަށް އެނގިފައިވާ ގޮތުން ފަތުރުވެރިޔަކަށް ޖިންސީ ފުރައްސާރަކުރިކަމުގެ ތުހުމަތު ކުރެވެނީ ދަނޑުވެރިޔަކަށެވެ.\nއެ ރަށު މީހަކު “ވަގުތަށް” މައުލޫމާތު ދެމުން ބުނީ އެ ފަތުރުވެރިޔާއަކީ ދަނޑުވެރިއެއްގެ އަތުން އެއްޗެއް ގަންނަން ބޭނުންގެން ދިޔަ މީހެއް ކަމަށެވެ.\n" މި ރަށަށް ފަތުތުވެރިން އަންނަ އިރު ބައެއް ފަހަރު ބޭނުންވާނެ ސީދާ ފަތުުރުވެރިން އަތުން އެއްޗެހި ގަންނަން. އެގޮތަށް ދިޔަ ފަތުރުވެރިއެއް ކަމަށް ވަނީ އެއީ. ދެން އެގޮތަށް އެތަނުގައި ދެކެވުނު ވާހަކައިގެ ތެރެއިން ފުރައްސާރަ ކުރި ކަމަށް ބުނަނީ. ސީދާ އެއްގޮތަކަށް ވެސް ނޭނގެ ވީގޮތެއް." އޭނާ ބުންޏެވެ.\nއެ ރަށު އިތުރު މީހަކުވެސް ވަނީ ފަތުރުވެރިޔާ އަށް ޖިންސީ ގޯނާ ކުރި ކަމަށް ތުހުމަތު ކުރެވޭ ހާދިސާ ހިނގީ މިގޮތަށް ކަމަށް ބުނެފައެވެ. އޭނާ ވަނީ ތޮއްޑޫއަކީ ފަަތުރުވެރިން ގިނަ އަދަދަކަށް ދާ ތަނަކަށް ވާއިރު އެއީ ފަތުރުވެރިންނަށް ރައްކާތެރި ތަނެއް ކަމަށް ފާހަގަކޮށްފައެވެ. އަދި އެ މައްސަލަ ބެލުމަށް ފުލުހުންވެސް ޚާއްސަ ސަމާލުކަމެއް ދޭނެ ކަމަށް ޤަބޫލުކުރެވޭ ކަމަށް އޭނާ ވަނީ ބުނެފައެވެ.\nނޮވެމްބަރު 25, 2020 10:34\nބުރޯ ބަލާބަލަ އަލީ ވަހީދު ރަށަށް ދިޔަތޯ.\nނޮވެމްބަރު 26, 2020 12:09\nފަތުރުވެރިންވެސް އޮރިޔާމާ ރަށުތެރޭ ނޫޅެވޭން\nނޮވެމްބަރު 25, 2020 10:38\nއަލީ ވަހީދު އަނެއްކާ ކޮބާ؟!\nނޮވެމްބަރު 25, 2020 11:17\nއަނެއްކާ ޝޭހް އިމްރާން އެވިދާޅުވާފަދަ ކުޑަކުޑަ ކަމެއްތޯ؟ އާންމު ތަނެއްގައި މީހަކަށް ރޭކާވެސްނުލާ ކުރެވިދާނެފަދަކަމެއްތޯ؟\nނޮވެމްބަރު 25, 2020 11:18\nތޮއްޑޫގަ ތިކަން ތަންކޮޅެއް ބޮޑުވާނެ.\nޥާރުތަ ކުރާ ކަމެއް\nނޮވެމްބަރު 25, 2020 11:31\nއަޅުގަނޑު ކުށަށް އިއުތިރާފު -އ.ޔ.އ.ޤ-\nނޮވެމްބަރު 25, 2020 11:51\nނޮވެމްބަރު 25, 2020 11:55\nކަރަމް ކީކޭތޯ ވިދާޅުވަނީ؟؟\nނޮވެމްބަރު 25, 2020 12:06\nއިންޑިޔާ ކައިރިން ދަސްކުރި ކަމަކީ މިއީދޯ؟\nނޮވެމްބަރު 25, 2020 12:41\nވަރުގަދަ ޖިންސީ ފުރައްސާރަ އެންނު. ޭ އެންމެން އިސްލާމް ދީނުގެ ހަމަ ތަކަށް އުޅެބަލަ. އޭރުން ތި ހުރިހާ ކަމަކަށް ހައްލު ލިބިދާނެ. ބޯހަލާކު ވާ ވަރު ވޭ. ޖިންސީ ފުރައްސާރަ، ރޭޕް، އެހެން ކަމެއް، އެހެން ކަމެއް.\nނޮވެމްބަރު 25, 2020 12:54\nރޭޕް އަލީ ުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުު\nނޮވެމްބަރު 25, 2020 14:46\nފަތުރުވެރިންވެސް ރޯ ބަރަހަނާގައި ތިބެންޏާމުން ތިޔަބާވަތުގެ ކަންކަން އިތުރުވާނެ. ޔޮއްޑުވަށް ފަތުރުވެރިން ދިއުން މަނާކުރަން ކެރޭނެތޯ؟\nނޮވެމްބަރު 25, 2020 18:36\nކެންޔާ މީހެއްތަ ؟\nނޮވެމްބަރު 26, 2020 17:40


ށ.މާއުނގޫދޫ ޞިއްޙީ މަރުކަޒުގެ ރިސެޕްޝަނިސްޓް މަގާމަށް ކުރިމަތިލުމުގެ ފުރުޞަތު ހުޅުވާލަމެވެ. މި ވަޒީފާއަށް ބޭނުންވަނީ، މަސައްކަތަށް ޝައުޤުވެރިކަންހުރި، ޤާބިލް މީހެކެވެ.\nށ.މާއުނގޫދޫ ޞިއްޙީ މަރުކަޒު\nޑޮކްޓަރަށް ދައްކަން އަންނަ ބަލިމީހުން ރަޖިސްޓްރީކޮށް، ބަލިމީހުން ޑޮކްޓަރަށް ދެއްކޭނެގޮތް ހަމަޖެއްސުން.\nކޭޝިއަރުން ނެތް ހާލަތްތަކުގައި މަރުކަޒަށް ލިބޭފައިސާ ބަލައިގަނެ ރަސީދު ހެދުން.\nމަސައްކަތުގައި ގެންގުޅޭ ތަކެތި ފަރުވާތެރިކަމާއެކު ބެލެހެއްޓުން.\nޑިއުޓީ ފެށުމުގެކުރިން މަސައްކަތަށް ބޭނުންވާތަކެތި ހަމަޔަށް ހުރިތޯބަލައި ޗެކްކުރުން.\nއެކިބޭނުންތަކުގައި މަރުކަޒުން މަޢުލޫމާތު ހޯދަންޖެހޭ ފަރާތްތަކަށް ބޭނުންވާ ހުރިހާ މަޢުލޫމާތު އެއްކުރުން.\nމަރުކަޒަށްއަންނަ ބަލިމީހުންނަށް ދިމާވާ މައްސަލަތައް ޙައްލުކުރުމާއި، އެމީހުންނަށް ބޭނުންވާ މަޢުލޫމާތު ފުރިހަމަގޮތުގައި ސާފުކޮށްދިނުން.\nރިސެޕްޝަނުގައި ކުރަންޖެހޭ ނުވަތަ ކުރާ މަސައްކަތާ ގުޅިގެން ދިމާވާ ތަފާތު މައްސަލަތައް ސުޕަވައިޒަރައް އެންގުން.\nމަރުކަޒުން ޚިދުމަތް ހޯދުމަށް އަންނަ މީސްމީހުންނަށް ދިމާވާ ބޮޑެތި މައްސަލަތަކާބެހޭ މަޢުލޫމާތު ވަގުތުން ވަގުތަށް ސުޕަވައިޒަރައް އެންގުން.\nމަރުކަޒަށް އަންނަ ފޯންކޯލްތަކަށް ޖަވާބު ދިނުމުގައާއި ބަލިމީހުންނާ މުޢާމަލާތު ކުރުމުގައި މަޑުމައިތިރިކަމާއި، އޯގާތެރިކަމާއި ހިނިތުންވުމާއެކު ރީތިބަހުން ވާހަކަދެއްކުން\nހެލްތް އިންޝުއަރެންސް ސްކީމްގައި ބައިވެރިވެފައިވާ މީހުންގެ ފައިސާގެ ބިލްތައް ހަދާ ސްކީމްއިން އެފައިސާ ކެނޑުމާއި ފޮތަށްނަގާ ރެކޯރޑް ބެލެހެއްޓުމުގައި އެޑްމިނިސްޓްރޭޓިވް އޮފިސަރުންނަށް އެހީތެރިކަން ދިނުން\nމަސައްކަތުގައި ގެންގުޅޭ ތަކެތި ފަރުވާތެރިކަމާއެކު ބެލެހެއްޓުން\nއެއްޑިއުޓީއިން އަނެއްޑިއުޓީއަށް ބަދަލުވާ އިރު ކޮންމެހެން ސާފުކޮށްދޭންޖެހޭ މުހިއްމު ކަންތައްތަކުގެ މަޢުލޫމާތު ކިޔާދީ، އޮޅުންފިލުވައިދިނުން.\nޑޮކްޓަރަށް ދެއްކުމަށްޓަކައި ކުރިން ހަދާފައިވާ އެޕޮއިންޓްމެންޓެއް ކެންސަލްވާގޮތް މެދުވެރިވެއްޖެނަމަ އެކަން އަންގަންޖެހޭ ފަރާތްތަކަށް ލަސްނުކޮށް އެންގުން.\nމަރުކަޒުގެ ބޭނުންތަކަށް އެކި ޑިޕާރޓްމަންޓުތަކުން ކުރަން ބޭނުންވާ ކޯލްތައް ގުޅައިދިނުމުގައި ކަމުގެ ބާވަތަށްބަލައި ވީހާއަވަހަކަށް ގުޅައިދިނުން.\nކޯލްޑިއުޓީއަކަށް އަންނަންޖެހޭ ޙާލަތްތަކުގައި ޑިއުޑީއަށް އައުމާއި އިމަރޖެންސީ ޙާލަތްތަކުގައި މަރުކަޒުން ގުޅުމުން ވީހާވެސް އަވަހަށް ( ލަސްވެގެން 15 މިނިޓްތެރޭގައި ) މަރުކަޒަށް އައުން.\nމަރުކަޒުން ހިންގާ ހެލްތް ޕްރޮމޯޝަނަލް އެކްޓިވިޓީ ތަކުގައި ޢަމަލީގޮތުން ބައިވެރިވުމާއި މުވައްޒަފުންގެ މެދުގައި ހިންގޭ އެކިއެކި ޙަރަކާތްތަކަށް އިސްނެގުމާއި ބައިވެރިވެދިނުމާއި އެހީތެރިވެދިނުން.\nސާނަވީ ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދައްވެގެން 'ޑީ' ގްރޭޑް ލިބިފައި ވުމާއި އެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިޙާނުގައި ' ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nފުރިހަމަ ކުރައްވާފައިވާ ވަޒީފާއަށް އެދޭ ފޯމު ( މި ފޯމް ސިވިލް ސަރވިސް ކޮމިޝަނުގެ ވެބްސައިޓުން (www.csc.gov.mv) އަދި ށ.މާއުނގޫދޫ ޞިއްޙީ މަރުކަޒުން ލިބެން ހުންނާނެއެވެ.)\nވަޒީފާއަށް އެދޭ ފޯމް ށ.މާއުނގޫދޫ ޞިއްޙީ މަރުކަޒުން ލިބެން ހުންނާނެއެވެ. އަދި ކޮމިޝަނުގެ ވެބްސައިޓް (www.csc.gov.mv) އިން ލިބެން ހުންނާނެއެވެ. މަޤާމަށް އެދި ހުށަހަޅުއްވާ ތަކެތި 30 އޮގަސްޓް 2018 ވާ ބުރާސްފަތި ދުވަހުގެ 13:00 ގެ ކުރިން ށ.މާއުނގޫދޫ ޞިއްޙީ މަރުކަޒަށް ހުށަހެޅުން އެދެމެވެ.\nމިމަގާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ، 2018 އޮގަސްޓް 30 އާއި 2018 ސެޕްޓެމްބަރ 21 އާ ދެމެދު ށ.މާއުނގޫދޫ ޞިއްޙީ މަރުކަޒުގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމަޢުލޫމާތު ސާފުކުރެއްވުމަށް 6540592 ނަމްބަރ ފޯނަށް، ރަސްމީ ގަޑީގައި ގުޅުއްވުން އެދެމެވެ. އީ-މެއިލް ކުރާނީ [email protected] އަށެވެ.\n3 ޒުލްޙިއްޖާ 1439\nޕަބްލިޝްކުރި ތާރީޚު: 14 އޮގަސްޓް 2018\nސުންގަޑި: 30 އޮގަސްޓް 2018 1300


Harukashi Usoolthakaa Eku Maziya Aai Eagles Hotel Thakugai Camp Koffi - Vaguthu\nއީގަލްސްގެ ފުރަތަމަ ފަރިތަކުރުންތަކުގެ ތެރެއިން\nމިއަހަރުގެ އޭއެފްސީ ކަޕުގެ ގްރޫޕް ސްޓޭޖުގައި ވާދަކުރާ މާޒިޔާ ސްޕޯޓްސް އެންޑް ރެކްރިއޭޝަނާއި ކޮލިފިކޭޝަންގެ ޕްލޭއޮފް މެޗާއެކު ގްރޫޕް ސްޓޭޖަށް ދާން މަސައްކަތްކުރާ ކުލަބް އީގަލްސް ކޭމްޕުކޮށްފި އެވެ.\nމިއީ މުބާރާތް ފެށުމުގެ ކުރިން އޭއެފްސީން ކަނޑައަޅާފައިވާ ހަރުކަށި އުސޫލުގެ ދަށުން ކުރަންޖެހޭ ކަމެކެވެ. މި ދެ ޓީމުވެސް ހޮޓަލުތަކުގައި ކޭމްޕުކޮށްފައިވަނީ މިއަދުގެ ވަގުތެއްގައެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި ކުލަބް އީގަލްސް ކޭމްޕުކޮށްފައިވަނީ ހޮޓެލް ޖެންގައެވެ. އަދި ޕްލޭއޮފްގައި ވާދަކުރާ ބެންގަލޫރު ޓީމުވެސް ކޭމްޕުކުރަނީ މި ހޮޓަލުގައެެވެ. މާޒިޔާ ކޭމްޕުކުރަނީ ހުޅުމާލޭގެ އަކާސިއާ ގެސްޓްހައުސްއެއްގަ އެވެ.\nރާއްޖޭގެ ދެ ޓީމުގެ އިތުރުން ބެންގަލޫރު އެފްސީ ޓީމުވެސް ކޭމްޕުކޮށްފައިވަނީ ކޮވިޑަށް ޓެސްޓުކުރުމަށްފަހު އެވެ. ކޭމްޕުުކުރާ ހުރިހާ ޓީމަކުންވެސް މި ވަގުތު ތިބި ހޮޓަލުން ދެން ނުކުމެވޭނީ ހަމައެކަނި ތަމްރީނުތަކަށާއި މެޗުތައް ކުޅެން އެކަންޏެވެ. އެހެން އެއްވެސް ތަނަކަށް ނުދެވޭނެ އެވެ. އޭއެފްސީގެ ގައިޑްލައިނުގައި ވާ ގޮތުން ބޭނުންވެއްޖެ ހިނދެއްގައި ރޭންޑަމް ސާމްޕަލް ނެގޭ ގޮތަށް އިންތިޒާމް ހަމަޖެހިފައި ހުންނަން ޖެހޭނެ އެވެ.\nމީގެއިތުރުން ކޮންމެ ދުވަހަކު ގަވާއިދުން ކުޅުންތެރިންގެ ހޫނުމިން ޓެސްޓްކޮށް މައުލޫމާތު ފޮނުވަން ޖެހޭނެ އެވެ. މީގެއިތުރުން ވެސް އޭއެފްސީގެ މިންގަނޑުތަކާއި ގުޅިގެން ތަފާތު އެކި ފިޔަވަޅުތަކެއް އަޅާފައިވެއެވެ.\nބެންގަލޫރު ޓީމުވެސް މިއަދު ވަނީ މާލޭގެ ހޮޓެލް ޖެންގައި ކޭމްޕުކޮށްފައެވެ. އެ ޓީމުގެ ކުޅުންތެރިންނާއި އޮފިޝަލުން ފާއިތުވި އަށް މަހެއްހާ ދުވަހު އުޅުނީ އަމިއްލަ "ބަބްލް" އެއްގެ ތެރޭގައެވެ. އަދި މި މުބާރާތުގެ ކުރިން އެ ޓީމު ކޭމްޕްކޮށްގެން ތިބީ އިންޑިއާގެ ގޯއާގައެވެ.\nއޭއެފްސީ ކަޕް ކޮލިފިކޭޝަންގެ ޕްލޭއޮފްގައި ރާއްޖޭގެ ކުލަބް އީގަލްސްއާއި އިންޑިއާގެ ބެންގަލޫރު އެފްސީ މާލޭގައި ކުޅޭނީ މެއި 11 ވާ އަންގާރަދުވަހު އެވެ. މި މެޗު ކާމިޔާބުކުރާ ޓީމަކަށް މުބާރާތުގެ ގްރޫޕް ސްޓޭޖުން ފުރުސަތު ލިބިގެންދާނެ އެވެ. ރާއްޖޭގައި ބާއްވަން ނިންމާފައިވާ ގްރޫޕް ސްޓޭޖުގެ މެޗުތައް ކުރިޔަށްދާނީ މިމަހުގެ 14 އިން 21 ގެ ނިޔަލަށެވެ. ގްރޫޕް ސްޓޭޖުގައި ހިމެނެނީ ރާއްޖޭގެ މާޒިޔާ އާއި އިންޑިއާގެ އޭޓީކޭ މޯހަން ބަގާންގެ އިތުރުން ބަންގްލަދޭޝްގެ ބަޝުންދުރަ ކިންގްސް އެވެ.\nއުސޫލުތަކާއި ހިލާފުވެވުނު ކަމަށް އެއްބަސްވެ ބެންގަލޫރުން މައާފަށް އެދިއްޖެ


މި ކޯޓަށް، ތިރީގައިވާ މަޤާމުތަކަށް މީހުން ހޯދަން ބޭނުންވެއްޖެއެވެ.\nއެސިސްޓެންޓް ލީގަލް އޮފިސަރ\nމިލަދުންމަޑުލު ދެކުނުބުރީ މަނަދޫ މެޖިސްޓްރޭޓް ކޯޓް\nމަހަކު -/9،412 ރުފިޔާ (ނުވަހާސް ހަތަރުސަތޭކަ ބާރަ ރުފިޔާ)\nޖުޑީޝަލް އެލަވަންސާއި އިތުރުގަޑީގެ ފައިސާ:\n- ޖުޑީޝަލް އެލަވަންސަށް މުސާރައިގެ %25\n- އިތުރުގަޑީގައި މަސައްކަތްކޮށްފިނަމަ، ހަމަޖެހިފައިވާ އުސޫލުން އިތުރުގަޑީގެ ފައިސާ.\nމަޤާމުގެ މަސައްކަތް ކުރުމުގެ ހުނަރު/ޤާބިލްކަން ސާބިތުކޮށް ދިނުމާއެކު، ޝަރީޢަތާ ޤާނޫނު ނުވަތަ ޝަރީޢާ ނުވަތަ ޤާނޫނުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8ގެ ސަނަދެއް ހާސިލުކޮށްފައިވުން\nމަޤާމުގައި އަދާކުރަންޖެހޭ މައިގަނޑު މަސްޢޫލިއްޔަތު:\n- ކޯޓަށް ހުށަހެޅޭ މައްސަލަތައް ބަލައިގަތުމުގެ ކުރިން މަޢުލޫމާތު ފުރިހަމަވެފައިވޭތޯ ޗެކުކުރުން.\n- ކޯޓަށް ހުށަހެޅޭ ވަރި ކައިވެންޏާބެހޭ ފޯމްތަކާއި، އެގްރީމެންޓް ރަޖިސްޓަރީކުރުމަށް ހުށަހެޅޭ ފޯމްތައް ބަލައިގަތުމުގެ ކުރިން މަޢުލޫމާތު ފުރިހަމަވެފައިވޭތޯ ޗެކުކުރުން.\n- ކޯޓަށް ހުށަހެޅޭ މައްސަލަތައް، އިސްމެޖިސްޓްރޭޓް ނުވަތަ ކޯޓު ހިންގުމާ ޙަވާލުވެހުންނެވި މެޖިސްޓްރޭޓް އަންގަވާ ގޮތެއްގެމަތިން ޤަޟިއްޔާ ހުށަހަޅާ ސެކްޝަންތަކާ މައްސަލަ ހަވާލުކުރުން.\n- ހުށަހެޅޭ މައްސަލަތަކާ ގުޅިގެން ފިޔަވަޅުތައް އެޅުމުގައި މެޖިސްޓްރޭޓުންނަށް އެހީތެރިވެދިނުން.\n- ބަޔާން ނެގުމަށާއި މީހުން ހާޒިރުކޮށްދެއްވުމަށް އެކިއެކި ކޯޓުތަކުންއަންނަ މެސެޖުތަކަށް އަޅަންޖެހޭ ފިޔަވަޅުތައް އެޅުމާއި، މެޖިސްޓްރޭޓް އަންގަވާ ގޮތެއްގެމަތިން ބަޔާންތައް ނެގުން.\n- ޝަރީޢަތް ނިމުނުގޮތުގެ ރިޕޯޓް ޑްރާފްޓްކޮށް ތައްޔާރުކުރުން.\n- އެގްރީމެންޓް ރަޖިސްޓަރީކުރުމާބެހޭ އިދާރީ މަސައްކަތް ކުރުން.\n- ނިމޭ މައްސަލަތަކުގެ ފައިލްތަކުގައި، މައްސަލައާ ގުޅިގެން ހުންނަށްޖެހޭ ހުރިހާ ލިޔުންތަކެއް ހަމައަށް ހުރިތޯ ބެލުމާއި، ރިޕޯޓު ތައްޔާރުކޮށް ފައިލަށް ލެވިފައިވޭތޯ ބެލުން.\n- ޤާނޫނުތަކަށް އަންނަ ބަދަލުތައް ދިރާސާކޮށް، ޝަރީޢަތްކުރުމާ ބެހޭގޮތުން ހެދިފައިވާ ޤަވާޢިދުތަކަށް ގެންނަށް ފެންނަ ބަދަލުތައް ދިރާސާކޮށް، ކަމާބެހޭ ފަރާތްތަކަށް ބޭނުންވާ ރިޕޯޓް ތައްޔާރުކުރުމާއި، ޤާނޫނުތަކާއި ޤަވާޢިދުތަކަށް ގެނެވޭ އިސްލާޙުތައް ފަނޑިޔާރުންނަށް ފޯރުކޮށްދިނުމާބެހޭ މަސައްކަތް، ކޯޓު ހިންގުމާ ޙަވާލުވެ ހުންނަވާ މެޖިސްޓްރޭޓުގެ މަޝްވަރާގެމަތިން ކުރުން.\n- ޝަރީޢަތް ނިމުނުގޮތުގެ ރިޕޯޓް ފޮނުވަންޖެހޭ ފަރާތްތަކަށް ކަނޑައެޅިފައިވާ މުއްދަތުގައި ފޮނުވުމާއި، ރިޕޯޓް ހޯދަން އެދޭ ފަރާތްތަކަށް ދޫކުރުމަށް ހަމަޖެހިފައިވާ މުއްދަތުގައި ޤަވާޢިދުން ދޫކުރުން.\n- ޝަރުޢީ މަސައްކަތްކުރާ ސެކްޝަނަށް ބޭނުންވާ ލަފައާއި އިރުޝާދު ދިނުން.\n- ޤާނޫނުތަކާއި ގަވާޢިދުތައް އެއްކޮށް ހޯދައި ފަސޭހައިން ފެންނާނޭހެން ބެހެއްޓުން.\n- މިނޫނަސް، ޝަރީޢަތާބެހޭ ސެކްޝަނުގެ މަސައްކަތްތައް މެޖިސްޓްރޭޓް އަންގަވާގޮތެއްގެމަތިން ކުރުން.\n-/5610 (ފަސްހާސް ހަސަތޭކަ ދިހަ ރުފިޔާ)\n-/2000 (ދެހާސް ރުފިޔާ)\n- އިތުރުގަޑީގައި މަސައްކަތްކޮށްފިނަމަ ހަމަޖެހިފައިވާ އުސޫލުން އިތުރުގަޑީގެ ފައިސާ.\nމަޤާމުގެ މަސައްކަތްކުރުމުގެ ހުނަރާއި ޤާބިލުކަން އިންޓަވިއުގައި ސާބިތުކޮށްދިނުމާއެކު؛ މަޤާމަށް ބޭނުންވާ ދާއިރާއަކުން ޑިޕްލޮމާ ހާސިލުކޮށްފައިވުން. ނުވަތަ،\nމަސައްކަތުގެ ފެންވަރު ބެލުމުގެ ނިޒާމުން ވަޒީފާގެ ކުރިއެރުން ޙައްޤުވާ މާކުހެއް ލިބެމުންދިއުމާއެކު، GS4 ރޭންކުގައި މަދުވެގެން3އަހަރުދުވަހުގެ މަސައްކަތު ތަޖުރިބާ ލިބިފައިވުން.\n- ކޯޓުގައި ބޭނުންކުރާ ކޮމްޕިއުޓަރުތަކާއި، ނެޓްވޯކާއި، ރެކޯޑިންގ ސިސްޓަމްތަކާއި އޯޑިއޯ/ވީޑިއޯ ކޮންފަރެންސިންގ ސިސްޓަމްތަކާއި، ސަރވަރއަށް ދިމާވާ މައްސަކަތައް ބަލައި، އެތަކެތި ސަރވިސްކޮށް ބެލެހެއްޓުން.\n- ކޯޓުގެ މަސައްކަތައް ބޭނުންކުރާ އެންމެހައި ސޮފްޓްވެއަރތަކަށް ދިމާވާ މައްސަލަތައް ޙައްލުކުރުމާއި، ކޮޕީރައިޓްސް ޤާނޫނާ އެއްގޮތަށް އެތަކެތި ކޯޓުގައި ޤާއިމްކުރުމަށް ކުރަންޖެހޭ މަސައްކަތް ކުރުން.\n- ކޯޓުގެ މުވައްޒަފުން އިންފޮމޭޝަން ޓެކްނޮލޮޖީއަށް އަހްލުވެރިކުރުމާއި، އެކަމުގެ ތަމްރީންތައް ދިނުން.\n- ކޯޓުގައި ބޭނުންކުރާ ކޮމްޕިއުޓަރުތަކާއި ކޮމްޕިއުޓަރ ނެޓްވޯރކް މަރާމާތުކުރުމަށް ބޭނުންވާތަކެތި ހޯދުމަށް ކުރަންޖެހޭ މަސައްކަތްކުރުމާއި، އެތަކެތީގެ ސްޓޮކް ބެލެހެއްޓުން.\n- ކޯޓުގައި ބޭނުންކުރާ އިންފޮމޭޝަން ކޮމިއުނިކޭޝަން ޓެކްނޮލޮޖީ (އައި.ސީ.ޓީ) ގައި ބޭނުންކުރާ ހަރުމުދަލުގެ ރަޖިސްޓްރީ ދުވަހުން ދުވަހަށް އަޕްޑޭޓްކޮށް ބެލެހެއްޓުން.\n- ކޯޓުގައި ބޭނުންކުރާ އިލެކްޓްރޯނިކް ޑޭޓާ ރައްކާތެރިކަމާއެކު ގެންގުޅެވޭނެ ނިޒާމެއް ހަމަޖައްސައި، އެކަންތައްތައް ބެލެހެއްޓުން.\n- އަތޮޅުގެ ރަށްރަށުގެ ކޯޓުތަކުގެ ކޮމްޕިއުޓަރާއި، ކޮމްޕިއުޓަރ ނެޓްވޯރކް ސަރވިސްކޮށް ބެލެހެއްޓުން.\n- އަތޮޅުގެ ރަށްރަށުގެ ކޯޓުތަކުގައި ބޭނުންކުރާ އިންފޮމޭޝަން ކޮމިއުނިކޭޝަން ޓެކްނޮލޮޖީ (އައި.ސީ.ޓީ) ގައި ބޭނުންކުރާ ހަރުމުދަލުގެ ރަޖިސްޓްރީ ދުވަހުން ދުވަހަށް އަޕްޑޭޓްކޮށް ބެލެހެއްޓުން.\n- އަތޮޅުގެ ރަށްރަށުގެ ކޯޓުތަކުގައި ބޭނުންކުރާ އިލެކްޓްރޯނިކް ޑޭޓާ ރައްކާތެރިކަމާއެކު ގެންގުޅެވޭނެ ނިޒާމެއް ހަމަޖައްސައި، އެކަންތައްތައް ބެލެހެއްޓުން.\n- އަތޮޅުގެ ރަށްރަނުގެ ކޯޓުތަކުގެ މަސައްކަތައް ބޭނުންކުރާ އެންމެހައި ސޮޕްޓްވެއަރތަކަށް ދިމާވާ މައްސަލަތައް ޙައްލުކުރުމާއި، ކޮޕީރައިޓްސް ޤާނޫނާ އެއްގޮތަށް އެތަކެތި ކޯޓުގައި ޤާއިމްކުރުމަށް ކުރަންޖެހޭ މަސައްކަތް ކުރުން.\n- އަތޮޅުގެ ރަށްރަށުގެ ކޯޓްތަކުން މަރާމާތުކުރުމަށް ގެނެވޭ އިންފޮމޭޝަން ކޮމިއުނިކޭޝަން ޓެކްނޮލޮޖީ (އައި.ސީ.ޓީ) މެޝިނަރީތައް މަރާމާތުކޮށް އެ ތަކެތި އެ ކޯޓުތަކަށް ފޮނުވުން.\n- މީގެ އިތުރުންވެސް، ކޯޓުގެ ވެރިން ހަވާލުކުރާ ރަސްމީ އެންމެހައި މަސައްކަތެއް ކުރުން.\nމި މަޤާމުތަކަށް ކުރިމަތިލައްވާ ފަރާތްތަކުން ހުށަހަޅަންޖެހޭ ލިޔުންތައް:\n- ޝަރުޢީ ދާއިރާގެ ވަޒީފާއަށް އެދޭ ފޯމު (މި ފޯމު، މި ކޯޓުގެ ކައުންޓަރުން ލިބެން ހުންނާނެ)\n- ތަޢުލީމީ ސެޓްފިކެޓުގެ ކޮޕީ (އެކްރިޑެޓްކޮށް އަސްލާ އެއްގޮތްކަމަށް ތައްގަނޑު ޖަހާފައިވާ އަސްލު)\n- ވަޒީފާގެ ދާއިރާގައި ލިބިފައިވާ ތަޖުރިބާގެ ލިޔުންތައް (ވަޒީފާގެ ކްލެސިފިކޭޝަނާއި، މުސާރައާއި، ރޭންކާއި، ވަޒީފާގެ މަސްއޫލިއްޔަތު އެނގޭގޮތަށް)\n- ވަޒިފާއަށް ކުރިމަތިލާ ފަރާތުގެ ވަނަވަރު/ ސީވީ\n2014 ނޮވެންބަރު 10 ވާ ހޯމަ ދުވަހުގެ 15:00 ގެ ކުރިން.\n- މޯލްޑިވްސް ކޮލިފިކޭޝަން އޮތޯރިޓީ (އެމް.ކިއު.އޭ) އިން އެކްރެޑެޓްކޮށްފައިވާ ސެޓުފިކެޓެއް ހުށަހަޅާނަމަ، ސެޓުފިކެޓާއެކު ޓްރާންސްކްރިޕްޓް ހުށަހަޅަންވާނެއެވެ.\n- ވަޒީފާއަށް ކުރިމަތިލާ ފަރާތުން އަދާކުރި ނުވަތަ އަދާކުރަމުންދާ ވަޒީފާގެ ތަޖުރިބާ ދަލީލުކޮށްދޭ ލިޔުން ހުށަހަޅާނަމަ، މަޤާމުގައި ވީދުވަހާއި، މަޤާމުގެ ނަމާއި، ރޭންކާއި، އަދާކުރާ މަސްއޫލިއްޔަތު ބަޔާންކޮށްފައި އޮންނަންވާނެއެވެ.\n- މި މަޤާމުތަކަށް އެދި ހުށަހަޅާ ފަރާތަކީ މަޤާމުގެ ޝަރުޠު ފުރިހަމަވާ މީހަކަށް ވުމާއެކު، ޝަރުޢީ ދާއިރާގެ މުވައްޒަފުންގެ ގަވާއިދު 2011 ގެ 70 ވަނަ މާއްދާގައި "ޝަރުޢީ ދާއިރާގެ ވަޒީފާއަށް ޢައްޔަންކުރެވޭ ޝަރުޠުތައް" ހަމަވާ މީހަކަށް ވާންވާނެއެވެ.\n- އިޢުލާނުގައިވާ ސުންގަޑި ހަމަވުމުގެ ކުރިން ފެކުހުން ނުވަތަ އީމެއިލުން ހުށަހަޅާ ފޯމާއި ލިޔުންތައް ބަލައިގަނެވޭނެއެވެ.\n- ވަޒީފާއަށް އެދޭ ފޯމު، މި ކޯޓުގެ ކައުންޓަރުން ލިބޭނެއެވެ. އަދި ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުގެ ވެބްސައިޓް: www.judiciary.gov.mv ން ޑައުންލޯޑް ކުރެވޭނެއެވެ.\n9 މުޙައްރަމް 1436\nޕަބްލިޝްކުރި ތާރީޚު: 04 ނޮވެންބަރު 2014\nޕަބްލިޝްކުރި ގަޑި: 0825\nސުންގަޑި: 10 ނޮވެންބަރު 2014 1500


އަންހެނުންގެ ޙައްޤުތަކުގެ ޙަޤީޤަތް 43 – DhiSalafiyyah\nއިސްލާމީ ޝަރީޢަތުގެ ކުރިމަތީގައި އަންހެނުންނާއި ފިރިހެނުންނީ ހަމަހަމަ ބައެވެ. އެހެނީ ފިރިހެނަކު ކުށެއް ކުރިކަމުގައިވީނަ، އެފިރިހެނާއަށް އަދަބުދެވޭ ފަދައިން، ހަމަ އަންހެނަކު ކުށެއް ކުރުމުންވެސް އަދަބު ދެވޭނެއެވެ. ކުރީގެ ބައެއް އުންމަތްތަކުގައި ފިރިހެނުން ކުރާ ކުށުގެ އަދަބު އަނބިމީހާއަށް ތަންފީޒުކުރިއެވެ. މިސާލަކަށް ބެބެލޯނިއަން ސިވިލައިޒޭސަންއެވެ. ނަމަވެސް އިސްލާމްދީނުގައި ވަނީ އެމީހަކު ކުރި ކުށެއްގެ ޒިންމާ އެމީހަކު ނަގަންޖެހޭ ގޮތަށެވެ. މިސާލަކަށް ވައްކަންކުރުމުގެ ޙުކުމާއި މެދު ﷲ ސުބްޙާނަހޫ ވަތަޢާލާ ވަޙީކުރައްވާފައިވެއެވެ.\nوَالسَّارِقُ وَالسَّارِقَةُ فَاقْطَعُوا أَيْدِيَهُمَا جَزَاءً بِمَا كَسَبَا نَكَالًا مِّنَ اللَّـهِ ۗ وَاللَّـهُ عَزِيزٌ حَكِيمٌ ﴿٣٨﴾ [سورة المائدة]\nމާނައީ:”ވައްކަންކުރާ ފިރިހެނާއާއި، ވައްކަންކުރާ އަންހެނާ (ދަންނައެވެ!) ފަހެ، ތިޔަބައިމީހުން އެ ދެމީހުންގެ އަތްތައް ބުރިކުރާށެވެ! (އެއީ) އެ ދެ މީހުން ކުޅަކަންތަކުގެ ޖަޒާއަކަށް، اللَّه ގެ ޙަޟުރަތުން ކަނޑައަޅުއްވާފައިވާ ޢިބުރަތްތެރި ޢުޤޫބާތެެއްގެ ގޮތުންނެވެ. اللَّه އީ، ޢަޒީޒުވަންތަ ޙަކީމު ވަންތަ ރަސްކަލާނގެއެވެ.”\nއަދި ޤިޞާާޞް ހިފުމާއިމެދު އައިސްފައިވާ ހަމަހަމަ އުޞޫލަށްވެސް ބަލައިލަމާތޯއެވެ.\nيَا أَيُّهَا الَّذِينَ آمَنُوا كُتِبَ عَلَيْكُمُ الْقِصَاصُ فِي الْقَتْلَى ۖ الْحُرُّ بِالْحُرِّ وَالْعَبْدُ بِالْعَبْدِ وَالْأُنثَىٰ بِالْأُنثَىٰ ۚ فَمَنْ عُفِيَ لَهُ مِنْ أَخِيهِ شَيْءٌ فَاتِّبَاعٌ بِالْمَعْرُوفِ وَأَدَاءٌ إِلَيْهِ بِإِحْسَانٍ ۗ ذَٰلِكَ تَخْفِيفٌ مِّن رَّبِّكُمْ وَرَحْمَةٌ ۗ فَمَنِ اعْتَدَىٰ بَعْدَ ذَٰلِكَ فَلَهُ عَذَابٌ أَلِيمٌ ﴿١٧٨﴾ [سورة البقرة]\nމާނައީ:”އޭ އީމާންވެއްޖެ މީސްތަކުންނޭވެ! ޤަތުލުކުރެވޭ މީހުންނާމެދު ޤިޞާޞްހިފުން ތިޔަބައިމީހުންގެ މައްޗަށް ފަރުޟު ކުރައްވައިފިއެވެ. މިނިވަނަކަށް މިނިވަނެކެވެ. އަޅަކަށް އަޅެކެވެ. އަންހެނަކަށް އަންހެނެކެވެ. ފަހެ، އެމީހާގެ (މަރުވި) އަޚާ ގެ ފަރާތުން ޤިޞާޞް ގެ ބައެއް މާފުކުރެވުނު މީހާ (ދަންނާށެވެ!) ފަހެ، އެމީހާގެ ކިބައިން ހެޔޮގޮތުގައި މަރުގެ ދިޔައަށް (ވާރުތަވެރިޔާ) އެދުން ހުށްޓެވެ. އަދި އިޙްސާންތެރިކަމާއެކު މާފުކުރި ފަރާތަށް (މާފުކުރެވުނުމީހާ) އެދިޔަ އަދާކުރުން ހުށްޓެވެ. އެއީ ތިޔަބައިމީހުންގެ ވެރިރަސްކަލާނގެ ޙަޟުރަތުން (ތިޔަބައިމީހުންނަށް) ދެއްވި ލުޔެކެވެ. އަދި ރަޙުމަތެކެވެ އެއަށްފަހު، ދެކޮޅުވެރިވެ ޢަދާވާތްތެރިވެއްޖެ މީހާ (ދަންނާށެވެ!) ފަހެ، އެމީހާއަށް ވޭންދެނިވި ޢަޛާބު ހުށްޓެވެ.”\nالزَّانِيَةُ وَالزَّانِي فَاجْلِدُوا كُلَّ وَاحِدٍ مِّنْهُمَا مِائَةَ جَلْدَةٍ ۖ وَلَا تَأْخُذْكُم بِهِمَا رَأْفَةٌ فِي دِينِ اللَّـهِ إِن كُنتُمْ تُؤْمِنُونَ بِاللَّـهِ وَالْيَوْمِ الْآخِرِ ۖ وَلْيَشْهَدْ عَذَابَهُمَا طَائِفَةٌ مِّنَ الْمُؤْمِنِينَ ﴿٢﴾[سورة النور]\nމާނައީ:”ޒިނޭކުރާ އަންހެނާއާއި، ޒިނޭކުރާ ފިރިހެނާއާއި ދެމީހުންކުރެ ކޮންމެ މީހަކުގެ ގައިގައި، ސަތޭކަ އެތިފަހަރުން ޙައްދު ޖަހާށެވެ! އަދި اللَّه އަށާއި އާޚިރަތް ދުވަހަށް ތިޔަބައިމީހުން އީމާންވާކަމުގައިވަނީނަމަ، اللَّه ގެ ދީނުގައި އެ ދެމީހުންނާމެދު އޯގާވެރިކަމެއް ތިޔަބައިމީހުން ނުބަހައްޓާހުށިކަމެވެ! އަދި އެ ދެމީހުންނަށް ދެވޭ ޢުޤޫބާތު، މުއުމިނުންގެ ބަޔަކު ދެކޭހުށިކަމެވެ!”\nމިދަލީލުތަކުން އަދި ކުށުގެ ޢަދަބުތައް ދެވިފައިވާ ގޮތަށް ބަލައިލާއިރު އެއްވެސް ޖިންސަކަށް އަނިޔާވެރިވެވިފައިވާ ތަނެއް ނެތެވެ. ޝަރުޢީ އުޤޫބާތުގެ ކުރިމަތީގަައި ކޮންމެ އިންސާނަކީވެސް ހަމަހަމަ މީހެއްކަމުގައި މެނުވީ ނުވެއެވެ.


Kuhthakah Araiganna Kudakudhinnah Haassa Facility Eh Gaaim Kuranee ކުށްތަކަށް އަރައިގަންނަ ކުޑަކުދިންނަށް ޚާއްސަ ފެސިލިޓީއެއް ޤާއިމްކުރަނީ – Huvadhoo News Kuhthakah Araiganna Kudakudhinnah Haassa Facility Eh Gaaim Kuranee Huvadhoo News\nކުށްތަކަށް އަރައިގަންނަ ކުޑަކުދިންނަށް ޚާއްސަ ފެސިލިޓީއެއް ޤާއިމްކުރަނީ\nކޮމިޝަނަރ އޮފް ޕްރިޒަންސް އަޙުމަދު މުޙައްމަދުފުޅު - ފޮޓޯ: ކަރެކްޝަންސް\nކުށްތަކުގެ ސަބަބުން މުޖުތަމަޢުގައި ނުގެންގުޅެވޭ ޙާލަތަކަށް ދާ ކުދިންނަށް އެންމެ ފަހު މަރުޙަލާގައި ފަރުވާދޭ “ލޯންގްޓަރމް ސެކިޔަރ ފެސިލިޓީ” އެއް ވަރަށް އަވަހަށް ޤާއިމުކޮށް ޚިދުމަތް ފަށާނެކަމަށް ކޮމިޝަނަރ އޮފް ޕްރިޒަންސް އަޙުމަދު މުޙައްމަދުފުޅު ވިދާޅުވެއްޖެއެވެ.\nކޮމިޝަނަރ އޮފް ޕްރިޒަންސް އަޙުމަދު މުޙައްމަދުފުޅު މިހެން ވިދާޅުވީ މިނިސްޓްރީ އޮފް ހޯމް އެފެއާޒްގެ އިސްނެންގެވުމުގެ ދަށުން ކަމާއި ގުޅުންހުރި އިދާތާރަކަށް ކުރިއަށްގެންދިޔަ “ޖުވެނައިލް ޖަސްޓިސް ޓްރެއިނިން” ނިންމުމުގެ ރަސްމިއްޔާތުގައެވެ.\n“ޖުވެނައިލް ޖަސްޓިސް ޓްރޭނިން” ކުރިއަށްގެންދިޔައީ މިމަމުގެ 20އިން ފެށިގެން ފަސް ދުވަހުގެ މުއްދަތަށެވެ. މި ތަމްރީނަކީ ކުޑަކުދިންނާ މުޢާމަލާތްކޮށް، އެ ކުދިންގެ މައްޗަށް ފިޔަވަޅު އެޅުމުގައި މަސައްކަތްކުރާ ފަރާތްތަކަކީ، އެކަމުގެ ތަމްރީނާއި ހުނަރާއި އިރުޝާދު ލިބިފައިވާ ފަރާތްތަކެއްކަން ކަށަވަރުކުރުމަށްޓަކައި ހިންގި ޕްރޮގްރާމެކެވެ. އަދި ކުޑަކުދިންގެ ޢަދުލުގެ ނިޒާމާއި، ކުޑަކުދިންގެ ޙައްޤުތެރިކުރުން ހޭލުންތެރިކުރުން ހިމެނެއެވެ.\nތަމްރީން ނިންމި ފަރާތްތަކަށް ސެޓްފިކެޓް ހަވާލުކޮށްދެއްވާ ވާހަކަަދައްކަވަމުން މިނިސްޓަރ އޮފް ސްޓޭޓް ފޯރ ހޯމް އެފެއަރޒް އަަލީ ނަޒީރު ވިދާޅުވީ ކުޑަކުދިންގެ ޢަދުލުގެ ޤާނޫނު ތަންފީޛުކުރުމުގައި ކަމާގުޅުންހުރި މުވައްޒަދުންގެ ވިސްނުމާއި ފިކުރު އަދި ބުއްދި ޤާނޫނާ އެއްވަރަށް ތަރައްޤީވުން ވަަރަށް މުހިންމުކަމަށެވެ. ކުށުގެ ވެއްޓަށް ކުޑަކުދިން ވަނުމުގެ ފުރުޞަތު ކުޑަކުރުމަށް، އެކަންކަމަށް ކުދިން ހޭލުންތެރިކުރުމަށް، މުވައްސަސާތަކުގެ މަސައްކަތް އިތުރު ކުރަންޖެހޭކަމަށް ސްޓޭޓް މިނިސްޓަރ ވިދާޅުވިއެވެ.\n“މިފަދަ ތަމްރީންތައް އަސާސީ ތަމްރީންގެ ގޮތުގައި ހިންގަންޖެހޭ. މިފަދަ ޖޮއިންޓް ތަމްރީންތައް ވަރަށް މުހިންމު. އޭރުން އަދުލުގެ ނިޒާމާއި ގުޅުންހުރި ކަންކަން، ގުޅުންހުރި މުވައްސާތަކުގެ ފުރިހަމަ ހިއްސާއާއެކު ކުރުމަށް މަގުފަހިވޭ.” ސްޓޭޓް މިނިސްޓަރ ވިދާޅުވިއެވެ.\nމި ރަސްމިއްތާރުގައި ކޮމިޝަނަރ އޮފް ޕްރިޒަންސް އަޙުމަދު މުޙައްމަދުފުޅު ވިދާޅުވީ، ކުޑަކުދިންގެ އަދުލުގެ ޤާނޫނަކީ އެކުދިންނަށް ޚާއްސަ ރައްކާތެރިކަމެއް ލިބިގެންވާ ކުދިންތަކެއް ކަމަށް ދެކިގެން ތައްޔާރުކުރެވިފައިވާ ޤާނޫނެއްކަމަށެވެ.\nކޮމިޝަނަރ އޮފް ޕްރިޒަންސް ވިދާޅުވީ ކުރީގައި ކުޑަކުދިންގެ ޢަދުލުގެ ނިޒާމަށް ވިސްނާއިރު، ބޮޑެތި މީހުންނަށް ކަންކުރާ އުޞޫލުން ކަންތައް ކުރުމުން ކުޑަކުދިންނަށް އެކަމުގެ ނޭދެވޭ އަސަރުކުރާކަމަށް ފާހަގަކުރެވިފައިވާކަމަށެވެ. އަދި އެ ކުދިން އަލުން އަނބުރާ މުޖްތަމަޢަށް ގެނައުމުގައި ބޮޑެތި ގޮންޖެހުންތައް ދިމާވާކަމަށް ތަޖުރިބާ ކުރެވެމުމުންދާކަމަށް ކޮމިޝަނަރ ވިދާޅުވިއެވެ.\n” މޯލްޑިވްސް ކަރެކްޝަނަލް ސަރވިސްގެ މައްޗަށް ލާޒިމްކުރާ ޒިންމާތަކަކީ މުޖްތަމަޢުގައި ކޮންމެހެން ނުގެންގުޅެވިދާނެ ޙާލަތަކަށް ކުއްޖާ ދާ ހިނދު، ޢެންމެ ފަހު މަރުޙަލާއަކަށް ގެންދަންޖެހޭ ތަނަކީ މޯލްޑިވްސް ކަރެކްޝަނަލް ސަރވިސްގެ ބެލުމުގެ ދަށުގައި ހުންނަ ޖުވެނައިލް ޑިޓެންޝަން ސެންޓަރާއި ލޯންގްޓަރމް ސެކިއަރ ފެސިލިޓީގައި ބެލެހެއްޓުން. މިވަގުތު ލޯންގްޓަރމް ސެކިއަރ ފެސިލިޓީ ޤާއިމުކުރެވިފައި ނެތަސް، ދާދި އަވަހަށް މި ފެސިލިޓީ ޤާއިމުކުރެވިގެންދާނެ.” އަޙުމަދު މުޙައްމަދުފުޅު ވިދާޅުވިއެެވެ.\nޑިޕަރޓްމަންޓް އޮފް ޖުވެނައިލް ޖަސްޓިސްގެ ޑިރެކްޓަރ ޖެނެރަލް ހުނާނާ ލަޠީފް ވިދާޅުވީ ޤާނޫނާ ޚިލާފު ޢަމަލުތަކަށް ހުށަހެޅުމުގެ ނުރައްކަލުގައި ތިބި ކުދިންނަކީ މި މުޖްތަމަޢުގައި ދިރިއުޅެމުންދާ ވަރަށް ނާޒުކު ފައްތަރެއްގައި ތިބި ކުދިންކަމަށެވެ. އަދި މި ކުދިންގެ ޙަޔާތުގައި ތަޙައްމަލް ކުރަންޖެހޭ ހިތްދަތި އަދި އެކަނިވެރި ތަޖުރިބާތަކުގެ ސަބަބުން އެކުދިންގެ ވިސްނުމާއި އަޙްލާގަށް ނޭދެވޭ އަސަރުތަކެއް ކުރާކަމަށާއި މިފަދަ ކުދިންގެ ތެރެއިން ކުޑަކުދިންގެ ޢަދުލުގެ ނިޒާމުގެ ތެރެއަށް ވަންނަމުންދާ ކުދިން ގިނަ ވަމުންދާކަމަށް އޭނާ ވިދާޅުވިއެވެ.\n“މި ނިޒާމުގެ ތެރެއިން ދެވޭ އަޅާލުމާއި ހޯދައި ދެވޭ ފުރުޞަތުތަކާއި ފޯރުކޮށްދެވޭ އެހީތެރިކަމަކީ އެ ކުދިން ކާމިޔާބުކަމާއެކީގައި މުޖްތަމަޢުއަށް ބިނާކުރަނިވި ފަރުދުންގެ ގޮތުގައި ނިކުތުމަށް މަގުފަހިކޮށްދެވޭ ކަމެއް” ހުނާނާ ވިދާޅުވިއެވެ.\nމި ތަމްރީން ޕްރޮގްރާމްގައި މަލްޓި-ސެކްޓޯރިއަލް ކޯޑިނޭޝަން އެންޑް ކޯޕަރޭޝަން، ކީ ޕްރިންސިޕަލްސް އޮފް ޖުވެނައިލް ޖަސްޓިސް ސިސްޓަމް، ޑައިވަރޝަން އަދި ރެސްޓޮރޭޓިވް ޖަސްޓިސްއާ ގުޅޭގޮތުން ބައިވެރިންނަށް މަޢުލޫމާތު ފޯރުކޮށްދޭނެއެވެ.


UAE in dhivessaku positive vikan kashavareh noon | Mihaaru\nޔޫއޭއީން ދިވެއްސަކު ޕޮޒިޓިވްވިކަން އަދިވެސް ކަށަވަރެއް ނޫން\nކޮރޯނާ ވައިރަހުގެ ބަލި މީހަކު އެކަހެރިކުރަން ތައްޔާރުވެގެން: ޔޫއޭއީގައި ދިވެއްސަކު ކޮރޯނާ އަށް ޕޮޒިޓިވްވި ކަމަށް ބުނި ނަމަވެސް އެއީ ކާކު ކަމެއް އަދި ނޭނގެ. --ފޮޓޯ/މިހާރު\n26 މާޗް 2020 - 11:43\nޔުނައިޓެޑް އަރަބް އެމިރޭޓްސް (ޔޫއޭއީ)ގައި ކޮރޯނާވައިރަހަށް ދިވެއްސަކު ޕޮޒިޓިވްވި ކަމަށް ނޫސްތަކުގައި ރިޕޯޓްކޮށްފައި ވިޔަސް އެއީ ކާކުކަން މިހާތަނަށް ދެނެގަނެވިފައި ނުވާ ކަމަށް ރާއްޖޭގެ ފޮރިން މިނިސްޓްރީން ރޭ ބުނެފި އެވެ.\nއެކި ގައުމުތަކުގައި ފެތުރެމުންދާ ވައިރަހަށް ޔޫއޭއީން ޕޮޒިޓިވްވި މީހުންގެ ތެރޭގައި ދިވެއްސަކު ހިމެނޭ ކަމަށް، އެ ގައުމުގެ ހެލްތު މިނިސްޓްރީއާ ހަވާލާދީ ނޫސްތަކުގައި ލިއުނީ މިދިޔަ އަންގާރަ ދުވަހެވެ. އެކަމަކު މާބޮޑު ތަފްސީލެއް ނެތެވެ.\nކޮރޯނާވައިރަސް ޖެހުނު މީހުންގެ ތެރޭގައި ފުރަތަމަ ފަހަރަށް ދިވެއްސަކު ހިމެނޭކަން ޔޫއޭއީގެ ސަރުކާރުން ބުނުމާ އެކު ރާއްޖޭގެ ފޮރިން މިނިސްޓްރީ އާއި ޔޫއޭއީގައި ހުންނަ އެމްބަސީން އަންނަނީ އެކަން ބަލަމުންނެވެ. ވަޒީފާ އާއި އެހެނިހެން ބޭނުންތަކުގައި އެ ގައުމުގައި ދިރިއުޅޭ ދިވެހިންގެ ރަޖިސްޓްރީ ބަލައި އެކި ފަރާތްތަކުން މައުލޫމާތު ސާފުކޮށްފައިވާ ކަމަށް ފޮރިން މިނިސްޓްރީން ބުންޏެވެ.\n"އެކަމަކު މިހާތަނަށް އަޅުގަނޑުމެންނަށް އެއްވެސް މައުލޫމާތެއް ލިބިފައެއް ނެތް،" ފޮރިން މިނިސްޓްރީގެ ކޮމިއުނިކޭޝަން އޮފިސަރު، މުހައްމަދު މިއުވާން ވިދާޅުވި އެވެ.\nއެ މިނިސްޓްރީން ބުނިގޮތުގައި އެ ގައުމުގައި އުޅޭ ދިވެހި އެއްވެސް އާއިލާއަކުން ވެސް އެފަދަ ރިޕޯޓެއް މިހާތަނަކަށް ނުކުރެ އެވެ. އެހެންވިޔަސް ޔޫއޭއީގެ ކަމާގުޅޭ އިދާރާތަކުން، ފޮރިން މިނިސްޓްރީން އަންނަނީ މައުލޫމާތު ކަށަވަރު ކުރަމުންނެވެ.\nޗައިނާ އިން އުފަންވެ، އެކި ގައުމުތަކަށް ފެތުރެމުންދާ ކޮރޯނާވައިރަހަށް ޔޫއޭއީން 333 މީހަކު ޕޮޒިޓިވްވެފައިވެ އެވެ. މީގެ ތެރެއިން ހަ މީހަކު މަރުވެފައިވާ އިރު މި ބަލިން މިހާތަނަށް ރަނގަޅުވެފައި ވަނީ، 52 މީހަކު ކަމަށް އެ ގައުމުގެ ސަރުކާރުން ބުނެ އެވެ.\nކޮރޯނާވައިރަހާ ދެކޮޅަށް ވަރުގަދަ ފިޔަވަޅުތަކެއް އަޅައި ރާއްޖެ އިން އަންނަނީ ނަމޫނާ ދައްކަމުންނެވެ. ކޮރޯނާވައިރަހަށް ރާއްޖެ އިން މިހާތަނަށް ޕޮޒިޓިވްވީ 13 މީހުންނެވެ. އޭގެތެރެއިން 8 މީހަކު ވަނީ ރަނގަޅުވެފަ އެވެ. ފަރުވާ ދެމުން މިހާރު އަންނަނީ ފަސް މީހަކަށެވެ.\nމުޅި ދުނިޔޭގެ ހިސާބުތަކަށް ބަލާއިރު، ވައިރަހަށް އެކި ގައުމުތަކުން ޕޮޒިޓިވްވި ޖުމްލަ އަދަދަކީ 471،794 އެވެ. މިހާތަނަށް 21،297 މީހަކު ވަނީ މަރުވެފަ އެވެ.\nދިވެހި ސަރުކާރު ޔޫއޭއީ ރާއްޖެ-ޔޫއޭއީ ހެލްތު މިނިސްޓްރީ\nކޮންއިރަކުތޯ މަނިކުފާން ވެހިކަލްތަކުގަ ޖަހާފަ ހުރި ސްޓިކާ ކޮޅު މާފް ކޮށްދޭނީ?\nއެގުއި މިގުއި މީދާ ގުއި!\nހިތުން މޮޅު ކޮމެންޓެއް ދޯ!\nއަޅުގަޑަށް އަޑު އިވުނު ގޮތުގައި އެއީ މޯލްޑޯވާ މިހެއް. ޔޫއޭއީގެ ޚަބަަރު ފެތުރި ފަރާތަށް އަަރާފައި އޮތް އޮޅުމެއް އެއީ.\nފޮރިން މިނިސްޓްރީން އެ މަޢުލޫމާތު ސާފުކުރައްވަން އުޅުއްވާތޯ؟\nއަޅެ އެއްޗެއް ކިޔާފަ ކޮމެންޓް ކުރާނަމަ.\nމަ ހަމަ ހައިރާންވޭ މިތާ މިއުޅޭ ބައެއް މީހުންނާހެދި. ކިޔަނީކީ ނޫން، އަޑު އަހަނީކީ ނޫން. މީހަކު ބުނާގޮތެއް ހަދަނީކީ ނޫން.\nދިވެއްސަކު މަރުވިޔަސް ދިވެހި ސަރުކާރަކަށް ނޭގޭނެ އެވެ.ޔޫރަޕް މީހެއްގެ މައުލޫމާތު އެ ރައްޔިތަކު ނިސްބަތްވާ ޤައުމަކަށް ލިބެން ވަނީ ހިނދު ކޮޅެކެވެ.\nމަގޭ މާމަ އޭރުވެސް ބުނި ދިވެހިންނަކަށް މި ބަލި ނުޖެހޭނެއޭ\nތިކަން ކަށަވަރުވާނީ ޚާރިޖީ ވަޒީރު3ލައްކަ ރުފިޔާ ޚަރަދުކޮށްގެން ލަންޑަން މަގުން ދުބާއީއަށް ވަަޑައިގަތީމަ. ދެ ދުވަސް ތިން ދުވަސްވާއިރު، ޑިޕްލޮމެސީ ކިހާ ވަރުގަދަ ...ގުޅުންތައް ކިހާ ވަރުގަދަ.\nމަށަށް ޝައްކެއްވެސް ނޫން. ހަމައަސްލުވެސް. ވަރަށް ސަލާން.\nނޯކިޔާ ނޯޓު 10 ޕްލަސް ޔޫސަރ\nދެން ކަށަވަރު ކޮށްބަލަ.


Dr. Mausoom alun vazeeru kamah ayyan koh huvaa kuravvaifi | Mihaaru\nޓޫރިޒަމް މިނިސްޓަރަކަށް ޑރ. މައުސޫމް އައްޔަން ކުރައްވައި މިދިޔަ މަހު އޭނާ އަށް މަގާމުގެ ފަތްކޮޅު ރައީސް އިބްރާހިމް މުހައްމަދު ސޯލިހު ދެއްވަނީ.---ފޮޓޯ: ރައީސް އޮފީސް\nޑރ. މައުސޫމް އަލުން ވަޒީރުކަމަށް އައްޔަންކޮށް ހުވާކުރައްވައިފި\n31 އޯގަސްޓް 2020 - 10:03 8 comments\nމައުސޫމް އިސްތިއުފާ ދެއްވަން ޖެހިވަޑައިގަތީ ޓޫރިޒަމް މިނިސްޓަރުކަމުގެ ހުވާ ކުރެއްވި އިރު، ވިޔަފާރި ކުންފުންޏަކުން ވަކި ނުވެ ހުންނެވި މައްސަލަ ބޮޑުވުމުންނެވެ. ރައްޔިތުންގެ މަޖިލީހުގެ ކަމާބެހޭ ކޮމިޓީން ނިންމީ އޭނާ އަލުން ހުވާކުރަން ލަފާ ދެއްވާށެވެ.\nއެނގިފައިވާ ގޮތުގައި، މައުސޫމް މަގާމުން އިއްޔެ އިސްތިއުފާ ދެއްވުމާ އެކު އަލުން ވަޒީފާ ދެއްވައި ރައީސް އޮފީހުން ވަނީ އޭނާ އަށް ލިއުން ދެއްވައިފަ އެވެ. އަދި މަގާމުގެ ހުވާ ވެސް ވަނީ އަލުން ކުރައްވައިފަ އެވެ.\nރައީސް އިބްރާހިމް މުހައްމަދު ސޯލިހްގެ ތަރުޖަމާން އިބްރާހިމް ހޫދު، މިކަން މިއަދު ކަށަވަރުކޮށްދެއްވި އެވެ.\nމައުސޫމަށް ރުހުން ދިނުމުގެ މައްސަލަ މަޖިލީހުގެ ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމިޓީން ދިރާސާ ކުރި އިރު އެނގިފައިވާ ގޮތުގައި އޭނާ ބައިވެރިވެވަޑައިގެން އުޅުއްވި ވިޔަފާރިއަކުން ވަކިވެވަޑައިގެންނެވީ މިނިސްޓަރުކަމުގެ ހުވާ ކުރެއްވި ފަހުންނެވެ. އެކަމާ މަޝްވަރާކުރަން ބޭއްވި ކޮމިޓީ ބައްދަލުވުމުގައި ބައެއް މެމްބަރުން ވިދާޅުވެފައި ވަނީ އެކަމުގައި މާބޮޑު ގޯހެއް ނެތް ކަމަށާއި ނަމަވެސް އެކަމުގައި ޚިޔާލުތަފާތުވުންތަކެއް ހުރުމުން އެއްވެސް ޝައްކެއް ނުބޭއްވުމަށް އަލުން ހުވާ ކުރެއްވުމަކީ އެންމެ ރަނގަޅު ގޮތް ކަމަށެވެ.\nޖުމްހޫރީ ޕާޓީގެ ކުރީގެ ނައިބު ރައީސް އަދި ކެލާ ދާއިރާގެ ކުރީގެ މެމްބަރު މައުސޫމް މިނިސްޓަރުކަަމަށް ހަމަޖައްސަވައި ރައީސް އިބްރާހިމް މުހައްމަދު ސޯލިހް އޭނާ އަށް ފަތްކޮޅު ދެއްވީ މިދިޔަ މަހުގެ ހަ ވަނަ ދުވަހެވެ.\nޓޫރިޒަމް މިނިސްޓަރު ކަމަށް މައުސޫމް އައްޔަން ކުރެއްވީ އެ މަގާމުގައި ކުރިން ހުންނެވި އަލީ ވަހީދު މަގާމުން ވަކި ކުރެއްވުމަށް ފަހު އެވެ. އޭނާ މަގާމުން ވަކި ކުރެއްވީ ޖިންސީ ގޯނާގެ ތުހުމަތެއްގަ އެވެ. އެ މައްސަލަ ފުލުހުން ވެސް ދަނީ ބަލަމުންނެވެ.\nއިތުރު ލިޔުންތައް ރައީސް އޮފީސް ޓޫރިޒަމް ރައީސް އިބްރާހިމް މުހައްމަދު ސޯލިހް ޑރ. އަބްދުﷲ މައުސޫމް (ޓޫރިޒަމް މިނިސްޓަރު)


Ali Sulaimaan dhannanee kihineh?\nއަލީ ސުލައިމާން ދަންނަނީ ކިހިނެއް؟\nޓީވީގެ ނޫސްވެރިޔާގެ އަހަރީ އެވޯޑާ އަލީ ސުލައިމާން ހަވާލުވަނީ: އޭނާގެ ދަތުރު ދިގު.\n"ރާއްޖޭގެ ކޮންމެ ވެސް ހިސާބަކުން، އަލީ ސުލައިމާން، ޓީވީއެމް."\nމިއީ މުޅި ރާއްޖެ އަށް އަލީ ސުލައިމާން ތައާރަފްވެ މަޝްހޫރުވި ގޮތެވެ. އޭނާގެ އަޑާއި، ކެމެރާގެ ކުރިމައްޗަށް އަރައި ޖައްސައިގެން ހުރި ވައްތަރު ވެގެން ދިޔައީ މާ ގިނަ ބަޔަކަށް ކަމުދިޔަ ސިފައަކަށް ނޫނެވެ.\nއެހެންވެ އަލީ ސުލައިމާން ބަދަލުވީ އެންމެން ފޫހިފިލުވަން ކިޔައިދީ އުޅުނު ފާޑެއްގެ ޖޯކަކަށެވެ.\nއެކަމަކު އޭނާގެ އަސްލު ވާހަކަ، ބުރަދަނެއް ނެތް މި ޖޯކަށް ވުރެ އެތައް ހާސް ބައި ބޮޑެވެ.\nފަހަރެއްގައި މިއީ "ސުނީތާގެ ހުވަފެން ހަގީގަތަކަށް" ވި ކަހަލަ ވާހަކަ އެކެވެ. މަޝްހޫރު ނެށުންތެރިޔާ އުމުރު ދުވަހު ބެލި ހުވަފެނަކީ އޭނާ، އައިޑޮލްއެއްގެ ގޮތުގައި ބެލި ބޮލީވުޑްގެ ބަތަލާއާ ބައްދަލުކުރުމުގެ ހުވަފެނެވެ. އޭނާ މި ހުވަފެނެއް ބެލީމަ ދިވެހިން ކުރީ މަލާމާތެވެ.\nއެއަށް ފަހު ސުނީތާގެ މި ވާހަކައިގައި ދެން ވީ ގޮތް ކިޔައި ނުދިނަސް، އެ ވާހަކަ ނިމިގެން ދިޔަ ގޮތް އެންމެނަށް ވެސް އެނގޭނެ އެވެ.\nމި އާދަޔާހިލާފު އަދި ހިތްވަރުގަދަ ނުވަތަ އިބްރަތްތެރި ވާހަކައާ އަލީ ސުލައިމާނުގެ ވާހަކަ ގުޅޭ ހިސާބަކީ ވެސް އެ "ހުވަފެނެވެ." އަލީ ސުލައިމާނު ބެލި ހުވަފެނަކީ ކޮންމެވެސް ދުވަހަކުން ޓީވީ އަށް އަރައި އިނދެ ޚަބަރު ކިޔަން ފުރުސަތު ލިބޭނެ ދުވަހަކަށް ކުރި އިންތިޒާރެވެ.\n"ވީގޮތަކީ އެއް ދުވަހަކު ހެނދުނު އަޅުގަނޑު ޓީވީއެމް ހުޅުވާލިތަނުން މި ފެންނަނީ އަޅުގަނޑާ އެކު ސްކޫލްގައި އުޅުނު ކުއްޖަކު ޚަބަރު ކިޔަން އިންދައި. ދެން ވަރަށް ޝައުގުވެރިވެއްޖެ މިކަމަށް. ހިތަށް އެރީ އެއް ދުވަހަކުން އަޅުގަނޑު ވެސް އެގޮތަށް ޓީވީ އަށް އަރައި ޚަބަރު ކިޔައިދޭނަމޭ،" އަލީ ސުލައިމާނު އޭނާގެ ހުވަފެނުގެ ވާހަކަ ކިޔައިދިނީ މިހެންނެވެ.\nއެއަށް ފަހު އޭނާ މި ވަނީ މަލާމާތައި ފުރައްސާރައިގެ ތެރެއިން އެތައް ގޮންޖެހުމެއް ކަޑައްތުކޮށް އެތައް ބަޔަކަށް ފިލާވަޅެއް ނަގައި ދީފަ އެވެ. އެއީ ހުވަފެނެއް ހަގީގަތަށް ހެދުމަށް ގަދައަޅައި މަސައްކަތްކުރާ މީހަކަށް އެއްވެސް ހުރަހެއް ނެތް ކަމުގެ އަގުހުރި ފިލާވަޅެވެ.\nނިމިގެން ދިޔަ ނޫސްވެރިންގެ އެވޯޑްސް ހަފުލާގައި އަލީ ސުލައިމާނަކީ ޓީވީގެ ކެޓަގަރީން އެންމެ މޮޅު ނޫސްވެރިޔާގެ އެވޯޑް ހާސިލުކުރި ފަރާތެވެ. އެކަމަކު އޭނާ މި ހުވަފެނެއް ބަލައި އޭގެ ފަހަތުން ދުވީމަ އެންމެން ވެސް ފުރަތަމަ ކުރީ މަލާމާތެވެ.\n"އަޅުގަނޑު ގަބޫލުކުރަނީ ދިރިއުޅުމުގައި ހާސިލުކުރަން ބޭނުންވާ ކަންތައްތަކަށް ފުރުސަތު ލިބޭނީ އެކި މީހުންނަށް އެކި ގޮތަށޭ. އަޅުގަނޑަށް ޓީވީގައި ޚަބަރުކިޔަން ފުރުސަތު ލިބުނީ ދިމާވި ގޮތަކުން ޚަބަރު ކިޔާނެ މީހަކު އެ ދުވަހުގެ އެ ވަގުތު އެތަނުގައި ނެތުމުން،" ސުލައިމާނުގެ ހުވަފެނުގައި ކުލަ ޖެހުނީ އެކްސިޑެންޓަކުންނެވެ.\nއޭގެ ކުރިން އޭނާ އަށް ކުލަ ހުވަފެނެއް ފެނުނަސް ދެން ތިބި މީހުން އޭގައި ކުލަ ޖައްސައި ނުދިނީ އެވެ. އޭނާ އަށް މާތް ރަސްކަލާގެ ދެއްވި ސިފަ އާއި އަޑު "ހުތުރު" ކަމަށް ބުނެ އެވެ.\n"އެމީހުން ބުނަން ފެށީ އަޅުގަނޑުގެ އަޑު ވަރަށް އަންހެނޭ. އަޅުގަނޑުގެ ލުކްސް ވަރަށް އަންހެނޭ ކިޔާފައި އަޅުގަނޑަށް ޓީވީއެމުގެ މާހައުލުން ކުރިމަތިވީ ތަފާތުކުރުމެއް. ދެން ކުއްލިއަކަށް އެންގީ ރިޕޯޓްތަކަށް އަޑު އެޅުމާއި ކެމެރާގެ ކުރިމައްޗަށް އެރުން ވަގުތުން ހުއްޓާލުމަށް،" މިއީ އޭރުގެ އިންފޮމޭޝަން މިނިސްޓްރީގެ އިސް ނެގުމުގެ މަތިން ހިންގި ބްރޯޑްކާސްޓް ޖާނަލިޒަމް ކޯހެއްގެ އުއްމީދީ ތަރިއަކަށް ވެގެން ޓީވީއެމުން ފުރުސަތު ލިބިގެން އަތޮޅު ބިއުރޯއެއްގައި ނިކަން ބުރަކޮށް އަދި ނިކަން ލޯބިން މަސައްކަތްކުރަމުން ދަނިކޮށް ސުލައިމާނަށް ޖެހުނު ހާލެވެ.\nއެކަމަކު ދެން ވީ ގޮތް ކިޔައިދިނުމުގެ ކުރިން އަދި އެއަށް ވުރެ ކުރިއަށް ޖެހިލާނަމެވެ.\nނޫސްވެރިޔަކަށް ވުމުގެ ޝައުގުވެރިކަން ނުވަތަ ޓީވީ އަށް އަރައި ޚަބަރު ކިޔުމުގެ ޝައުގުވެރިކަން ލައިގަތުމުގެ މާ ކުރިން ސުލައިމާނަކީ ދިވެހި ޓީޗަރެކެވެ. އޭނާގެ ރަށް، ވިލުފުށީގައި ގްރޭޑް އަށެކުން މައްޗަށް ދިވެހި ކިޔަވައިދިން ޓީޗަރެކެވެ.\nމި ވާހަކައެއް ފާހަގަކޮށްލަން ބޭނުންވީ މި ދާއިރާގައި ވެސް އޭނާ އަށް ޖެހުނު ހާލެއްގެ ވާހަކަ ކިޔައިދިނުމުގެ ގޮތުންނެވެ. ރަށުން ވަކި ހިސާބަކަށް ކިޔެވުމަށް ފަހު މާލެ އައިސް އޭރުގެ އީޕީއެސްއެސް އިން އޯލެވެލް ހެދުމަށް ފަހު ޓީޗިން ކޯހެއް ހަދައިގެން ރަށަށް ދިޔައީ އެވެ.\nސުލައިމާނު ބުނީ ނޫސްވެރިކަމުގެ ދާއިރާ އަކީ އޭރު އެއްގޮތަކަށް ވެސް ޝައުގުވެރިވި ދާއިރާއެއް ނޫން ކަމަށެވެ. ކޮންމެއަކަސް މި ހާލެއްގައި އެނބުރި ރަށަށް ގޮސް ކުރިން ކިޔެވި ސްކޫލަށް، މުދައްރިސެއްގެ ގޮތުގައި ދިޔައިރު އޭނާ ކިޔަވައިދޭން ޖެހުނީ ކުރިން އެކުގައި ޕްރައިމަރީ ގްރޭޑްތަކުގައި ކިޔެވި ކުދިންނަށެވެ.\nސުލައިމާނު ރޮކެޓެއްހެން އަރައިގެން ދިޔައިރު ވެސް ބައެއް އެކުވެރިން ތިބީ އެވެ. ދެން މި ހާލެއްގައި ކުރީގެ ކްލާސް މޭޓުން އަދި ފަހުން ދަރިވަރުންނަށް ވި ކުދިންނަށް ދިވެހި ކިޔަވައިދޭން އުޅެނިކޮށް ސުނާމީ އަރައި ވިލުފުށީގެ ދިރިއުޅުން އޮޔާ ގެންދިޔައީ އެވެ.\nދެން މަޖުބޫރުވީ އަނެއްކާވެސް މާލެ ބަދަލުވާށެވެ. އޭރު އޭނާ އަށް ވަނީ މި ބުނާ ކުރީގެ ސްކޫލް މޭޓަކު ޓީވީއެމުން ޚަބަރު ކިޔަނިކޮށް ފެނިގެން ނޫސްވެރިކަމަށް ކޮންމެވެސް ވަރަކަށް ޝައުގު އުފެދިފަ އެވެ.\nމާލެ އައިގޮތަށް އޭނާ ފުރުސަތު ހޯދީ މިއަދު ނޫހުންނެވެ. އެއަށް ފަހު ހުވަފެނުގައި ކުލައަކަށް ފަހު ކުލައެއް ޖައްސަމުން ކުރިއަށް ހިނގައިގަތީ އެވެ.\nނަމަވެސް ޓީވީއެމުގައި އޭނާ ހޭދަކުރި ފަސް ވަރަކަށް އަހަރު ވެގެން ދިޔައީ ވަޒީފާގެ މާހައުލުން އޭނާ އަށް ނިކަން ހިތި ތަޖުރިބާތަކެއް ކުރެވުނު ދުވަސްތަކަކަށެވެ.\n"ނަމަވެސް އަޅުގަނޑު ދެރައެއް ނުވޭ. ދުވަހަކު ވެސް އުއްމީދު ގެއްލުވައެއް ނުލަން."\nފާޑުކިޔުމާއި ފުރައްސާރައިގެ ތެރޭގައި ވެސް ސުލައިމާނު ގަބޫލުކުރި ކޯޑަކީ މިއީ އެވެ.\nއޭނާ ބުނީ ޚަބަރު ކިޔާނެ މީހަކު ނެތިގެން އޭނާ އަށް ޚަބަރު ކިޔަން ފުރުސަތު ދިންއިރު ނޫސްވެރިކަމުގެ ކޯހުން އެންމެ ރަނގަޅު އެކަކަށް ވެގެން ޓީވީއެމުން ފުރުސަތު ދިނީ ވެސް ކޯހުގައި ކިޔަވައިދިން ތަޖުރިބާކާރުންގެ ފިއްތުންތަކާ ހެދި ކަމަށެވެ. ކޯސް ހިންގި ތަޖުރިބާކާރުންނަށް ސުލައިމާނުގެ މަސައްކަތް ރަނގަޅުވިޔަސް ޓީވީއެމް އޮތީ އޭރު ވެސް އޭނާ ނުނަގަން ނިންމައިގެންނެވެ.\n"ޓީވީ އަށް އަރާ ނަމަ އެ މީހަކު ވާން ޖެހޭނީ ވަރަށް ރީތި މީހަކަށް. މިއީ އެންމެނަށް ވެސް ގަބޫލުކުރެވިފައި އޮންނަ ގޮތަކީ. އެމީހެއްގެ އަޑު ވަރަށް ރީތި ވާން ޖެހޭނެ،" ސުލައިމާނު ކިޔައިދިނެވެ.\n"އެއަށް ފަހު އަޅުގަނޑު އަންހެނޭ ކިޔާފައި އެންގީ އަޅުގަނޑު ކުރާ މަސައްކަތް އެހެން ކުއްޖަކު ބޭނުންކޮށްގެން ޕްރެޒެންޓްކުރަން. ދެން ވީޑިއޯކޮށްފަ، ރިޕޯޓް ލިޔެފަ އެ ރިޕޯޓް ކިޔަން ޖެހޭ ކުއްޖާ އަށް ބުނެދީގެން އުޅުނިން ހަ މަސް ވަންދެން. އަޅުގަނޑުގެ މަސައްކަތާ އެކު އެހެން މީހަކު ބެލުންތެރިންނަށް ދައްކަން ޖެހުމުން ހަގީގަތުގައި ވަރަށް ދެރަވި. އެކަމަކު ވެސް ހިތަށް އެރީ ހިތްވަރު ދޫކޮށެއް ނުލާނަމޭ."\nއެންމެފަހުން ހައްލެއް ނުލިބިގެން ޓީވީއެމުން ސުލައިމާނު ހަވާލުކުރީ ޑޮކްޓަރަކާ އެވެ. އޭނާގެ އަޑު ބަދަލުކުރަން ނުވަތަ ވާހަކަ ދެއްކުމުގެ ރާގާއި ވައްޓަފާޅި އަށް ބަދަލެއް ގެނައުމަށް ސްޕީޗް ތެރަޕިސްޓަކާ ސުލައިމާނު ހަވާލުކުރީ އެވެ.\nހުވަފެން ހަގީގަތަކަށް ހެދުމަށް ކެތްމަދުވެފައިހުރި ވަރުން ޓީވީއެމްގެ އެ ޝަރުތު ވެސް ގަބޫލުކޮށް ތިން މަސް ވަންދެން އޭނާ ސްޕީޗް ތެރަޕީ ވެސް ނެގި އެވެ. އޭނާއާ އެކު ދެން ފޮނުވި ކުއްޖާ ފިލީ އެވެ.\n"ދެން ޑޮކްޓަރު ވިދާޅުވީ ސުލައިމާނުގެ އަޑެއް ބަދަލެއް ނުކުރެވޭނެޔޭ. ވާހަކަ ދައްކާއިރު ނޯށަށް އަރައިގެން ގޮސް އަޑު ބަދަލުވަނީ އުފެދުމުގައި ވެސް ހުރި މައްސަލައަކާ ހެދިއޭ."\nމިއީ އެ ސެޝަންތަކުން ނުކުތް ނަތީޖާ އެވެ. އެންމެފަހުން އެކްސިޑެންޓަކުން ޚަބަރު ކިޔަން ފުރުސަތު ލިބި އޭނާ އަށް ތައުރީފު އޮހުނީ އެވެ.\n"އެއަށް ފަހު ދެ ތިން މަސް ފަހުން ޓީވީއެމްގެ ޚަބަރަށް އަރަން ފެށީ. އެކަމަކު އެއީ ވެސް ތަނުގެ ވެރިން އެދިގެން އަޅުގަނޑަށް ދިން ފުރުސަތެއް ނޫން. އެކްސިޑެންޓަކުން ލިބުނު ޗާންސެއް،" ސުލައިމާނު ބުންޏެވެ.\n"އެ ދުވަހު ވަރަށް އުފާވި އެކުގައި ތިބި މީހުން ދިން ހިތްވަރުން. އެއްވެސް ކުށެއް ނުޖެހި ނިންމާލެވުނު. އަދި އާ ކަމެއް ވެސް އިހްސާސެއް ނުވޭ."\nއެއަށް ފަހު ދެން ވެރިވި ސިޔާސީ ހަލަބޮލިކަމެއްގެ ތެރެއިން އޭނާ ޓީވީއެމުން ނުކުމެގެން ދިޔައީ އެވެ. އޭރު ވެސް ސުލައިމާނު ސުލައިމާނަށް ވީތީ އޮންނަ ތަފާތުކުރުން ކޮންމެވެސް ވަރަކަށް އޮވެ އެވެ. އޭނާ ބުނީ ކިރިޔާ ވެސް އެތަނުގެ ތެރެއިން އޭނާ އަށް ފުރުސަތުތަކެއް ލިބެން ފެށީ ޓީވީއެމަށް ޒިޔާރަތްކުރި ސީއެންއެންގެ މަޝްހޫރު ތަޖުރިބާކާރަކު އޭނާގެ މަސައްކަތްތަކެއް ފެނިގެން އެއަށް ތައުރީފުކުރި ހިސާބުން ކަމަށެވެ.\n"އޭނާ ބުނި ކަމަށް ވަނީ މީހަކު ހުންނަ ގޮތަކުންނެއް ނޫނޭ މީހަކު ބަލައިގަންނަން ޖެހޭނީ. އެ މީހަކު ކުރާ މަސައްކަތާއި ހުށަހަޅައިދޭ ކޮންޓެންޓަކަށޭ ބަލަން ޖެހޭނީ."\n"ޓީވީއެމުން ނުކުމެގެން ދިޔައިރު ވެސް އަޒުމް ކަނޑައަޅައިގެން ދިޔައީ އަޅުގަނޑަކީ ޚަބަރު ކިޔޭ ފެންވަރުގެ މީހެއްކަން ސާބިތުކޮށްދޭނަމޭ. ކޮންމެވެސް އެއް ދުވަހަކު ރާއްޖޭގެ މެއިން ސްޓްރީމް ޓީވީ ޗެނަލެއްގެ ޕްރައިމް ޓައިމް ޚަބަރު ކިޔާފައޭ ހުއްޓާލާނީ،" ސުލައިމާނު ބުންޏެވެ.\nމިއަދު އޭނާ އަކީ ވީޓީވީގެ ނިއުސްރޫމުގެ ސީނިއާ އެޑިޓަރެވެ.\n"މީޑިއާގައި މަސައްކަތްކުރަން ކޮންމެހެން ވަރަށް ރީތި ނުވަތަ ވަރަށް ފޮޓޯޖެނިކް މީހަކަށް ވާކަށް ކޮންމެހެން ނުޖެހޭ. މީހެއްގެ އަޑު ހުރި ގޮތަކުން، މީހެއްގެ ސިފަ ހުރި ގޮތަކުން ތަފާތުކުރުމެއް ގެންގުޅެގެން ނުވާނެއޭ އަޅުގަނޑު ބުނާނީ. އެކަމަކު ވެސް ރާއްޖޭގެ މީޑިއާ މިހާރު އޮތް ހާލަތުގައި އެބަހުރި މި މައްސަލަ،" ސުލައިމާނު ބުނަނީ މިހެންނެވެ.\n"އަޅުގަނޑު ހުންނަ ސިފައަކުން ނުވަތަ އަޅުގަނޑުގެ އަޑު ހުންނަ ގޮތަކުން މި މުޖުތަމައުން މި އޮންނަނީ އަޅުގަނޑު ވަކި ގޮތަކަށް ލޭބަލްކޮށް ހަދާނެ އެއްޗެއް ހަދައިފައި. އެ ތަފާތުކުރުމުގެ މައްސަލަ އަސްލު މައްސަލައަކީ."\nކޮންމެއަކަސް މި ހުރިހައި ވާހަކައެއް ކިޔައިދިނުމުގެ ކުރިން އޭނާ ބުނީ ޚަބަރު ކިޔަން ޝައުގުވެރިކަން އުފެދިފައި އެ ހިޔާލު ބަދަލުވެގެން ދިޔަ ފަހަރެއް ވެސް ދިޔަ ކަމަށެވެ.\n"އެއީ މީހުން ދަންނަ މަޝްހޫރު މީހަކަށް ވީމަ މުޖުތަމައުގައި އުޅެން ނިކަން އުނދަގޫވާނެޔޭ ހިތަށް އެރީ."\nސުލައިމާނަށް ޖެހުނު ހާލަށް ބަލާފައި އޭނާ އަށް އުނދަގޫވާނެވަރު އިހްސާސްކޮށްލައްވާށެވެ. އޭނާ މަޝްހޫރުވީ މޮޅު ނުވަތަ ކެމެރާ އަށް ރީތި ނޫސްވެރިއެއްގެ ގޮތުގައެއް ނޫނެވެ.\nއެކަމަކު އެއްވެސް އިރެއްގައި ހުވަފެނުގެ އުއްމީދު ދޫކޮށެއްނުލަ އެވެ. ސުލައިމާނު ބުނާ ގޮތަށް، ދިރިއުޅުމުގައި ހާސިލުކުރަން ބޭނުންވާ ކަންތައްތައް ހަގީގަތަށް ހެދުމުގެ ފުރުސަތު އެކި މީހުންނަށް ލިބޭނީ އެކި ގޮތަށެވެ.


ސެނެގޯލްއާ ނައިޖީރިއާ ސެމީ އަށް | Jazeera\tސެނެގޯލްއާ ނައިޖީރިއާ ސެމީ އަށް - Jazeera\nސެނެގޯލްއާ ނައިޖީރިއާ ސެމީ އަށް\nމުޙައްމަދު ޤާސިމް July 11, 2019 76 views0\nއެފްރިކާ ކަޕް އޮފް ނޭޝަންސްގައި ރޭ ކުޅުނު މެޗުތަކުން މޮޅުވެ ސެނެގޯލްއާ ނައިޖީރިއާ އެ މުބާރާތުގެ ސެމީ ފައިނަލަށް ދަތުރުކޮށްފިއެވެ.\nބެނިން އަތުން 1-0 އިން މޮޅުވެ ސެނެގޯލުން ސެމީ އަށް ދަތުރުކުރިއިރު، ނައިޖީރިއާ ވަނީ 2-1 އިން ދެކުނު އެފްރިކާ ބަލިކޮށްފައެވެ.\nމިއި 2006 ވަނަ އަހަރުގެ ފަހުން ސެނެގޯލުން ސެމީ ގައި ކުޅޭ ފުރަތަމަ ފަހަރަށްވާއިރު، މި މުބާރާތުގެ ތާރީޚުގައި އެ ޓީމުން ސެމީ އަށް ދަތުރުކުރި ހަތަރު ވަނަ ފަހަރެވެ.\nރޭގެ މެޗުގެ ފުރަތަމަ ހާފުގައި ސެނެގޯލަށް ލަނޑުޖަހަން ލިބުނު ހަމައެކަނި ފުރުޞަތުގައި ޗީކް ކުޔާޓޭ ބޮލުން ފޮނުވާލި ބޯޅަ ދަނޑިކައިރިން ބޭރަށްދިޔައިރު، ބެނިންގެ މައިކަލް ޕޯޓޭ އާއި ޖޯޑަން އަޑެއޯޓީ އަށް ވަނީ ރަނގަޅު ދެ ފުރުޞަތެއްލިބި ބޭކާރުވެފައެވެ. އެގޮތުން، އަޑެއޯޓީ ފޮނުވާލި ބޯޅަ ސެނެގޯލްގެ ކީޕަރު އަލްފްރެޑް ގޯމިސް މަތަކުރިއިރު، ޕޯޓޭ ފޮނުވާލި ބޯޅަ ގޯލަށް ނުވަނީ ހަމަ ކިރިޔާއެވެ.\nދެވަނަ ހާފުގެ ކުރީކޮޅު، ބެނިންގެ ސެސީ ޑިއަލްމެއިޑާ އާއީ ޕޯޓޭ އަށް ލިބުނު ފުރުޞަތުތަކުގެ ބޭނުންހިފޭގޮތްނުވިއިރު، ސެނެގޯލްގެ އެމްބައޭ ނިއަންގް އާއި ކަލިދޫ ކުލިބަލީ އަށް ލިބުނު ފުރުޞަތުތައްވެސްވީ ބޭކާރެވެ.\nއެކަމަކު، މެޗުގެ 69 ވަނަ މިނެޓުގައި ސެނެގޯލުގެ ހަމައެކަނި ލަނޑުޖަހައިދިނީ އިދްރިސާ ގޭ އެވެ. މިއީ އެ ޓީމުގެ ލިވަޕޫލް ފޯވާޑް ސަޑިއޯ މާނޭ ތަނަވަސްކުރި ފުރުޞަތަކުން އޭނާ ކާމިޔާބުކުރި ގޯލެކެވެ. އޭގެފަހުން، ބެނިން އަށް ނަތީޖާ ހަމަހަމަކޮށްދިނުމަށް ސެބިއޯ ސޫކޫ އަށް ލިބުނު ފުރުޞަތުގެ ބޭނުންހިފޭގޮތެއްނުވިއެވެ. މެޗު ނިމެން އަށް މިނެޓަށްވެފައިވަނިކޮށް، ބެނިންގެ އޮލިވިއާ ވާޑޮން އަށް ދެއްކި ރަތްކާޑާއެކު އެ ޓީމަށް ވަނީ އިތުރު މައްސަލަތައް ކުރިމަތިވެފައިވެއެވެ.\nމި މުބާރާތުގައި ރޭ ކުޅުނު އަނެއް މެޗުގައި، ފަހުވަގުތު ކާމިޔާބުކުރި ލަނޑާއެކު ނައިޖީރިއާ ވަނީ 2-1 އިން ދެކުނު އެފްރިކާ ބަލިކޮށް ސެމީ އިން ފުރުޞަތު ހޯދާފައެވެ.\nމެޗުގެ 27 ވަނަ މިނެޓުގައި ސެމުއެލް ޗުކުވުއެޒޭ ވައްދާލި ގޯލާއެކު ނައިޖީރިއާ އިން އެއް ލަނޑުގެ ލީޑެއްގައި އޮވެ ފުރަތަމަ ހާފު ނިންމާލިއިރު، މެޗުގެ 71 ވަނަ މިނެޓުގައި ބޮންގާނީ ޒުންގޫ ވަނީ ދެކުނު އެފްރިކާ އަށް ނަތީޖާ ހަމަހަމަކޮށްދީފައެވެ.\nނަމަވެސް، މެޗު ނިމެން މިނެޓަކަށްވެފައިވަނިކޮށް ނައިޖީރިއާގެ އަލެކްސް އިވޯބީ ނަގައިދިން ހުރަހަކުން ޗުކުވުއެޒޭ އަށް ލިބުނު ބޯޅަ ފޮނުވާލުމުން ދެކުނު އެފްރިކާގެ ޑިފެންޑަރަކު ދިފާއުކުރުމުން ދެވަނަ ފަހަރަށް އެ ބޯޅަ ލިބުމުން ޗުކުވުއެޒޭ ވަނީ ގޯލްގެ ތެރެއަށް ފޮނުވާލައިގެން އެ ޓީމަށް ސެމީން ޖާގަ ކަށަވަރުކޮށްފައެވެ.\nސެމީގައި ސެނެގޯލް ބައްދަލުކުރާނެ ޓީމެއް އެނގޭނީ، މި މުބާރާތުގައި މިރޭ ކުޅުމަށް ހަމަޖެހިފައިވާ މަޑަގަސްކާއާ ޓިއުނީޝިއާ މެޗުން މޮޅުވާ ޓީމަކާއެވެ. މީގެއިތުރުން، ނައިޖީރިއާ ސެމީގައި ނިކުންނާނީ، މިރޭގެ ދެވަނަ މެޗުގައި ބައްދަލުކުރާ އައިވަރީ ކޯސްޓްއާ އަލްޖީރިއާ ކުރެން މޮޅުވާ ޓީމަކާ ދެކޮޅަށެވެ.\nއެފްރިކާ ކަޕް އޮފް ނޭޝަންސް


Bandhu Dhuvaha Gulhugen Sarukaarah 100 Dhuvas Hamava Dhuvas Anehkaaves Badhaluvejje\nރައީސް އިބްރާހިމް މުހައްމަދު ސާލިހު:--\n8 އޭޕްރީލް 20192ކޮމެންޓް\nސަރުކާރަށް 100 ދުވަސް ހަމަވާ ދުވަސް އަނެއްކާވެސް ބަދަލުވެއްޖެ\nރައްޔިތުންގެ މަޖިލީހުގެ އިންތިހާބާ ގުޅިގެން ރައީސުލް ޖުމްހޫރިއްޔާ އިބްރާހިމް މުހައްމަދު ސާލިހު މިދިޔަ އާދިއްތަ ދުވަސް ބަންދު ކުރެއްވުމާ ގުޅިގެން އަނެއްކާ ވެސް ސަރުކާރުގެ މަސައްކަތަށް 100 ދުވަސް ހަމަވާ ދުވަސް އަނެއްކާވެސް ބަދަލުވެއްޖެއެވެ.\nސަރުކާރުން ގުނަމުން އަންނަނީ ސަރުކާރުގެ މަސައްކަތަށް 100 ދުވަސް ހަމަވާ ދުވަހެވެ. މިހެންކަމުން ސަރުކާރަށް 100 ދުވަސް ވާނެކަމަށް މީގެ ކުރިން ރައީސް އޮފީހުން ބުނެފައިވަނީ އޭޕްރީލް މަހުގެ 12 ވަނަ ދުވަސް ކަމަށެވެ. ނަމަވެސް މިހާރު އެ ދުވަސް ހަމަވާނީ އޭޕްރީލް މަހުގެ 15 ވަނަ ދުވަހު ކަމަށް ރައީސުލްޖުމްހޫރިއްޔާގެ ތަރުޖަމާން އިބްރާހިމް ހޫދު މިއަދު ސީއެންއެމްއަށް ވިދަޅުވިއެވެ. ހޫދު ވިދާޅުވީ 15 ދުވަހަށް ހަމަވަނީ އޭޕްރީލް 12 ވަނަ ދުވަހަކީ ހުކުރު ދުވަހަށް ވެފައި މިދިޔަ އާދިއްތަ ދުވަސް ރައީސް ސާލިހު ބަންދު ކުރެއްވުމުންކަމަށެވެ.\nމީގެ ކުރިން ސީއެންއެމްއަށް މައުލޫމާތު ދެއްވަމުން ހޫދު ވިދާޅުވީ މީޑިއާތަކުންނާއި އާންމުންގެ ބައެއް މީހުން ސަރުކާރަށް 100 ދުވަސް ގުނަން ނޭގިގެން އުޅޭކަމަށް ބުނެ ފާޑުކިއުން އަމާޒުވާކަަމަށެވެ. އެހެން ނަމަވެސް ސަރުކާރަށް 100 ދުވަސް ވީ ދުވަހާއި ސަރުކާރުން މަސައްކަތްކުރާތާ 100 ދުވަސްވީ ދުވަސް އޮޅިގެން ނުވަތަ ގުނަން ނޭގިގެން ނޫޅޭކަމަށެވެ.\nސަރުކާރުގެ 100 ދުވަހުގެ ވައުދުތަކުގެ ތެރެއިން މިހާތަނައް ފުދުނީ 83 ޕަސަންޓުކަމަށް ރައީސް އިބްރާހުމް މުހައްމަދު ސާލިހު ވަނީ ވިދާޅުވެފައެވެ. އަދި ގިނަ ވައުދުތަކެއް ނުފުދި ވަނީ މަޖިލީހުގެ ތެރެއިން އެއްބާރުލުން ނުލިބޭތީކަމަށް ވެސް ރައީސް ވަނީ ވިދާޅުވެފައެވެ.\nއެމްޑީޕީ ރިޔާސީ އިންތިހާބު 2018 ރައީސް ޞާލިޙް\nމިމީހުން އަނެއްކާ ފަސް އަހަރު ވާއިރަށް ބުނެފާނެ އަދި ބަންދު ދުވަސް ނުލާ ހަމައެއް ނުވޭއޭ\n100 ދުވަސް ދުވަހަކުވެސް ހަމަ ނުވާ ގޮތައް ހަދަންވީނު.


SunOnline: Money laundering ge2dhauvaa aa eku Adheeb ge7dhauvaa ge shareeiy maadhamaa fashanee\nމަނީ ލޯންޑްރިންގެ ދެ ދައުވާއާ އެކު އަދީބުގެ ޝަރީއަތްތައް މާދަމާ ފަށަނީ\nމުއާވިޔަތު އަންވަރު 06 Nov 2019, 18:40\nކްރިމިނަލް ކޯޓުގައި ކުރިއަށްގެންދިޔަ އަޑުއެހުމެއްގައި އަދީބް: އޭނާގެ މައްޗަށް އުފުލާފައިވާ ހަތް ދައުވާގެ އަޑުއެހުން މާދަމާ ފެށުމަށް ވަނީ ތާވަލް ކޮށްފައި ---\nމަނީ ލޯންޑްރިންގެ ކުށުގެ ދެ ދައުވާއާ އެކު ކުރީގެ ނައިބް ރައީސް އަހްމަދު އަދީބުގެ މައްޗަށް އުފުލާފައިވާ ހަތް ދައުވާގެ ޝަރީއަތްތައް ކްރިމިނަލް ކޯޓުގައި މާދަމާ ފަށަން ތާވަލްކޮށްފި އެވެ.\nމަނީ ލޯންޑްރިންގެ ދެ ދައުވާގެ އިތުރުން ދެން އަދީބުގެ މައްޗަށް އުފުލާފައިވަނީ، މަގާމުގެ ނުފޫޒު ބޭނުންކޮށްގެން ނާޖާއިޒް ފައިދާ ހޯދައިދިނުމުގެ ދެ ދައުވާއާއި ހިޔާނާޔްތެރިވުމުގައި ބައިވެރިވުމުގެ ދެ ދައުވާއަކާއި ރަސްމީ ހައިސިއްޔަތު ނަހަމަ ގޮތުގައި ބޭނުންކުރުމުގެ ދައުވާ އެކެވެ.\nއަދީބުގެ މައްޗަށް އުފުލާފައިފާ ހަތް ދައުވާގެ އަޑުއެހުންތައް ތާވަލްކޮށްފައިވަނީ މާދަމާ މެންދުރު 2:00 އަށެވެ.\nއަދީބުގެ މައްޗަށް މީގެ ކުރިން ޓެރަރިޒަމްގެ ދެ މައްސަލައެއްގައި އިތުރު ދެ ހުކުމެއްވެސް ކްރިމިނަލް ކޯޓުން އިއްވި އެވެ. އެއީ ފިސްތޯލައެއް ގެންގުޅުނު މައްސަލައިގައި އިއްވި 10 އަހަރުގެ ހުކުމަކާއި އަދި ކުރީގެ ރައީސް އަބްދުﷲ ޔާމީން ދަތުރުކުރެއްވި ފިނިފެންމާ ލޯންޗްގައި އެއްޗެއް ގޮއްވާލި މައްސަލައިގައި އިއްވި 15 އަހަރުގެ ޖަލު ހުކުމެވެ. އެ ދެ ހުކުމްވެސް ޝަރީއަތުގެ ފަހު މަރުހަލާ ކަމަށްވާ ސުޕްރީމް ކޯޓުން ވަނީ ބާތިލުކޮށްފަ އެވެ.\nއެމްއެމްޕީއާރުސީގެ 3.3 ބިލިއަން ރުފިޔާގެ ބޮޑު ހިޔާނާތުގެ ތަހުގީގަށް އަދީބާއެކު ހެދި "ތަހުގީގަށް އެއްބާރުލުން ދިނުމުގެ އެއްބަސްވުމު"ގެ ދަށުން އޭނާއަށް އަންނާނީ 20 އަހަރުގެ ހުކުމެއް ކަމަށް ފުލުހުން ވަނީ ބުނެފަ އެވެ.\nއަދީބާއި އެކު ދައުލަތުން ހެދި އެއްބަސްވުމާއި ގުޅިގެން އޭނާގެ މައްޗަށް ސުޕްރީމް ކޯޓުގައި ކުރިއަށް ގެންދާ މާބިންހުރާގެ ފައިސާއަށް ހިޔާނާތްވި މައްސަލައިގެ އިސްތިއުނާު ޝަރީއަތް މަޑު ޖައްސާލުމަށް ވެސް ދައުލަތުގެ ފަރާތުން ޕީޖީގެ ވަކީލުން ވަނީ ކޯޓްގައި އެދިފަ އެވެ. ނަމަވެސް އެކަން އެގޮތަށް ނުކުރެވޭނެ ކަމަށް އެ އަޑުއެހުމުގައި އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ ވަނީ ވިދާޅުވެފަ އެވެ.